
NOTE  PRELIMINAIRE 


En  attendant  une  édition  critique  de  l'intéressante  Chansoti 
d'Aspremont,  nous  présentons  ici  le  texte  donné  par  le  manuscrit  de 
Wollaton  Hall  (  JV)  appartenant  à  Lord  Middleton.  Ce  ms.  a  été 
décrit  par  M.  W.  H.  Stevenson  dans  le  Report  on  the  mss.  oj  Lord 
Middleton  preserved  at  Wollaton  Hall,  Nottinghamshire  (London, 
191 1  ;  cf.  Remania,  XLII,  191 3,  p.  145).  L'état  du  ms.  fV  est 
excellent  ;  le  texte  qu'il  nous  donne  est  en  général  très  bon  :  il  nous 
a  suffi  d'en  corriger  les  rares  passages  défectueux,  à  l'aide  des  autres 
rass.  et  surtout  des  mss.  de  Paris,  B.  N.,  fr.  2495  et  25529. 

En  appendice  on  trouvera  les  leçons  de  W  que  nous  avons 
rejetées,  l'indication  des  emprunts  faits  aux  autres  manuscrits  et 
une  note  sur  la  valeur  du  mss.  W  et  ses  rapports  avec  les  autres 
mss.  d'Aspremont. 

L'édition  sera  complétée  par  une  table  des  noms  propres  et  un 
glossaire. 

Une  bibliographie  des  travaux  concernant  Aspremont  se  trouve 
dans  la  thèse  de  M.  Fritz  Roepke,  Studien  ^ur  Chanson  d'Aspremont, 
Inaugural  Dissertation,  Greifswald,  1900;  il  suffit  pour  la  compléter 
d'y  ajouter  les  articles  suivants  : 

Joseph  Bédier,  Légendes  épiques,  II,  200,  270  et  s.  ;  III,  97  ;  IV, 
183,  301,  32961  s.  (1908-1913)  : 

Walter  Benary,  Mitteilungen  aus  Handschriften  der  Chanson  d' As- 
premont {Z.  f.  rom.  PhiL,  1910,  p.  1-25  et  769). 

Je  tiens,  en  terminant,  à  remercier  Lord  et  Lady  Middleton  de 
l'obligeance  avec  laquelle  ils  ont  bien  voulu  faire  photographier 
pour  nous  le  précieux  rass.  de  Wollaton  Hall,  M.  W.  H.  Stevenson 

de  l'inépuisable  amabilité  qu'il  a  montrée  en  répondant  à  mes 
nombreuses  questions,  M.  Bernardus  Proper  de  la  complaisance 
avec  laquelle  il  a  mis  à  ma  disposition  les  copies  extrêmement  soi- 
gnées des  mss.  du  Musée  Britannique  Add.  35.289,  Old  Royal  15, 
E,  VI,  Lansdowne  782. 

C'EST  D'IAUMONT  ET  D'AGOULANT 

i     Plaist  vos  oïr  bone  cançon  vallant 
De  Carlemainne,  le  rice  roi  poisçant, 
Del  duc  Namlon  que  li  rois  ama  tant  ? 
Tel  consellier  n'orent  onques  li  Franc  ;  4 

N'aloit  nient  les  barons  empirant  ; 
Aine  ne  dona  consel  petit  ne  grant 
Por  quoi  nus  hom  le  deûst  faire  en  camp 
Qu'il  ne  fesist  senpres  de  maintenant,  8 

Bien  parut  Carie  que  si  consel  sont  grant, 
Car  honorés  en  fu  toit  son  vivant. 
Or  vos  dirai  d'Aumont  et  d'Agolant 
Et  d'Aspremont  u  li  camp  furent  grant,  12 

Si  con  li  rois  i  adoba  Rollant 
Et  il  li  çainst  al  costé  l'orie  brant, 
Cho  dist  la  gieste,  Durendal  le  trencant. 
C'est  la  première  dont  il  onques  fist  sanc  ;       16 
Aumont  ocist  qui  fu  fix  Agolant. 
Or  escotés  des  ici  en  avant. 
S'ele  vos  plaist,  bone  cançon  vos  cant. 

2     Savés  de  Namle  quels  fu  li  siens  mestier.         20 
Il  ne  servi  onques  de  losengier 
Ne  volt  franc  home  a  la  cort  empirier  ; 

T.,1  Chanson  d'Aspremont.  i 

Les  bons  linages  fist  al  roi  essalcier 

Et  del  service  son  segnor  aprocier.  24 

A  poi  desierte  le  sot  si  avancier 

C'ainc  n'i  covint  ocoison  al  paier 

Et  le  félon,  u  le  sot  costumier, 

Del  roi  le  fait  partir  et  eslongier  28 

Et,  s'il  le  puet  a  droit  bien  apoier, 

Il  le  fait  si  mater  et  justicier 

Come  on  afaite  le  ramage  espervier. 

Que  vos  devroie  le  plait  plus  eslongier  ?  32 

Li  consauç  Namle  le  sot  si  avancier 

En  apriés  Deu  qui  toit  a  a  jugier  : 

11  n'avoit  primes  que  France  a  justicier  ; 

Ains  que  viellece  li  tolsist  le  mangier,  36 

Quinse  roiames  fist  al  sien  apoier. 

Huimais  vos  voel  le  cançon  comencier. 

A  Ais  fu  Caries,  l'emperere  al  vis  fier, 

A  Pentecoste  ;  s'i  ot  maint  chevalier.  40 

Le  jor  i  fu  Brunox  et  Desiier 

Et  Salemons  et  li  riches  Gaifier, 

Li  rois  Droons  et  l'enforciés  Garnier, 

Caries  li  sages  quis  ot  a  justicier.  44 

As  pies  le  roi  sist  Namles  li  Baivier. 

Cascuns  parole  por  son  cors  delitier  : 

«  Drois  emperere,  molt  vos  poés  prisier. 

Molt  devés  Deu  aorer  et  proiier;  48 

Sos  ciel  n'a  home  qui  vos  ost  corecier, 

Se  vos  volés  desor  lui  cevalcier, 

Que  nel  faciès  a  vos  pies  sos  .ploier. 

N'en  soies  ja  plus  orghellos  ne  fier  ;  52 

Ames  les  povres,  cho  est  vostre  mestier  ; 

Les  orfenins  ne  vos  caut  essellier. 

De  siet  roiames  sont  chi  li  chevalier, 


V.  23-87  (^^»  ^'  244  c-dy  y. 

Siet  roi  vos  servent  que  mus  n'ea  fait  dangier  ;  56- 

IJiés  poés  estre,  a  celer  nel  vos  quier. 

Se  bien  lor  faites»  n'en  estevra  plaid ier  ; 

ConsellLés  les,  q.u'Ll  se  puissent  aidier  ; 

En  dos  manières  i  porcs  gaagnier  :  60 

Deu  en  arvrés  sans  autre  recovrier 

Et,  s'il  vos  voient  en  nu)  ILu.  eniprrier, 

Il  se  lairont  por  vos  toit  detrenchier. 

Ne  sciés  pas  trop  avers  diespensier.  64 

Cals  qui  chi  vienent  vostre  cort  essalcier 

Et  vos  meïsraes  veoir  et  acointier, 

Nés  devés  pas  de  mercis  losengier. 

No«.  qui  chi  somes  al  boivre  et  al  mangier       6& 

Et  al  vestir  somes  et  al  calcier, 

Mar  nos.  lairés  palefroi  ne  destrier. 

En  vo  trésor  mar  remanra  denier  ; 

Le  mien  meismes  lor  donés  toit  premier.         72 

Tant  en  donés  as  povres  chevalier 

Que  raiols  en  soit  a  lor  povre  mollier  ; 

Que,  s'il  vos  voient  a  nului  guerroier, 

Il  i  venroient  sans  altre  messagier  76 

Et»  se  volés  dusqu'a  als  envoler. 

Vos  lor  ferés  lor  tieres  engagier, 

Donés  lor  or  quant  il  en  ont  mestier, 

Car  11  vilains  le  dist  en  reprovier  :  80 

«  Ne  fu  pas  fols  cil  qui  dona  premier  ». 

Quant  l'emperere  ot  le  duc  entendu  : 

«  Namles  »,  fait  il,.  «  beneois  soies  tu  ! 

Li  tiens  consals  m'a  maint  mestier  eu   ;  84 

As  cols  doner  al  brant  d'acier  toit  nu 

T'ai  devant  moi  maintes  fois  coneû  ; 

Trestolt  recuevrent  entor  le  tien  escu. 

Ains  que  li  tiens  trésors  i  soit  venu,  88 

Vos  iert  li  miens  le  matinet  rendu  ; 

Mien  essïent,  quant  tu  l'avras  veû, 

Que  tu  diras  onques  mioldres  ne  fu. 

Ja  del  doner  mar  seras  esperdu  ;  9a 

Que  tant  en  dones  que  toit  aies  vencu, 

Que  toit  s'en  allent  de  joie  revestu.  » 

Quant  li  dus  Namles  ot  parler  son  segnor, 
Adonc  ot  joie,  onques  n'en  ot  gregnor.  96 

«  Baron  »,  fait  il,  «  nel  tenés  a  folor, 
Cestui  serves  sans  nul  contreditor 
Ki  apriés  Deu  a  sor  tols  le  valor. 
G'en  sui  ostages  al  grant  et  al  menor.  100 

Tels  fix  i  vint  a  povre  vavassor 
Qui  al  partir  sera  dus  u  contor.  » 

Li  archevesques  comença  a  parler  ; 

Gentix  hom  fu  et  jovenes  baceler  104 

Et  a  mervelles  se  fait  a  cort  amer. 

N'a  duc  en  France,  tant  se  sace  pener, 

Qui  si  grant  ost  voelle  a  la  cort  mener. 

Il  aime  miols  cevax  a  acater  108 

Et  bieles  armes  por  vallés  adober 

Que  il  ne  face  trésors  a  amasser. 

En  iretage  le  volt  enfin  clamer 

Que  qui  voira  le  roi  desireter  1:2 

Qu'il  doit  en  ost  ensanble  o  lui  aler, 

Porter  ses  armes  et  son  cheval  mener 

Et  soi  conbatre  sans  lui  desordener. 

A  l'apostolie  le  comence  a  monstrer  :  116 

«  Sire  apostoles,  ne  vos  en  doit  peser. 

Nos  devons  molt  les  chevaliers  amer  : 

Quant  nos  seons  a  nostre  hait  disner 

Et  nos  servons  de  matines  canter,  120 

Il  se  conbatent  por  la  tiere  garder  ; 

Et  vos  et  jo  et  nostre  abes  Fromer 

Devons  por  euls  nos  trésors  effondrer. 

Tant  lor  en  doit  cascuns  de  nos  doner  124 

Que  il  nos  viegnent  servir  et  honorer.  » 

6  Ains  que  li  roi  s'asist  desos  le  pin 
Ne  qu'il  se  liet  del  perron  marberin, 

Les  dras  de  soie  de  pâlie  alixandrin,  128 

Les  bons  hanas  et  les  coupes  d'or  fin, 

Les  biais  ostoirs,  maint  falcon  mostardjn, 

Cals  a  donés  Caries,  li  fix  Pépin, 

As  gentilx  homes  qui  sont  de  rice  lin.  ija 

7  Les  palefrois,  les  cevals,  les  deniers, 
Cels  donc  Caries  as  povres  chevaliers  ; 
Le  vair,  le  gris  et  les  corans  destriers, 

Les  falconcials,  les  mués  esperviers,  136 

Ces  donc  Caries  as  bacelers  legiers  ; 

As  damoisials,  as  vallans  soldoiers. 

As  gentilx  homes  les  falcons  monteniers. 

8  Tant  fist  li  rois  a  cascun  son  voloir  140 
Quatre  sestiers  dona  de  son  avoir. 

Trois  cens  cevalx  i  dona  on  le  soir. 

Namles  parla  qui  ot  le  grant  savoir  : 

«  Segnor,  »  fait  il,  «  se  jo  voel  dire  voir,        144 

A  cesiui  doit  corone  el  cief  seoir 

Ki  apriés  Deu  a  sor  tols  le  pooir. 

9  «  Oies,  segnor,  que  deffent  Carlemaine, 

Qu-e  il  "d^'lTent  a  tols  cals  d'Alemagive,  148 

A  cals  ée  PuUe  et  a  -cals  de  Romagne, 

De  Lonbardîe,  de  France  €t  -de  Bretagne 

Et  si  deffent  a  tols  cals  d'Aquitagne 

Q.ue  mar  i  ak  nul  si  hardi  catagne  152 

Qiai  escuîer  ne«une  espee  i  çagne  ; 

Se  Î€  set  Caries,  5a  n'iert  jors  me  «''en  plagne. 

N'iert  tant  hardis  qu'en  sa  tiere  'remagne. 

10  «  Ne!  se  penst  -ja  iras  honi  por  sa  posnee       156 
Que  cheTaliers  face  en  sa  contrée. 
Viegnent  a  cort  -quaTit  eîc  iert  a-ssanblee  : 
Cascun  dtîoira  la  eseu  u  espee. 

11  «  li  ior  (donra  et  aranes  est  destriers,  160 
Si  Ior  donra  et  armes  et  deniers, 

li  kxr  'àoiisrâ  cspees  u  destriers 

Bot  l'aBantce  qrae  violt  avoir  premiers.  » 

12  Or  fu  li  rois  et  joiols  et  ibaidés.  164 
Nus  Ose  s'en  part  de  iui  ne  •soit  raies. 

Siet  amie  en  sont  vanté  et  aficiés, 

De  iui  servir  près  et  apparelliéS;, 

Qui  devant  cho  n'i  portassent  Ior  pies.  x68 

DïJti  roi  se  lievent  et  Namles  hi  li  tiers  ; 

Devant  le  xoi  es  des  agenolHés  : 

«  Drois  emperere,  se  vos  piaist,  or  oies. 

Cho  dient  cil  qui  ça  sont  :apoiés  172 

Et  qui  ci  sont  :sor  ces  pâlies  colciés  : 

Sos  ciel  n'a  tiere,  se  vos  le  voliiés. 

Ne  le  conquièrent  as  feers  de  Ior  espiés. 

Trop  vos  sont  priés  Sarrasin  herbergiés.         176 

Molt  Ior  en  poise  que  vos  tant  délaies.  » 

Ot  le  li  rois,  molt  les  a  merciiés. 

Puis  rcspondi  corne  rois  droituriés  : 

«  Jes  conquerrai  et  puis  si  les  aies,  180 

Mais  que  tant  foites  que  de  moi  les  tegnics.  » 

Li  mangiers  fu  près  et  apparcUiés, 

Les  napes  mises  et  li  vins  essaies  ; 

Sor  les  salières  ont  les  cotials  dreciés.  184 

Par  mi  la  sale  tex  cent  en  veissiés 

Vestus  de  vair  et  d'ermines  delgiés  : 

Fil  sont  a  contes  et  a  princes  proisiés  ; 

Ainz  que  li  rois  se  dreçast  sor  les  pies,  188 

Li  descendirent  al  perron  tes  daintiés 

Dont  aine  ne  fu  si  grains  ne  si  iriés, 

Ne  nus  frans  hom  si  mal  desconselliés. 

13  Ainz  que  li  rois  soit  ^ssis  al  raangier  192 
Ne  qu'il  se  liet  de  son  perron  d'acier, 

En  mi  la  place  es  vos  un  chevalier. 
Descendus  est  d'un  grant  fauve  destrier. 
Auques  fu  maigres,  las  fu  de  l'cmpirier.         196 
Il  ot  un  mois  aconpli  avant  ier 
Que  de  repos  nen  ot  un  jor  entier. 
Mais  quil  veïst  a  l'oire  comencier  ! 
Sos  ciel  n'a  bieste  miois  se  fist  a  proisier,       200 
Ne  nul  en  tiere  tant  face  a  convoitier. 

14  En  mi  la  place  li  vassax  descendié. 
Blont  ot  le  poil  menuëment  trechié  ; 

Sor  ses  espaules  l'ot  detriers  soi  colcié  ;         204 

Des  ci  as  hances  li  erent  arengié  ; 

Gros  iols  et  vairs,  le  vis  riant  et  lié. 

Ne  l'ot  pujcele  plus  blanc  ne  delïé, 

Mais  que  del  caut  del  harle  l'ot  cangié.  208 

Gros  contre  cuer  et  le  vis  bien  tallié  ; 

Grans  bras  et  Ions  et  le  pis  enforcié  ; 

Par  les  costés  fu  drois  et  alignié, 

Et  droite  janbe,  s'ot  bien  torné  le  pié  ;  212 

Molt  li  avint  l'esporon  qu'ot  calcié. 

Poi  trovissiés  home  si  ensegnié. 

S'est  d'une  jupe  de  pâlie  despoUié 

Et  remest  sengles  el  blïaut  entaillé,  216 

Ki  as  costés  d'anbes  pars  fu  trenchié. 

Desçaint  le  brant  al  pun  d'or  entaillé, 

A  un  Turcople  a  toit  triers  soi  ballié. 

Tint  son  gant  destre  entre  ses  mains  ploie  ;  220 

Pas  avant  altre  s'est  del  roi  aprocié, 

En  hait  parole  si  que  bien  l'entendié  : 

«  Cil  Mahomet  que  paien  ont  proie, 

Par  cui  nos  soiiies  tenu  et  essalcié,  224 

Saut  Agolant  et  Aumont  le  proisié, 

Trïamodés  et  Gorhant  l'envoisié 

Et  toit  le  pule  qui  o  als  est  logié. 

Et  il  confonde  Carie  l'oltrecuidié  228 

Et  tols  icels  qui  toit  t'ont  conseillé. 

Que  tu  nos  as  tant  longes  obliié 

Que  li  miens  sire  a  toi  s'est  corecié. 

Ja  a  un  mois  par  tiere  chevalcié,  252 

Trestols  les  règnes  porpris  et  herbergié. 

Bien  poés  dire  que  mal  as  esploitié. 

Par  ton  oltrage  t'en  verras  essillié. 

Et  jo  meïsmes,  qui  cha  sui  envoie,  236 

Quant  cis  anials  me  fu  el  doit  baillié. 

Ne  fu  pas  laide  qui  le  m'i  enbatié. 

Par  druërie  la  li  ai  otroié 

Ja  li  aniax  n'iert  fors  del  doit  sacié,  240         1 

Si  avrai  mort  un  Franc  de  mon  espié.  'l 

■i 

—  Amis,  »  dist  Caries,  «  or  en  ait  Dex  pitié.  » 

15     —  Sire  emperere,  faites  moi  escolter. 

Il  sont  trois   tieres  que  jo  sai  bien  notner  :   244 

Aise  a  non  l'une  et  Europe  sa  per, 

La  tierce  Alfrique,  l'on  n'en  puet  puis  trover. 

Icés  trois  tieres  départent  par  la  mer, 

Ki  fait  les  tieres  des  illes  desevrer.  248 

La  mellor  a  mes  sires  a  garder. 

L'autran  i  fisent  paien  un  sort  jeter. ~ 

Les  dos  dévoient  a  la  tierce  acliner. 

Por  cho  vieg  ceste  saisir  et  avoër  252 

Et  l'emperere  voist  la  a  lui  finer. 

En  l'ost  en  vigne,  ne  l'ose  contrester. 

Balant  m'apielent,  issi  me  faç  nomer. 

Et  serf  le  roi  de  messages  porter,  256 

Si  ne  sierf  pas  de  mençognes  conter  ; 

Se  il  est  cose  qu'il  l'estuece  prover, 

Viers  un  vassal  le  voel  en  camp  mostrer 

Et  jo  irai  mes  armes  achater  260 

De  l'or  d'Aufrique  que  j'ai  fait  aporter  ! 

Se  li  tiens  hom  me  puet  en  camp  mater, 

En  mon  seel  ferai  ja  saeler. 

Unes  ensegnes  i  ferai  enbriever  204 

Que  tu  feras  a  mon  segnor  porter  ; 

Ja  mais  le  Far  nel  verras  trespasser. 

Se  tu  nel  fais,  tu  viols  del  tôt  foler. 

Tu  n'as  pas  gent  a  la  nostre  mater;  268 

Tant  te  querrons  que  te  porons  trover  : 

Ne  te  garra  bos  ne  tiere  ne  mer, 

Se  ne  t'en  pues  come  uns  oisials  voler. 

Or  tien  mon  gage,  se  lu  l'oses  penser,  272 

Viers  le  mioldre  home  que  tu  poras  trover. 

Or  tien  cest  brief,  si  fai  dedens  garder  : 

Se  plus  n'i  troueves  que  tu  ne  m'os  conter, 

Si  me  fai  donc  si  vilment  démener  276 

Come  laron  qui  est  pris  a  enbler.  » 

Sor  le  mantiel  li  fist  le  brief  jeter. 

Li  rois  le  balle  a  dant  abé  Fromer. 

Cil  fraint  le  cire,  si  comence  a  penser;  280 

Une  grant  pièce  comença  a  garder  ; 

Del  cuer  del  ventre  comence  a  sospirer, 

U'ansdeus  les  iolx  comença  a  plorer  ; 

Lasque  les  dois,  si  lait  le  brief  aler.  284 

Turpins  de  Rains  le  vait  sus  relever  : 

«  Sire  emperere,  vos  faites  a  blasmer, 

Ki  a  tels  homes  faites  vos  briés  doner. 

Jo  vi  jadis,  quant  il  ert  baceler,  288 

Que  cascun  jor  fu  al  vin  son  soller, 

Molt  li  oï  prometre  et  poi  doner. 

Savés  quel  cose  li  fait  les  iolx  larmer? 

Or  cuide  il  son  tressor  esfondrer,  292 

Qu'il  nos  estuet  et  partir  et  doner. 

Aies,  sire  abes,  vos  matines  canter. 

Miols  liriiés  la  vie  Saint  Omer  ; 

Mais  jel  lirai  quil  sarai  deviser.  »  296 

16     En  Fromer  l'abe  n'en  ot  que  corecier  ; 
De  soi  rescore  fu  sages  et  manier  : 
«  Sire  arcevesques,  ne  vos  doit  anuier. 
Ki  moi  et  vos  volroit  par  droit  jugier,  300 

On  nos  devroit  tols  les  menbres  irenchier. 
Quant  nos  le  roi  avons  a  conseiller, 
Ne  le  penst  princes  qui  tiere  a  a  ballier 
Que  de  son  clerc  face  son  anparlier  304 

Ne  mais  d'itant  qu'afiert  a  son  mestier. 

De  SCS  pechic's  li  doit  il  bien  aidicr. 

Mais  a  tel  home  se  doit  bien  consellier 

Ki  al  besoing  li  puist  avoir  mestier  joS 

Et  son  cors  voclle  por  le  sien  escangler.  » 

Quant  l'eniperere  les  ot  ansdeus  tenchier, 

Trestolte  s' ire  li  font  assoagier. 

«  Lassciés,  »  dist  il,  «  parier  le  messagier.  »  313 

17  Li  arcevesques  se  drcça  en  estant 
Et  list  le  cartre  haitement  en  oiant  : 

«  Oies,  biais  sire,  que  vos  mande  Agolant. 

Trois  tieres  sont;  il  en  a  le  plus  grant.  516 

La  mer  d'Aufrique  en  est  venus  siglant  ; 

S'est  en  Calabre  arivés  cha  devant  ; 

N'i  a  remés  ne  feme  ne  enfant. 

Balans  en  jure  Mahoo  et  Tervagant,  520 

Bien  set  por  quoi  il  a  cest  maltalant  : 

Por  sol  itant  qu'en  Deu  estes  créant. 

Se  vostre  tieste  ne  tendes  sos  son  brant 

Et  de  sa  loi  n'estes  reconissant,  524 

Jo  ne  donroie  de  vo  vie  un  besant.  j) 

Dïent  Franchois  :  «  Bien  parole  Balant 

Et  bien  manache  et  de  bouce  et  de  gant.  » 

18  «  Oies,  segnor,  encor  vos  sai  a  dire  :  528 
Rois  Agolans  a  vers  Carie  grant  ire. 
Crestïenté  violt  a  grant  tort  despire  ; 

A  ses  dos  tnains  vos  voira  il  ocire. 

Aumons  ses  fix  sera  a  Rome  sire.  352 

19  «  Oies,  segnor,  dont  Agolans  tençone  : 
Crestïenté  destruit  et  desper'sone  ; 
Aumont  son  fil  violt  coroner  a  Rome, 

Li  ques  que  soit  en  avra  la  corone.  »  356 

20  Turpins  parole,  mais  n'a  talent  qu'il  rie  : 
«  Rois  Agolans  en  vient  a  ost  banie  : 

Par  siet  fois  sunt  cent  mil,  que  que  nus  die. 

Par  halte  mer  ont  lor  voie  acollie.  340 

Rois  Troïens,  ses  ainsnés  fix,  les  guie. 

Tant  en  i  a  n'est  nus  qui  voir  en  die. 

Ains  que  vigniés  es  plains  de  Romenie 

Ne  que  voies  Vergans  ne  Ivorie,  344 

Deviers  Bretagne  iert  la  tiere  essillie  ; 

Crestïentés  en  iert  si  mal  ballie 

N'i  avra  home  qui  ne  perde  la  vie 

Et  vos  meïsmes,  quis  avés  en  ballie,  348 

Qui  consentes  ceste  novelerie, 

Métrés  le  col  sos  l'espee  forbie. 

Se  il  tant  fait  que  il  ne  vos  ocie, 

Vos  ne  ferés  ja  mais  chevalerie,  352 

En  altre  tiere  avérés  vos  ballie 

Ki  vos  valra  une  senescalcie. 

A  icest  mot  est  la  cartre  fenie.  » 

21  Et  dist  Balans  al  mainne  empereor  :  356 
«  Que  dirai  jo  Agolant,  mon  segnor  ? 

D'à  lui  conbatre,  de  cho  n'i  a  nul  jor 

Plus  que  mallart  o  le  mué  ostor. 

Cent  mile  sont  nostre  comenceor  360 

Et  j'en  doi  estre  premerains  fereor, 

Jo  l'ai  en  fief,  si  l'ont  mi  ancissor, 

Sor  un  ceval  si  blanc  come  une  flor; 

Mes  confanons  est  d'une  ynde  color  364 

O  trois  lyons,  petis  est  li  gregnor. 

Quant  vos  verres  vos  gens  joster  as  lor, 

N'estes  pas  sages,  se  vos  n'avés  paor. 

Se  vostre  joie  ne  vos  torne  a  dolor,  368 

De  ces  dos  iolx  ne  quier  estre  pïor.  » 

Ot  le  li  rois  ;  a  poi  ne  muert  d'iror. 

Ferir  le  volt,  quant  dus  Namles  i  cort  : 

a  Merchi,  biais  sire,  por  Deu  le  creator.        372 

Ja  le  tenroient  a  mal  toit  li  plusor.  » 

Dist  l'emperere  :  «  Ja  ment  li  lecheor. 

Di  ton  segnor,  sans  nul  contreditor. 

Que  quatre  mois  i  avra  de  se  jor  376 

Qu'en  Aspremont  porterai  l'orieflor. 

Tant  con  Dex  salve  mon  cors  et  ma  vigor, 

N'arai  jo  ja  nul  terriien  signor.  » 

22     Halte  est  la  feste  et  li  jors  biais  et  cler  ;         380 
L'eve  demandent  et  li  rois  va  laver. 
Et  li  messages  s'apreste  de  l'errer 
Et  vint  al  roi  por  congié  demander, 
Et  li  dus  Namles  le  vait  al  puig  cobrer.  384 

«  Sire  Balant,  ne  vos  calt  de  haster  : 
Nus  hom  qui  voelle  a  mon  segnor  parler 
Ne  s'en  puet  pas  le  premier  jor  aler; 
Ains  venrés  ore  nostre  fieste  esgarder.  388 

Trois  cens  cevals  vos  ferai  amener, 
Les  dos  mellors  en  ferés  ensieler  : 
Li  vostre  sont  anuié  de  l'errer.  » 
Od  le  Balans,  sel  prist  a  esgarder  :  392 

«  Fols  crestiiens,  tu  me  viols  encanter. 
Jo  n'i  ving  pas  por  avoir  achater, 
Anchois  i  vig  une  cartre  aporter 
Et  le  message  a  l'amiralt  conter.  396 

S'en  Aspremont  vos  pooie  encontrer. 
Je  vos  cuit  bien  cest  plait  gueredoner. 

—  Sire,  »  fait  Namles,  «  toit  cho  lassiés  ester. 

Ne  poés  pas  tols  vos  buens  avérer.  »  400 

Un  mantiel  gris  H  osent  demander 

Coviert  de  pâlie  de  soie  d'okre  mer. 

Quant  Balans  levé,  Namles  le  sert,  li  ber. 

Un  faudestuef  li  fisent  aporter  ;  404 

Devant  le  roi  le  fait  seïr  aler. 

Or  li  puet  Caries  novieles  demander. 

23  Al  mangier  sist  Caries,  li  ôx  Pépin. 

Li  rois  Burnols  le  siert  le  jor  de  vin,  408 

De  l'escuiele  Droës  li  Poitevin  - 

Rois  Salemons  tint  le  jor  le  bacin. 

Balans  esgarde  enbrons,  le  cief  enclin  : 

Voit  par  ïa  sale  tant  riche  palazin  412 

Vestus  de  vair  et  de  gris  et  d'ermin, 

Blïaus  de  soie,  de  pâlie,  d'osterin. 

Tels  sîet  cens  coupes  que  d'argent  que  d'or  fin 

Qui  furent  feites  del  trésor  Constantin  416 

Que  Carlemainne  conquist  olti'e  le  Rin, 

Qtiant  il  conquist  ïe  Saisne  Guitecin  ; 

Voit  par  ces  tables  tant  baron  de  bon  lin. 

Tant  grant  mantiel,  tant  cotiel  acerin,  420 

Corne  cascuns  paroîe  a  son  voisin  ; 

Balans  en  jure  Mahon  et  Apollin 

Que  toit  roi  sont  assez  povre  et  frarin  ; 

De  tots  services  sont  al  sien  orfenrn.  424 

Mar  acointa  rois  Agolans  Sonbrin 

Qui  de  ceste  ouevre  lor  a  esté  voisin. 

24  Balans  manjuë  et  regarde  sovent 

Con  Carlemainnes  est  fiers  sor  tolte  gent.      428 
Barbe  li  vient  desor  espessenient 

Ki  dont  li  est  crute  novielement. 

Voit  celé  sale  plaine  de  bone  gent, 

Tant  grant  raantiel,  tant  riche  garniment,       451 

Et  dist  Balans  a  son  consellement  : 

a  Se  n'eùst  Caries  se  ces  non  solement 

Ki  cha  ens  boivent  son  vin  et  son  plument, 

S'est  Agolans  arivés  folement.  436 

La  loi  paiene  ne  prise  il  noient. 

Quanque  il  croient,  ne  prise  il  noient. 

En  Dameldeu  s'espoire  et  atent  ; 

A  mort  se  tient,  s'il  n'i  croit  loialment  »        440 

25  Li  emperere  a  Balant  apielé. 

«  Messages,  frère,  gardés  ne  soit  celé  : 

Rois  Agolans  que  il  a  enpensé  ? 

Volt  il  destruire  sainte  crestïenté  ?  444 

—  Oïl  voir,  sire,  coillie  l'a  en  hé  ; 
Pulle  et  Sesille  conquerra  cest  esté. 
En  ivier  iert  a  Rome  coroné. 

Tant  vos  querra  iqu'il  vos  ara  trové.  448 

—  A  !  Dex,  »  dist  Caries,  «  par  la  toie  bonté) 
Lai  me  veiigier  selonc  ma  vôlenté. 

Frère,  messages,  gart  ne  li  soit  celé  : 

Bien  li  pues  dire  que  jo  li  ai  mandé  452 

Molt  se  sera  de  conquerre  hasté; 

S'il  entre  en  Pulle,  qu'il  n'i  soit  encontre. 

26  —  Entendes  moi,  sire,  »  fait  li  message  ; 

«  Rois  Agolans  i  vient  o  son  barnage  ;  456 

Querre  vos  vient  et  par  mer  et  par  nage. 
Quanqu'Alixandres  conquist  en  son  eage 
Violt  il  avoir  :  cho  est  son  iretage  ; 
Car  il  doit  estre  del  soveraîn  linage.  460 

27  —  Messagier,  frère,  »  cho  dist  li  rois  Carlon, 
«  Est  Agolans  debonaire  u  félon  ?  » 

Et  dist  Balans  :  «  Por  quel  celerïon  ? 

Tolte  a  florie  le  barbe  del  menton,  464 

Mais  en  cest  siècle  n'a  home  si  prodon, 

Ne  il  ne  het  nule  rien  se  vos  non. 

Ne  vos  metés  mie  en  son  abandon 

Que  vos  gens  aient  a  la  soie  fuison,  468 

Mais  la  batalle  chi  en  droi  en  faison  : 

J'acaterai  et  escu  et  baston. 

Si  le  ferai  a  pie  come  prodom. 

En  vostre  cort  n'iert  ja  fais  se  drois  non,        472 

Ne  ja  por  moi  ne  ferés  traïson  ; 

Et  se  jo  puis  vaintre  vo  campïon, 

Conduirai  vos  el  tertre  d'Aspremon. 

Joigniés  vos  mains,  si  devenrés  ses  hom         476 

Et  recevés  la  tiere  de  son  don. 

—  Frère,  »  dist  Caries,  «  savés  que  nos  feron  ? 

Vos  en  irés  et  nos  chi  remanron  ; 

Soie  iert  la  tiere,  quant  nos  nos  en  fuiron.  »  480 

28  Les  napes  traient  et  li  rois  a  mangié  ; 
Et  li  messages  prent  maintenant  congié 
Et  li  dus  Namles  l'a  o  soi  herbergié. 

N'a  en  la  vile  noviel  fruit  ne  daintié  484 

Dont  il  ne  l'ait  celé  nuit  esforcié. 

En  une  canbre  se  sunt  andoi  colcié; 

Tolte  nuit  ont  estrivé  et  tencié. 

Li  uns  demande  a  l'autre  :  «  Que  creié  ?  »     488 

Balans  tint  Namle  del  toit  a  engignié 

Qu'il  en  Deu  croit  qui  fu  crucefiié, 

Car  des  Adant  qui  onques  ne  nasquic 

Cho  qu'il  creï  n'avomes  pas  lasscié.  492 

«  Frère,  »  dist  Namles,  «  tu  ies  toit  desvoié. 

Des  que  Dex  ot  le  siècle  comencié, 

Qu'il  ot  Adant  et  Eve  aconpagnié, 

En  paradis  lor  apresta  le  sié.  496 

Quanqu'il  i  ot  lor  avoit  otroié, 

Ne  mais  un  fruit  que  il  lor  deffendié. 

Par  Evain  fu  Adans  fors  consellié, 

Aine  n'en  sot  mot,  quant  del  fruit  ot  mangic-.  500 

Lors  se  trova  nu  et  mesaasié 

Et  si  fu  fors  de  paradis  chacié 

Et  estut  querre  cascun  dont  il  vesquié. 

Lors  fu  li  pules  creûs  et  engrangié,  504 

Mais  en  luxure  mesent  et  en  pechié. 

Par  le  deloive  furent  il  toit  noie, 

Ne  mais  Noés  que  il  ot  espargnié. 

De  cui  linage  nos  somes  aengié.  50S 

Cui  qu'en  pesast,  diable  en  furent  lié. 

Car  en  infier  furent  toit  trebucié  ; 

Toit  vif  et  sain  i  estoient  chacié, 

Si  corne  on  mainne  les  biestes  al  marcié,       512 

Quant  a  Deu  prist  de  son  pule  pitié  : 

En  trois  parties  se  fu  apparellié; 

Por  nos  salver  en  tiere  descendié. 

29     a  Quant  Nostre  Sire  fu  cha  jus  avalé,  516 

Tant  se  bassa  por  nostre  salveté 
Que  en  la  Virgene  fu  por  nos  aombr^  ; 
Puis  prist  en  li  car  et  humanité. 
Tant  le  porta  que  Dameldex  fu  né.  520 

Trente  trois  ans  tant  dura  son  eé, 
Puis  fu  el  flun  baptisié  et  levé. 
Ki  par  baptesme  sera  rengeneré 
Od  lui  sera  aussi  bons  eùré.  524 

La  Chanson  ci' A^n-emonl.  2 

Juï  le  prisent,  toit  cho  fu  vérité  ; 

En  la  crois  l'orent  travellié  et  pené. 

Féru  el  cuer  de  grant  glaive  acéré. 

L'espir  de  lui,  quant  il  s'en  fu  torné,  528 

Droit  a  infier  s'en  fust  tant  tost  aie  ; 

Les  siens  en  trast  qui  i  erent  mené  : 

Joop,  Joseph,  Abraham  et  Noé; 

Et  al  tierç  jor  surrexi  corne  Dé.  532 

Quant  altremcnt  ne  pot  estre  atome. 

Or  te  porpense  se  cho  est  vérité. 

Que  por  sa  mort  fu  infiers  saelé 

Que  aine  diables  n'en  ot  puis  poësté.  »  536 

Et  dist  Balans  :  «  Assés  en  as  parlé. 

Or  m'en  irai,  car  trop  ai  chi  esté. 

Quant  jo  avrai  mon  message  conté, 

Tost  en  ferai  cho  qu'eu  ai  enpensé.  »  540 

L'aube  est  crevée  et  si  est  ajorné, 

Sieles  sont  mises  et  li  vassal  monté, 

De  la  vile  ist  toit  le  cemin  ferré. 

Plusors  foies  l'a  li  ber  regardé  $44 

Et  si  regretc  Carlon  et  son  barné 

Et  les  François  u  il  a  tant  bonté. 

S'a  vilonie  ne  li  fust  atorné, 

Il  se  fust  tost  baptisiés  et  levé.  548 

Par  ses  j ornées  a  Balans  tant  erré 

Pulle  trespasse,  en  Calabre  est  entré, 

Al  quart  jor  est  en  Aspremont  monté. 

Agolant  trueve  desos  un  pin  ramé.  552 

Il  li  demande  :  «  Cornent  avés  erré  ? 

Avés  vos  bien  al  roi  Carlon  parlé  ? 

—  Oïl  voir,  sire,  aine  ne  li  fu  celé.  » 

30     La  u  Balans  descendi  del  ceval,  556 

L'estrier  H  tint  Hector,  li  fix  Lanpal. 

Desront  la  priesse  de  la  gent  criminal 

Dont  molt  i  ot  a  pié  et  a  cheval. 

Agolant  trueve  desos  un  pint  roial.  560 

Il  le  salue  de  celé  loi  niortal  : 

«  Sire,  je  vieg  de  France  le  roial 

U  jo  ai  traite  tante  painne  et  tant  mal, 

Montés  ai  tiertres  et  avalé  tant  val.  564 

—  Veïs  tu  Carie  ?  —  Par  Mahomet,  oal. 

A  Ais,  son  sié,  a  une  fieste  anyal, 

Coronés  fu  et  pozcs  en  estai. 

Pros  est  li  rois,  fort  et  fier  et  vassal.  568 

Sos  ciel  n'a  home,  s'il  l'esgarde  par  mal, 

Ki  fust  jamais  en  cest  siècle  loial. 

Desor  tols  pules  est  li  siens  gênerai 

Com  est  ors  cuis  sor  kevre  et  sor  metnl."       572 

Par  moi  vos  mande  et  il  et  si  vassal 

Qu'a  quatre  mois  prendra  ci  son  estai. 

Se  gent  a  gent  vos  troeve  paringal, 

Seùrs  pues  estre  d'un  dolerols  jornal.  »  576 

31     Triamodés  respont  ireement  : 

«  Mal  ait  messages  de  quoi  on  ne  se  sent. 

Se  Girlemaines  al  fier  contenement 

Vos  a  doné  son  or  et  son  argent,  580 

Trop  le  volés  deservir  noblement. 

Vostre  message  contés  premièrement.  » 

Et  dist  Balans  :  «  Dehait  qui  le  deffent  ! 

Jo  trovai  Carie,  entre  lui  et  sa  gent,  584 

A  Ais,  son  sié,  a  son  coronement. 

Aine  tant  nel  seu  manecier  fièrement 

Que  jel  peûssce  corecier  de  noient. 

A  chois  me  mist  de  cevax  plus  de  cent,         588 


20  LA   CHANSON    D  ASPREMONT 

A  bon  destrier  tenissiés  le  plus  lent. 

Jo  qu'en  diroie  ?  Fel  soie,  se  g'en  ment. 

Par  Mahomet,  onques  ne  vi  tel  gent. 

Qui  poroit  estre  de  lor  afaitement  592 

Et  euls  veïr  et  lor  contenement 

Et  entor  euls  peûst  estre  sovent. 

Il  en  devroit  vivre  plus  longement. 

Mais  jo  m'en  vig  ici  faitierement  596 

Con  jel  peu  faire  por  nostre  salvement. 

Or  me  tornés  tols  mes  dis  a  nient. 

Se  fais  batalle,  jo  fier  premièrement; 

Jo  l'ai  en  fief,  si  l'orent  |mi  parent,  600 

A  l'escu  prendre  et  a  l'isscir  del  renc. 

Molt  est  coars  qui  son  per  n'i  atent. 

Dont  verés  bien  se  jo  di  voir  u  ment.  » 

32     Rois  Moj'sans  sor  ses  pies  se  leva  ;  604 

Cho  fu  icil  qui  l'olifant  porta, 
Dist  al  message  :  «  Balan,  entendes  ça. 
Dites  nos  voir,  nel  nos  celés  vos  ja, 
De  Carlemaine  s'il  se  renoiera.  608 

Fuira  s'en  il  u  il  nos  atendra  ?  » 
Balans  en  rist,  apriés  si  l'esgarda  : 
«  Dehait,  »  fait  il,  «  qui  or  vos  mentira  ! 
Jo  vi  les  mes  que  par  toit  envoia.  612 

Sachiés  de  voir  Carlemaines  venra. 
Poi  a  de  gent,  mais  de  bons  en  i  a  ; 
Se  chi  vos  troueve,  a  vos  se  conbatra  : 
Sin  ait  le  pis  a  cui  il  avenra.  616 

Or  mangerai,  que  nel  fis  tierç  jor  a.  » 
Il  prent  congié,  a  son  ostel  s'en  va. 

33     Vait  s'en  Balans,  li  rois  est  remansus 

Et  Moysans  et  li  rois  Danebus,  620 

Li  rois  Hector  et  Lampal  li  kenus, 

Trïamodés  il  et  Gorhans  ses  drus. 

Dïent  entrels  :  «  Or  est  Balans  venus. 

Voire,  »  font  il,  «  il  a  del  lor  eus.  624 

S'il  en  puet  estre  atains  ne  coneûs. 

Bien  en  doit  estre  u  noies  u  pendus.  » 

Balans  en  est  a  son  ostel  venus  ; 

Bien  est  reclus  et  d'amis  et  de  drus.  628 

34  Puis  que  il  ot  et  mangié  et  beû, 
Si  s'aparelle  ensi  con  jadis  fu  : 
Cauces  de  pâlie  estroitement  cosu, 

Blïaut  de  soie  a  fin  or  entissu,  632 

Mantiel  de  pâlie,  la  pêne  d'ermin  fu  ; 

Si  est  montés  el  palefroi  tondu. 

Revint  a  cort  u  il  l'ont  atendu  : 

De  toltes  pars  li  ont  a  mal  tenu  ;  636 

Rois  Agolans  en  est  si  irascu 

Por  un  petit  qu'il  n'est  del  sens  issu. 

Balans  fu  grans  et  fors  et  parcreû, 

Desor  ses  pers  de  bonté  coneû  640 

Corne  est  li  faus  quant  de  mue  est  issu. 

Que  on  conoist  sor  autre  oisiel  menu. 

Quant  il  i  entre,  toit  sont  taisant  et  mu  ; 

N'en  i  a  nul  n'en  ait  envie  eu.  644 

35  Rois  Agolans  a  premerains  parlé  : 
«  Sire  Balan,  ne  puet  estre  celé. 
Nori  vos  ai  d'enfance  et  alevé  • 

Et  si  te  çains  l'espee  a  ton  costé;  648 

Par  ta  proëcce  t'ai  fait  roi  coroné. 
Tu  t'ies  por  moi  travelliés  et  pené. 

Si  as  en  France  a  Carlemaine  esté, 

Ki  tient  a  force  un  pan  de  m'ireté.  652 

Tant  t'a  del  sien  et  promis  et  doné 

Que  toit  mon  estre  li  as  dit  et  conté. 

Ti  per  te  jugent  qui  t'ont  a  mort  livré.  » 

36  Quant  Balans  ot  si  parler  l'amirant,  656 
Plus  tost  qu'il  puet  s'est  dreciés  en  estant 

Et  a  parlé  haltement  en  oiant  ; 

«  Molt  dites  bien,  riches  rois  Agolant  : 

Nori  m'avés  des  que  jo  fui  enfant  -  660 

Et  al  costé  me  çainsistes  le  brant  ; 

Roi  m'avés  fait  et  corone  portant. 

Puis  que  g'eu  armes  vos  requier  et  demant 

Se  avez  home  qui  vos  ait  servi  tant.  664 

N'a  encor  gaires  que  jo  ving  d'Orïant  ; 

Quatre  batalles  vos  fis  en  un  tenant, 

Tun  as  les  tieres  et  j'en  ai  paine  grant. 

Icist  conquièrent  entor  vos  en  séant,  668 

Qui  a  morir  me  jugent,  moi  oiant  ; 

Cil  qui  cho  dïent  car  sallent  or  avant. 

Viers  le  mellor  vos  en  présent  mon  gant 

Que  n'eu  de  Carie  ne  or  fin  ne  besant,  672 

Destrier  ne  mor  ne  palefroi  ambiant 

Ne  créature  en  cest  siècle  vivant, 

N'a  Charlemaine  n'ai  eu  covenant 

Par  quoi  jo  soie  enviers  vos  mescreant  676 

Ne  en  lor  loi  ne  en  lor  Deu  créant. 

Que  que  jo  face  des  ichi  en  avant.   » 

37  Quant  Balans  ot  si  sa  raison  fenie, 

Salatïel,  uns  rois  de  Valorie,  680 

Riches  hom  fu  et  de  grant  manandie 

Et  nobles  rois  et  plains  de  félonie. 
Devant  le  roi  a  la  presse  partie  : 
«  Agolans,  sire,  nel  lairai  nel  vos  die.  684 

Menez  nos  as  od  toi  en  ost  banie, 
Garder  devons  tes  menbres  et  ta  vie, 
Tu  as  sor  nos  bornage  et  signorie. 
Dedens  mon  cuer  ai  une  ouevre  norie  688 

Dont  j'ai  veù  tolte  la  prophezie. 
Quanque  Balans  vos  a  fait  en  sa  vie 
Vos  a  il  or  si  malement  merie 
*  Tote  vostre  ost  vos  a  espoërie  ;  692 

Ne  fust  la  mers,  sempres  s'en  fust  fuie.  » 
Balans  l'entent;  durement  s'en  gramie. 

38  Quant  Balans  l'ot,  ne  11  fu  raie  biel  : 

«  Sire  Agolans,  molt  m'est  cis  plais  noviel,        696. 

Quant  vos  créés  le  roi  Salatïel 

Ki  en  Aufrique  vos  a  fait  tant  cenbiel 

Et  les  batalles  el  val  de  Timoriel. 

De  dis  mile  homes  vos  fist  un  jor  maisicl.         70» 

Gel  vos  rendi  et  lui  et  son  reviel, 

Trente  cites  et  altretant  castiel. 

En  vostre  cort  doit  bien  porter  capiel  ; 

Nel  devez  mie  atraire  a  vostre  apiel,  704 

Puis  que  il  prist  Durant  et  Ospiniel, 

Vos  dos  nevols,  les  fix  al  roi  Cadiel, 

Et  il  les  tint  en  buie  et  en  aniel. 

Puis  les  ocist  ansdeus  a  un  cotiel.  ?<* 

Qui  enviers  vos  destenpra  tel  caudicl 

Ne  doit  mie  estre  apielés  a  consiel.  » 

39  Triamodés  est  levés  en  estant, 

Voiant  trestols,  a  parlé  en  oiant  :  712 

ce  Entendes  moi,  riches  rois  Agolant. 

Bien  ai  oï  de  vostre  roi  Balant 

Qu'il  a  eu  de  François  paor  grant. 

Donés  moi  France  :  jo  sui  qui  le  demant  ;         716 

Si  me  lassciés  cest  barnage  vallant. 

Raies  vos  ent  en  Aufrique  le  grant  : 

Soies  illuec,  mar  i  venrés  avant, 

Et  jo  vos  jur  Mahom  et  Tervagant  720 

Pulle  et  Calabre  vos  rendrai  toit  avant 

Et  Lonbardie  et  France  la  devant  ; 

Del  cief  Carlon  vos  ferai  un  presant  ; 

Par  deviers  Rome  m'en  revenrai  errant,  724 

La  me  ferai  coroner  maintenant. 

La  est  Sains  Pieres,  cho  dïent  li  alquant, 

Que  crestiien  tienent  a  lor  garant  : 

Gel  destrurai,  trestolt  lor  iols  veant,  728 

Qu'en  paradis  n'avra  ja  mais  garant  ; 

Puis  i  métrons  les  dex  u  sons  créant. 

Enviers  le  Pasque,  encontre  esté  entrant, 

Avrai  el  cief_çorone  d'or  luisant;  732 

Trestolte  France  serai  de  vos  tenant 

Et  tel  justice  vos  ferai  de  Balant 

Come  de  l'ome  qui  en  Deu  est  créant.  » 

Balans  l'entent,  sin  a  le  cuer  dolant.  736 

40     Or  fu  Balans  coreçols  et  maris  ; 

11  dist  al  roi  :  a  Tans  jors  vos  ai  servis, 

Mainz  grans  besoins  vos  avérai  fornis  ; 

Encor  di  jo,  ja  n'en  iere  desdis,  740 

J'ai  veû  Carie  et  lui  et  ses  noris, 

S'ai  ses  paroles  oïs  et  ses  castis. 

As  escus  prendre  quant  nos  serons  partis, 

Quant  vos  verres  les  François  si  garnis,  744 

Sor  les  destriers  armés  et  fervestis, 

Les  escus  joins,  laciés  elmes  burnis, 

S'il  ne  me  font  avérer  tols  mes  dis, 

Dont  primes  dites  que  jo  vos  ai  traïs,  748 

Lors  me  chaciés  de  trestols  vos  pais. 

Ne  créés  pas  les  coars,  les  fallis. 

Trïamodés  est  or  chi  molt  hardis. 

Mais  vos  verres  qu'encor  vos  iert  guencis.  752 

Bien  sai  por  quoi  jo  sui  de  lui  haïs  : 

Gel  vos  rendi  et  a  vo  pié  le  mis  ; 

Bien  sai  par  lui  n'estrai  ja  mais  chieris. 

Et  li  vilains  le  dist  en  ses  escris  :  756 

«  Li  fix  al  cat  doit  prendre  le  soris.  » 

41     Quant  Aumons  ot  ceste  parole  oie, 
Trïamodés  par  molt  grant  félonie 
A  regardé,  ne  laira  ne  li  die  :  760 

«  Par  Mahomet,  mervelles  ai  oïe. 
Trïamodés,  li  rois  de  Valorie, 
Qui  desor  moi  demandés  signorie, 
Tant  con  jo  soie  si  haitiés  et  en  vie,  764 

Prenderés  France,  s'il  est  quil  vos  otrie. 
Siet  ans  anchois  que  ciste  os  soit  banie, 
Me  fu  l'onors  des  François  otroïe. 
Jon  iere  rois,  qui  qu'en  plort  ne  quin  rie,  768 

Et  si  jugiés  que  on  Balan  ocie. 
Si  come  cil  quin  a  mort  deservie, 
Si  faitement  ne  l'ocira  on  mie. 
G'en  dirai  voir,  ki  qu'en  plort  ne  quin  rie,        772 
Qui  que  rn'en  hace  ne  quin  tort  a  folie. 
Que  par  son  sens,  que  par  sa  baronie, 
Par  sa  proëcce,  par  se  cevalerie 
De  siet  roiames  a  crut  no  signorie.  776 

N'est  mie  rois  qui  tel  service  oblie. 
Jo  n'iere  ja  la  on  Balan  -ochie,  » 

42  Aumons  parole,  bien  se  sont  toit  tenu. 

Et  dist  Balans  qui  molt  ert  irascu:  780 

«  Agolans,  sire,  bien  ai  aperceû 

On  soloit  dire  que  j'estoie  vos  dru  ; 

Mais  gueredons  m'en  est  hui  ci  rendu, 

Por  traïtor  m'avés  ore  tenu.  784 

Çaiens  n'a  home,  tant  soit  viols  et  kenu, 

Ne  haut  ne  bas,  de  si  ruiste  vertu, 

S'encontre  moi  en  prendroit  son  escu, 

Ne  le  vos  rende  sempres  mort  u  vencu.  »         788 

43  En  pies  se  drece  Hector,  li  fils  Lampa  : 
«  Agolant,  sire,  dehait  qui  soferra 
C'on  Balant  croie  de  cho  que  il  conta 

Que  Caries  ost  contre  vos  venir  ja  !  792 

Anchois  qu'il  viegne,  molt  grans  os  vos  croistra  ; 

L'os  crestiiene  ja  ne  le  soferra 

Qui  por  paor  ceste  tiere  laira, 

Tols  soit  bonis  qui  altre  li  donra.  796 

Li  vilains  dist  en  reprovier  pièce  a  : 

«  S'il  est  qui  fuie,  bien  est  qui  cacera  » 

44  Gorhans  se  drece,  iriés  come  lyon  ; 

Tols  deffublés,  en  sa  main  un  baston,  800 

Estroit  vestis  d'un  hermin  peliçon, 

Senescâls  fu  Agolant  le  baron. 

Drus  la  roïne,  que  n'aime  se  lui  non. 

Devant  le  roi  se  met  a  genellon  :  804 

«  Agolans,  sire,  or  oies  ma  raison. 

Tant  ai  soffiert,  or  m'en  tieng  ja  bricon, 

Que  toit  m'en  blasment  çaiens  mi  compagnon. 

Mais  por  mon  père  cest  mien  gage  vos  don       80& 

Viers  le  mioldre  home  ki  soit  en  vo  maison 

Que  il  n'a  faite  iceste  traison.  » 

A  icest  mot  abassa  li  tençon. 

Or  lairai  chi  de  ceste  mesprison  812- 

Et  d'Agolant  et  de  son  fil  Aumon 

Et  del  message  qui  Balans  ot  a  non. 

Si  vos  dirai  del  riche  roi  Carlon. 

A  Ais  fu  Caries  et  il  et  si  baron  8i6- 

A  Pentecoste  apriés  l'Ascencïon. 

45  Des  que  Balans  se  parti  de  la  cort, 
Fait  crier  Caries  li  barnages  sejort, 

Cascuns  avra  son  gage  ainz  qu'il  s'en  tort.         820 

Dont  sont  remcs  et  déduit  et  bohort, 

A  fol  tient  on  qui  son  ceval  i  tort. 

N'en  i  ot  nul,  itant  lonc  ne  tant  cort, 

Ki  ne  sospirt  u  qui  des  iolx  ne  plort.  824 

Caries  comande  que  nus  plus  n'i  demort, 

En  sa  contrée  cascuns  d'als  se  retort. 

Al  miols  qu'il  puet  s'aparot  et  atort  : 

S'iront  deffendre  le  besoing  qui  lor  sort.  82* 

46  Nostre  emperere  a  molt  grant  joie  eu 
Que  li  messages  fu  a  la  cort  venu, 
Que  François  orent  le  message  entendu, 

*        Et  l'apostoles  meesmement  i  fu  ;  852: 

Sist  en  Testai  desor  un  arc  volu  ; 
Très  bien  parla,  que  toit  l'ont  entendu  : 
«  Franc  crestiien,  Dex  vos  ligne  en  vertu. 
Or  poés  dire  bien  vos  est  avenu  8}6 

Qu'en  vos  tans  est  icis  besoinz  creù 

Vos  qui  avés  el  grant  pechié  geû 

De  quoi  vos  estes  dampné  et  confondu, 

As  cols  doner  al  brant  d'achier  toit  nu 

En  esterés  toit  cuite, et  absolu  ; 

Si  vos  promet  que  n'i  ait  plait  tenu  ; 

Mais  vengiés  tost  vostre  père  Jhesu  : 

Sauf  en  serés  u  je  sui  decheû.  » 

47  Apriés  parla  li  rois  de  saint  Dénie, 
Tols  coreciés,  n'a  talent  que  il  rie  : 

«  Franc  chevalier,  Jhesus  vos  beneïe. 

Ràlés  vos  ent  ;  ne  vos  atargiés  mie. 

Li  chevalier  qui  petit  ont  d'aïe, 

Ki  ont  vescu  de  lor  chevalerie, 

A  cui  avoirs  et  richece  est  faille 

Viegnent  a  moi.  Jo  lor  di  et  otrie 

Toit  avront  armes,  ja  n'iert  qui  cho  desdie. 

Ne  por  avoir  ne  remagnent  il  mie, 

Que,  par  la  foi  que  doi  Sainte  Marie, 

Ne  remanra  deniers  en  abeye. 

Crois  ne  calisses  ne  altre  manandie  : 

Toit  le  donrai  a  nostre  conpagnie. 

Qui  targera  que  il  ne  vigne  mie 

Contre  Agolant  qui  ma  tiere  a  saisie, 

Je  vos  en  jur  ma  grant  barbe  florie 

Culvers  sera  et  il  et  sa  lignie 

N'en  mon  reialme  ne  remanra  il  mie. 

48  «  Franc  chevalier,  »  dist  Caries  al  barnage, 
c<  Esgardés  ore  quel  honte  et  quel  damage 
Ont  fait  sor  moi  la  pute  gens  salvage 
Qui  sont  issu  et  d'Alfrique  et  d'Arrage 

Et  arivé  en  mon  droit  iretage. 

^'enés  od  moi  en  cest  pèlerinage. 
Qui  n'i  venra  n'i  mctra  altre  gage  ; 
Culvers  sera  et  il  et  son  linage.  » 

49  Cel  jor  fu  Caries  iriés  et  plains  d'aïr  :  872 
«  Franc  chevalier,  ne  me  devés  fallir, 

Ne  m'i  lassciés  vergonder  ne  honir, 

Mais  aidiés  moi  m'onor  a  maintenir 

Que  Sarrasin  me  cuident  si  tolir.  876 

Un  don  vos  voel  doner  et  obeïr  : 

Se  port  corone,  que  doie  cort  tenir, 

De  mon  avoir  vos  ferai  tols  servir. 

Si  con  Mongius  fait  les  tieres  partir,  880 

S'allent  Lonbart  aprester  et  garnir, 

Qu'ensanble  od  moi  les  estevra  venir.  » 

50  Haute  est  la  feste  et  li  jor  biel  et  cler. 

Li  emperere  se  volt  forment  haster  884 

Les  Sarrasins  de  sa  tiere  jeter. 
Isnielement  fait  ses  briés  saieler, 
*  A  un  mesage  les  fait  molt  tost  livrer. 
En  Engletiere  tramet  a  Cahoër  888 

Q.'or  le  secorje  sans  plus  de  demorer 
Et  q'or  li  doit  des  Danois  ramenbrer 
Que  il  li  fist  de  sa  tiere  jeter,  , 

Par  droite  force  tols  a  son  pié  aler.  892 

Secors  li  mande,  car  paien  d'oltre  mer 
Deviers  Calabre  volent  s'onor  gaster  ; 
Q'or  li  aiut  qu'il  les  en  puist  jeter. 
Cil  s'en  torna,  si  a  passée  mer.  896 

A  Cloëcestre  la  pot  le  roi  trover  ; 
Monstra  le  brief,  toit  li  sot  bien  conter. 
Si  come  Caries  li  avoit  fait  mander. 

Ot  le  li  rois,  Deu  prent  a  merchïer. 

51  Quant  Cahoër  oï  le  messagier 
Le  besoig  Carie  conter  et  desraisnier  : 
<f  E  !  Dex,  »  dist  il,  «  jo  irai  volentier, 
Que  as  Danois  m'ot  li  rois  grand  mestier.  »       904 
Par   Engletiere  a  fait  son  ban  hucier 
Que. a  lui  vignent  li  povre  chevalier; 
Trop  lor  donra  et  argent  et  or  mier. 
Tant  en  i  ot  qu'il  furent  dis  millier. 
En  un  dromontqu'a  Dovre  font  cargier 
D'or  et  d'argent  et  de  fier  et  d'achier 
Entrent  trestolt  et  prendent  a-  nagier, 
A  Paris  vinrent  droitement  herbergier; 
S'iront  paiens  la  tiere  calengier. 

52  Caries  se  haste.  li  roi  de  Saint  Denise. 
Ses  briés  tramet  a  Gondelbuef  de  Frise 
Que  Sarrasin,  la  gens  de  pute  guise, 
Deviers  Calabre  ont  la  tiere  porprise. 
Li  mes  s'en  torne,  si  con  il  li  devise  ; 
Tant  a  erré  al  vent  et  a  la  bise 

.    Qu'a  Gondelbuef  balla  le  brief  en  Frise. 
Li  rois  le  voit,  comanda  c'on  le  lise. 
Quant  ot  qu'Aumons  a  la  tiere  malmise 
Et  Agolans  qui  Dameldeu  despise 
Et  ot  que  Caries  a  aiuë  requise  :  92. 

u  G'irai,  »  dist  il  «  car  jo  li  doi  servise.  » 

53  Quant  Gondelbues  oï  le  brief  le  roi, 
Dist  al  message  :  «  Certes  cho  poise  moi 
Se  Carlemaines,  mes  sires,  a  anoi. 
De  mon  roialme,  de  ma  gent  et  de  moi 

Puet  il  toit  faire  son  bon  et  son  otroi. 

G'irai  a  lui,  que  bien  faire  le  doi, 

Se  li  menrai  un  si  riche  conroi  9}2 

Q.ui  Sarrasins  feront  duel  et  anoi.  » 

Dis  milïomes  prist  Goîklelbues  od  soi, 

Vint  a  Paris  a  mer\ellols  boufoi  ; 

S'iront  deft'endre  la  crestiiene  loi.  956 

54  Karles  se  haste,  li  rois  de  Saint  Dénie, 
Ainz  que  paien,  celé  gens  maleye, 

Li  aient  trop  sa  ciere  mal  ballie. 

Se  cartre  envoie  al  bon  roi  de  Hongrie,  940 

Li  rois  Burnols  quin  a  la  signorie, 

Que  or  li  face  et  secors  et  aïe, 

Que  Sarrasin  ont  sa  tiere  envaïe 

Deviers  Calabre,  si  con  la  mers  costie.  944 

Li  rois  l'entent  qui  la  cartre  a  oïe. 

Il  jure  Deu,  le  fil  Sainte  Marie, 

Dis  mile  Hongrois  li  menra  en  ballie  : 

«  S'aiderai  Carie,  que  foi  li  ai  plevie.  »  948 

Par  son  roialme  manda  sa  baronie, 

Dis  milïomes  de  grant  chevalerie  ; 

En  vint  en  France  a  sa  biele  maisnie. 

Or  croist  l'ost  Caries  et  sagrans  baronie.  952 

Se  li  puist  estre  Daraeldex  en  aïe  ! 

55  Caries  tramet  ses  briés  a  contençon 
Droit  en  Bretegne  al  bon  roi  Salemoa 

Que  tost  li  face  secors  et  garison,  956 

Qu'arivés  est  Agolans  et  Aumon, 

Deviers  Calabre  li  gaste  son  roion. 

Salemons  ot  et  entent  l'oquoison, 

Bertons  assamble,  dis  mile  compagnon;  960 

A  Paris  vint  a  la  grant  ost  Karlon. 

56  Nostre  emperere  fa  iriés  et  destrois. 
Quatre  briés  fait  enseeler  en  pois. 

Droon  manda  le  seignor  de  Mansois  964 

Q.'or  le  secorje,  car  grans  est  li  desrois 

Que  en  Calabre  li  font  et  en  Pullois 

Li  Sarrasin,  félon  de  putes  lois. 

«  G'irai,»  dist  il,  «car  c'est  raisons  et  drois.  »    968 

A  dis  milliers,  a  molt  riches  conrois 

Passent  la  mer  a  force  et  a  desrois  ; 

Vont  a  Paris  u  est  Caries,  li  rois  ; 

Calengier  vont  viers  Sarrasins  ses  drois.  972 

57  Iriés  fu  Caries,  li  rois  poësteïs. 
Droit  a  Cologne  manda   roi  Anseïs 
Il  le  secorje  enviers  les  Arrabis: 

Oltre  Aspremont  li  ardent  son  pais.  976 

Quant  li  rois  ot  le  mes  et  les  escris, 

Or  sachiés  bien  n'i  a  ne  giu  ne  ris, 

Dis  mil  Thïois  tols  chevaliers  eslis, 

A  cleres  armes,  a  destriers  arrabis;  980 

Vint  a  Paris  al  roi  de  Saint  Denis. 

58  Or  tu  iriés  nostre  emperere  Carie 
Que  paien  on  en  PuUe  pris  rivage. 

Ardent  la  tiere  et  font  molt  grant  damage.  984 

Tramet  ses  briés  David  en  Cornualle 

Qu'il  le  secorje  et  que  il  tost  li  valle. 

Quant  li  rois  Tôt,  de  maltalent  baalle. 

A  dis  mile  homes  que  il  a  mis  en  talle  98S 

Vint  a  Paris  a  la  grant  assanblalle. 

69     Caries  se  haste,  ne  s'aseûra  mie. 
Roi  Desiier  en  la  cit  a  Pavie 

Tramet  ses  briés  qu'il  ne  s'aseiirt  mie  99a 

Qu'il  n'ait  sa  tiere  de  vitalle  garnie  : 
Caries  menra  par  la  sa  baronie, 
Et  gart  qu'il  ait  od  lui  bêle  maisnie. 
Rois  Desiiers  al    messagier  affie  996 

Ne  s'esmait  mie  li  rois  de  Saint  Dénie, 
Qu'il  li  fera  tel  secors  et  aïe 
Que  dusqu'a  Rome,  le  fort  cité  garnie, 
Donra  vitalle  et  lui  et  s'ost  banie,  1000 

N'i  despendra  valissant  une  alie. 
Caries  le  sot,  Dameldeu  en  merchie. 

60     Quant  Carlemaines  ot  ensi  esploitié, 

Par  tantes  tieres  sont  si  brief  envoie  1004 

Vienent  i  roi,  duc  et  prince  proisié, 

Por  ostoier  molt  bien  apparellié. 

A  l'arcevesque  a  li  rois  consellié. 

«  Sire,  »  dist  il,  «  bien  avons  esploitié.  1008 

Molt  avrons  gent,  si  con  j'ai  encuidié. 

Un  en  avons  encore  arier  lasscié, 

Félon  et  fort  et  molt  oltrecuidié, 

Gerart  d'Eufrate;  ne  l'ai  pas  obliié.  1012 

Riches  hom  est,  ne  sai  plus  aasié, 

Mais  il  ne  tient  de  moi  rente  ne  fié. 

Tant  par  est  fel  qu'il  ne  m'a  adegnié  : 

Jo  l'ai  ensi  molt  longement  lasscié,  1016 

Ne  l'ai  enquis  ne  ne  l'ai  castiié. 

Car  i  soit  ore  nostre  briés  envoie 

Et  s'i  aies  por  la  moie  amistié 

S'il  nos  avroit  envers  paiens  aidié:  1020 

Crestïenté  ont  sor  moi  calengié.  » 

La  Chanson  d'Aspremont.  J 

Dist  l'arcevesques  :  «  Sire,  dont  irai  gié. 

Mes  parens  est  Gerars  li  envoisié, 

Mais  jel  senç  tant  félon  et  enragié  1024 

Tost  m'en  avroit  son  cotiel  envoies 

61  —  Sire  arcevesques,  »  dist  Caries  al  vis  fier, 
«  Al  viel  Gerart  vos  covient  chevacier 

Qui  Alvergne  a,  Borgoigne  a  justicier,  1028 

Por  amor  Deu  que  il  nos  vigne  aidier, 

Car  onques  mais  n'en  fu  si  grant  mestier, 

Qu'Agolans  violt  crestïenté  plassier.  » 

Dist  l'arcevesques  ;  u  Jo  irai  volentier;  1032 

Mais  li  viols  est  et  molt  fel  et  molt  fier  : 

S'a  lui  paroi  un  poi  a  anuier, 

Tost  me  ferra  de  son  cotiel  d'acier, 

Qu'il  n'ania  onques  ne  vos  ne  vo  dangier.       1036 

—  Sire,  »  dist  Caries,  «  or  li  poés  noncier 

Que,  s'il  nos  vient  en  cest  besoig  aidier, 

Jo  li  raidrai,  se  il  en  a  mestier. 

Sos  ciel  n'a  home,  sel  voloit  corecier,  1040 

Que  ne  li  voise  a  son  cois  castiier. 

Pensés  molt  bien  dei  message  esploitier, 

Q.ue,  s'Agolans  me  puet  de  camp  chacier, 

Crestïentés  n'i  avra  recovrier.   »  1044 

62  Dist  l'arcevesques  :  «  Jo  irai  a  eslrols; 
Mais  Gerars  est  durement  orghellos  ; 
Mes  parens  est  et  li  fel  et  li  rous  ; 

Quatre  fix  a,  molt  sont  cevalerous.  1048 

Si  est  estrais  de   dos  empereors; 

Si  a  trop  lieres,  viles,  cités  et  hors. 

Jel  troverai  ,  jo  sai  bien,  molt  rebors, 

Quant  il  ora  le  mandement  de  vos.  1052 

63  —  Sire  arcevesques,  »  cho  dist  li  rois  Carlon, 
«  De  tantes  tieres  la  gent  chi  assanblon. 
Esploitiés  vos  d'aler  a  esporon  : 

Jo  ne  voei  pas  gaster  lor  garison,  1056 

Mais,  en  la  tiere  u  li  Sarrasin  son, 

Jo  vos  cornant  Rollandin  e  Haton, 

Si  vos  cornant  et  Estolt  et  Guion. 

Jo  ai  ces  quatre  noris  en  ma  maison  ;  1060 

Gardés  les  moi  tant  que  nos  revenron. 

A  cest  besoing  n'ai  cure  de  garçon 

Ne  d'espervier  ne  de  vol  d'oisellon, 

De  nul  déduit  se  de  l'espee  non.  »  1064 

Dist  l'arcevesques  :  «  A  Deu  beneïçon. 

Ges  vos  ferai  gardera  Montloon 

Tant  que  verres  que  nos  esploiteron  ; 

Adonc  sa^Tés  s'od  vos  iront  u  non  ii)68 

Et  si  savrai  de  Gerart  l'oquoison.  x> 

Dist  l'emperere  :  «  A  Deu  beneïçon.   » 

64  Li  arcevesques  ne  se  volt  atargier. 

Par  Monloon  s'en  est  venus  premier,  1072 

Les  enfans  met  el  dognon  Bierengier  ; 

Senescal  orent  et  keu  et  botellier, 

Assés  i  ont  a  boivre  et  a   mangier. 

Al  porter  fait  jurer  et  fiancier  1076 

Qu'il  n'en  istront  ne  soir  ne  anuitier, 

N'il  nés  laira  errer  ne  chevalcier. 

65  Nostre  arcevesques  ne  se  volt  demorer. 

Gerart  va  querre  tant  qu'il  le  puist  trover;       u8o 

Dusqu'a  Viane  ne  se  volt  arester. 

A  icel  jor  devoit  on  geùner, 

Li  viols  Gerars  seoit  a  son  disner  ; 

Aine  l'arcevesques  ne  volt  son  frain  tirer  1084 

Dusqu'al  portier,  sel  prent  a  apieler  : 

«  Amis,  »  fait  il,  «  lai  moi  laiens  entrer.  » 

66     Dist  l'arcevesques  :  «  Lai  moi  entrer,  portier.  » 
Et  cil  respont  :  «  Aies  vos  herbergier:  1088 

Gerars  manjuë,  n'i  os  nului  lasscier. 
Demain  venrés,  quant  ira  al  mostier.  » 
Quant  l'arcevesques  ot  le  terme  alongier  : 
«  Portier,  »  dist  il,  «  ja  sui  jo  messagier.         1092 
Molt  ai  grant  haste,  a  celer  nel  vos  quier. 
Jo  te  donrai  quatre  bezans  d'or  mier 
Mais  que  me  vas  cest  pont  tost  abasscier 
Et  celé  porte  apriés  desverellier.  »  1096 

Et  cil  respont  :  «  En  non  Deu,  volentier.  » 
Le  porte  ovri,  qu'il  en  a  le  loier. 
Ça  val  demorent  trestolt  si  chevalier 
Et  toit  si  clerc  et  toit  si  canberier, 
Et  l'arcevesques  en  monta  le  planchier. 


IIOO 


67     Quant  l'arcevesques  ot  monté  le  donjon. 
As  tables  troueve  dant  Gerart,  le  baron, 
Et  chevaliers  entors  et  environ.  1104 

Riche  home  samble  quil  voit  en  sa  maison. 
Devant  le  duc  servent  quatre  baron  : 
L'uns  ot  non  Bues  et  li  altres  Clairon, 
Li  tiers  Ernals  et  li  quars  fu  Milon.  1108 

Et  l'arcevesques  comence  sa  raison  : 
«  Cil  Dameldex  qui  fist  mer  et  poisson, 
Dont  cil  vos  servent  qui  la  devant  vos  son, 
Si  corne  il  vint  a  la  surrectïon,  1112 

Il  saut  et  gart  le  fil  al  roi  Buevon 
Et  beneïe  de  par  le  roi  Carlon. 

Creû  li  est  une  fiere  oquoison  : 

Arivés  est  Agolans  et  Aumon  1116 

A  si  grant  ost  onques  tel  ne  vit  on. 

Art  le  païs  par  delà  Aspremon, 

Ocit  la  gent,  tuent  maint  enfançon. 

Caries  n'a  gent  qui  i  aient  fuison.  nao 

Par  moi  vos  mande  n'i  a  tor  se  ce!  non 

Que  al  secorre  soies  son  conpagnon  : 

S'ensi  nel  faites,  n'estes  mie  prodom.  t> 

68     Quant  ot  Gerars  l'arcevesque  parler,  iiti 

De  maltalent  prent  color  a  muer. 
A  l'arcevesque  se  prent  molt  a  irer  : 
«  Dites,  dans  priestre,  Dex  vos  puist  vergonder. 
Mes  parens  estes,  deûssiés  moi  amer  na8 

Et  tel  message  revenés  aconter, 
Del  fil  au  nain  homage  demander! 
Pépin,  son  père,  quil  volsist  esgarder, 
Tant  estoit  grans  qu'il  peùst  roëler  :  115a 

Come  pilote  en  peûssiés  joër. 
Se  parBorgoigne  s'en  violt  oltre  passer, 
Ne  li  estuet  en  Aspremont  monter 
Por  grans  batalles  ne  por  grans  cols  doner.      ii}6 
La  nel  savrés  ariere  raconter.  » 
Tint  un  cotiel  qu'il  ot  fait  acerer, 
Agu  devant,   molt  par  fist  a  douter. 
Voit  l'arcevesque,  se  li  prent  a  jeter,  1140 

Qu'il  l'en  cuida  ens  el  cors  assener 
Et  il  trestorne  por  le  colp  esciver. 
De  celé  part  comença  a  taster 
Se  le  coutiel  peiist  as  puins  cobrer;  1144 

Bien  en  cuidast  son  damage  estorer. 
«  Gerars,  »  dist  il,  «  pechiés  te  fait  derver; 

Cho  est  diables  qui  te  violt  enconbrer. 

Tolte  en  verras  ta  tiere  a  mal  aler.  1148 

Certes,  fel  rous,  mar  l'osastes  penser. 

Trop  ies  mais  viols,  mestier  as  de  tuer.  » 

Gerars  l'entent,  le  sens  cuide  derver. 

69     Dist  l'arcevesques  :  «  Trop  fustes  desreé,  1152 

Ki  por  ferir  m'as  ton  cotiel  jeté. 
Quant  Caries  m'ot  esleû  e  sevré 
Corne  prodome  et  de  molt  jovene  eé, 
N'a  que  dos  ans  que  jo  fui  ordené,  1156 

Si.  resui  jo  chevalier  adobé. 
Molt  t'estra  bien  cis  fais  gueredoné. 
Quant  or  sera  l'apostolie  conté, 
Deffendra  toi  sainte  crestïenté  :      ,  1160 

Toit  ton  pais  verras  a  mal  torné, 
11  n'i  avra  nul  service  canté 
Ne  mariage  ne  home  confessé.  » 
Et  dist  Gerars  :  «  Or  le  m'as  ramenbré  :  1164 

Troi  siège  sont  esleû  et  sevré, 
Costantinoble  est  li  uns  apielé 
Et  l'autre  Rome,  li  tiers  ceste  cité, 
Li  quars  Toulouse  qui  est  de  m'ireté.  1168 

Jo  ai  mes  clers  contre  val  mon  régné, 
Ja  por  baptesme  ne  por  crestïenté 
N'estra  por  nos  l'apostolies  mandé  : 
G'en  ferai  un,  se  il  me  vient  a  gré.  1173 

Quanque  jo  ai  en  ma  prospérité 
Ne  tenrai  ja  vallant  un  oef  pelé 
D'ome  terrestre  ne  mais  de  Dameldé. 
Ja  vostre  rois  n'estra  de  moi  amé,  1176 

S'il  ne  s'est  ainz  a  mon  pié  acliné.  » 
Dist  l'arcevesques  ;  «  Bien  estes  forsené.  » 


V.   II47-I2IO  {IV,  f.  250  C'd)  59 

70  Quant  l'arcevesques  ot  et  voit  et  entent 

Que  por  Carlon  ne  fera  il  noient,  1180 

Dist  l'arcevesques  :  «  Di,  va,  Gerars,  entent  : 

De  cui  viols  tu  tenir  ton  casement?  » 

Et  dist  Gerars  :  «  De  Deu  omnipotent. 

A  nul  altre  home  ne  m'aconpaig  nient.  »         1184 

Dist  l'arcevesques  :  «  Dont  vien,  si  le  défient 

Avoec  Carlon  sor  la  paiene  gent. 

Et  une  rien  sacés  a  essïent  : 

N'esteras  mie  sans  segnor  longement.  »  1188 

Gerars  l'oï,  a  poi  d'ire  ne  fent. 

II  respondi  et  dist  ireement  : 

«  Sire  arcevesques,  vos  parlés  folement. 

Aies  ent  tost  et  delivreement  1192 

Car,  par  ceste  arme,  se  jo  a  Deu  le  rent, 

Por  un  petit  qu'orendroit  ne  vos  pent.  « 

71  Quant  l'arcevesques  ot  Gerart  le  vassal 

Que  ja  vers  Carie  n'iert  d'amor  comunal,         1196 

Il  li  redist  :  «  Tu  ies  trop  desloial 

Qui  de  Carlon  dist  tel  honte  et  tel  mal; 

N'a  en  cest  siècle  nul  prince  plus  loial. 

Jo  t'en  jur  Deu,  le  père  esperital,  1200 

S'il  est  délivres  a  la  gent  criminal 

Ki  sont  entré  en  son  droit  iretal, 

11  te  fera  traire  si  mal  jornal 

Ne  te  laira  ne  cité  ne  cazal,  1204 

Si  t'enclora  en  tor  u  en  mural; 

Tu  n'i  verras  ne  lune  ne  solal 

Ne  tu  n'iras  chacier  en  ton  espal; 

A  mainte  dame  feras  perdre  son  bal.  1208 

Ja  ses  tu  bien,  caitis,  viols  desloial, 

Qu'il  n'est  nus  hom,  tant  roide  ne  tant  mal. 

Que  Dameldex  ne  redescende  a  val.  » 

Il  s'en  torna,  quant  parlé  ot  ital  ;  1212 

Vint  a  ses  homes  et  puis  monte  el  ceval. 

72  Vait  s'ent  Turpins  il  et  sa  conpagnie  ; 
Molt  est  dolans  et  fait  chiere  marie. 

Quant  de  Gerart  n'i  avéra  aïe.  1216 

Passent  les  tertres  et  bos  et  preerie  ; 

Dusqu'a  Paris  n'i  ot  resne  sachie  ; 

La  troueve  l'ost  et  fiere  et  enforcie  : 

Cals  de  Bretaigne  et  cals  de  Normendie,  1220 

D'Anjo,  del  Maigne,  de  France  lé  garnie  ; 

De  toltes  tieres  i  a  tel  gent  collie 

Tel  ost  ne  vit  nus  hom  qui  soit  en  vie, 

La  flors  de  France  et  la  chevalerie;  1224 

Tels  os  ne  fu  veûe  ne  oïe. 

73  Droit  a  Paris,  celé  cité  vallant, 
Sont  assanblé  Angevin  et  Normant, 

Toit  li  Ponhier  et  toit  li  Loherant,  1228 

Li  Angevin,  li  Mansiel,  li  Torant, 

Irois,  Englois  par  i  a  venus  tant 

Nel  vos  diroit  nus  joglere  qui  cant. 

De  la  grant  ost  i  a  priesse  si  grant  1252 

Un  elme  vendent  dos  mars  d'argent  pesant, 

Deus  espérons  i  vent  on  un  bezant; 

Des  autres  armes  ne  sai  le  covenant. 

Avoec  icés  ira  l'enfes  Rollant  :  1236 

Aumont  ocist  qui  fu  fix  Agolant 

Et  Durendal  conquist  et  l'olifant. 

74  Vont  s'ent  les  os,  que  de  rien  n'i  atendent, 

De  Paris  muevent  et  chevalcent  et  rengent  ;     1240 

Caries  comande  qu'a  Monloon  s'atendent. 

De  toltes  pars  violt  que  illuec  assemblent  ; 

Tant  ont  erré  que  sos  Loon  s'etenden/. 

La  est  Estols  et  Rollandins  li  enfes,  1244 

Hâtes  et  Guis  que  la  dedens  constregnen/  ; 

Quant  voient  l'ost,  a  Deu  gracies  en  renden/. 

75     A  Monloon,  sus  el  palais  plenier, 

Sont  li  enfant  qui  tant  font  a  proisi^r.  1248 

Quant  voient  l'ost  Carlemainne  logier, 

Ces  cors  soner,  tentir  et  graisloier, 

Ces  ostoirs  braire  et  henir  tant  destrier 

Et  par  celé  ost  errer  tant  escuier,  1252 

Et  li  eiifant  ne  volrent  atargier. 

Il  en  apielent  bielement  le  portier  : 

«  E!  gentils  hom,  tant  faites  a  proisiVr, 

Lai  nos  aler  en  l'ost  esbanoier.  1256 

Verrons  ces  gens  con  se  poront  aidi^r. 

Se  nos  sons  grant  qu'armes  puissoni  ballier, 

Nos  te  ferons,  par  ma  foi,  chevalier.  » 

Dist  li  portiers  :  «  Taisiés  vos,  lozengicr,  1260 

Jo  n'ai  que  faire,  par  foi,  de  cel  mesti^r, 

Car  on  i  boute  molt  malement  et  fiert. 

Jo  aim  molt  miols  cha  ens  le  sommillier: 

Fors  vos  garder  n'ai  soig  d'altr^  mestier,  1264 

Car  l'arcevesques  me  done  bon  loier. 

Ne  vos  movrés,  lassciés  vostre  plaidier  ; 

Aies  déduire  laiens  en  cel  vergier, 

De  vos  faucons  pensés  d'aplano/Vr;  1268 

Lassciés  le  roi  errer  et  cevalcier 

Et  viers  paiens  la  tiere  calengier, 

Viers  Sarrasins  son  damage  vengier.  » 

Li  enfant  l'oënt,  or  n'i  a  qu'aïrier.  1272 

Ensi  le  lasscent  des  ci  a  l'esclairier, 

Que  l'os  s'en  vait  et  prent  a  cevalcier 

Et  H  enfant  se  prendent  a  irier. 

Dist  Rollandins  :  «  Bien  devons  enragier  :        1276 

Or  s'en  vait  Caries  sor  paiens  ostoier  ; 

Nos  convenra  cest  grant  palais  gaitier, 

A  grant  mervelle  nos  pora  anuier. 

Seromes  nos  cha  ens  con  prisonier?  1280 

Sûmes  nos  ore  ne  laron  ne  mordrier 

Que  l'arcevesques  fera  cha  ens  gaitier  ? 

Alons  encore  parler  a  no  portier, 

Se  li  donons  nos  mantials  de  loier,  1284 

Savoir  se  ja  i  valroit  rien  proier. 

Quiere  chascuns  un  haston  de  pomier 

Ety  s'il  nel  vtief  graer  ne  otroier, 

Tant  soit  hatui  qu'il  n'ait  ja  mais  mestier;  1288 

Puis  nos  metons  la  de/ors  au  frapier 

One  nus  cors  d'orne  ne  nos  puisse  hallier.  » 

Et  cil  respoudent  :  «  Bien  fait  a  otroier.  » 

76  Rollandins  fu  durement  irascu\.  1292 

Quant  vit  en  l'ost  et  lances  et  escui 
El  voit  que  Caries  est  au  chemin  nieiii, 
Il  et  li  autre  n'i  atargerent  plus. 
Il  ont  basions  sou\  lor  mantiax  repus  ;  1 296 

Au  portier  viennent  qui  fu  assis  a  l'uis. 
Dist  Rollandins  li  preu\  et  li  manbrui  : 
«  Portiers,  hiau  frère,  de  Deu  aies  salu^. 
Veei  le  roi  qui  ja  c'est  esmeûi.  1 500 

Lai  nos  aler,  si  esteras  nos  dru\. 
Que  ne  savons  se  mais  les  verrons  plus. 
Nos  revenrons,  quant  les  avrons  veû^.  » 
Dist  li  portiers  :  «  Ale\  seor  laissus.  1 504 

Z.»  arca*esques  vos  a  ci  retetiui 

De  ci  que  Caries  estera  revenui  ; 

Por  grant  folie  vos  estes  esmeûi.  » 

Dist  RoUaiidins  :  «  Toi  en  serei  perjurs.  1308 

Ferei,  baron,  mar  i  estera  plus.  » 

Lors  fu  saisii  li  vilains  maloiru\. 

Grant  cols  li  donent  et  des  poins  et  des  fux. 

Aini  que  chascun  i  ait  dos  cops  ferui,  13 12 

Li  or  eut  il  t  restai  les  os  tnolui. 

Iluec  remaint  li  portiers  estandui 

Et  li  enfant  sunt  de  la  porte  issui- 

77   Va  s'en  Rollans,  s'est  issui  de  Loon  13 16 

Estols  et  Guii,  Berengers  et  Haton  ; 
Après  Tost  corrent  le  pas  et  le  troton. 
Dist  'RoWandins  :  «  Enfant,  quel  la  ferons? 
Irons  a  pié  ausins  cotnme  garçon  ?»  1320 

Derier  els  gardent  si  voient  cinc  Bretons 
De  le  maisnie  al  bon  roi  Salemon, 
Quatre  destriers  que  Jor  dona  Carlon 
Avoient  cil  en  lor  comzndison  ;  1324 

Coviers  estoit  cascuns  d'un  nuqueton. 
Dist  Rollandins  :  «  Alons,  si  lor  tolon. 
Qui  que  il  soient,  ja  ne  lor  demandon.  » 
Et  cil  respondeni  :  «  A  Deu  beneïçon.  »  1328 

Rollandins  fiert  le  premier  eni  el  front. 
Cil  chiet  a  terre  les  janbes  contre  mont. 
«  Laissiei,  »  dist  il,  «  le  destrier  arrc^on.  » 
Rollani  le  prent,  si  li  saut  en  l'arçon,  1332 

Puis  point  avant,  si  saisit  un  garçon, 
Si  le  feril  dt  son  poing  el  chaon 
Qu'il  le  rabat  a  terre  a  genoillon. 
Prent  le  destrier,  si  le  dona  Haton.  1336 

Que  VOS  diroie  ?  Trestoi  tolu\  lor  otit^ 

Et  cil  s'enfuient,  ne  dïent  ol  ne  non. 

Conter  le  vont  au  fort  roi  Salemon  : 

«  Par  ma  foi,  sire,  je  ne  sai  quel  g  lot  on  1340 

Nos  ont  tolui  nos  destriers  arragons  ; 

Si  les  en  mainnent  et  bien  batui  nos  ont, 

Ja  mais,  ce  cuit,  n'en  avrons  garison. 

Orguillos  sunt  et  de  maie  estragon.  1344 

Veei  les  la  a  ces  vars  ciglatons, 

A  ces  bl'iaus,  as  hermins  peliçons  ; 

Mais  sachiez  bien  ne  dirent  ol  ne  non, 

Aini  nos  bâtirent,  si  come  asnes  a  pont.  »  1348 

Dist  Salemons  :  «  Alons  après,  baron.  » 

Li  rois  s'eslaisse,   0  lui  mil  conpaignons. 

Et  les  ataignent  a  l'avalé  do  mont. 

S' avaient  ja  acoilli  un  faucon  ;  1352 

Eschapei  iere  ne  sai  a  quel  baron. 

Li  rois  les  voit,  si  reconnut  Haton 

Et  Rollandin  et  Estols  et  Guion. 

Salemons  rit,  si  a  dit  a  Oton  :  1356 

«  Par  foi,  signor,  se  sunt  riche  proion  : 

Vei  Rollandin  a  ce  vart  siglaton.  » 

Vers  lui  s'en  cort  sans  nulle  arestoison, 

Puis  si  l'acole  et  baisa  le  manton;  1360 

Et  cil  li  conte  comment  eschapè  sont  : 

«  S'avonsocis  nostre  portier  félon.  » 

Salemons  rit,  si  apela  Senson 

Et  Ernaïs  et  Girart  et  Rogon  :  1564 

((  Gardei  les  moi,  signor,  gentil  baron.  » 

Et  cil  respondent  :  «  A  Deu  beneïçon.  » 

Caries  chevauche  et  ses  os  a  handon. 

Huimais  ore\  une  fiere  chançon,  1368 

Com  Carlemaines  monta  en  y^^premon 

Et  desconfit  Agolant  et  Aumon. 

78  Quant  de  Loon  parti  Caries  li  rois 

O  lui  s'aroutent  Alemant  et  Thïois  1372 

Et  Loherenc,  Baivier  et  Ardenois, 

Cil  de  Bretaigne,  del  Mans  et  de  Torois. 

Caries  ot  bien  quinze  dus  et  siet  rois 

Et  bien  cent  contes  a  trestols  lor  pooirs;  1376 

Aine  mais  el  monde  ne  fu  si  biais  conrois. 

Deffendre  vont  lor  tieres  et  lor  drois, 

Dex  lor  ait,  qui  fu  mis  en  la  crois. 

Sos  Aspremont  par  delà  el  sablois  1380 

lUuec  a  tant  des  Turs  et  des  Persois, 

Des  Alfricans,  des  Mors,  des  Indïois, 

Des  Amoraives  et  des  Lutissïois, 

Des  Sarrasins  et  des  blans  et  des  noirs  1584 

iV^l  vos  set  dire  ne  vilains  ne  cortois. 

Satalle  avront  Alemant  et  Thïois. 

79  Or  a  tant  Caries  esploitié  et  erré, 

Od  lui  la  gent  de  tant  divers  régné,  1388 

Qu'il  vint  a  Rome,  celé  bone  cité. 

La  veissiés  un  si  riche  barné. 

^inc  puis  que  Caries  fu  premiers  coroné, 

N'ot  tel  barnage  bani  ne  assanblé,  139a 

S'en  i  ot  molt  qui  sont  venu  por  Dé 

Qui  de  Carlon  n'estoient  pas  casé. 

Li  flpostolies  lor  a  messe  canté 

Et  l'emperere  est  a  l'ofrande  aie  :  1396 

De  dis  mar  d'or  a  Saint  Piere  honoré, 

Et  l'apostoilles  a  a  Jhesu  rové 

Que  Carlon  /aist  tenir  sa  roialté 

Et  essaucit  en  soit  crestïenté  1400 

Et  Sarrasin  et  mort  et  afolé 

Qui  en  sa  /iere  sont  par  lor  force  entré. 

80  D'iluec  lairons  de  Carlon  al  vis  fier 

Qui  est  venus  a  Rome  hefbergier.  1404 

Paiens  voira  de  sa  tiere  chacier, 

Mais  ainz  avra  un  mortel  enconbrier. 

Do  duc  G/rart  vos  redirai  arier, 

Celui  d'Eufrate,  l'orghellos  et  le  fier.  140& 

N'est  pas  mervelle  grant  gent  a  a  bailler, 

Qu'il  oi  Borgoigne  trestolte  a  justicier 

Et  tolte  Avergne,  tolte  Gascogne  arier, 

Tolte  Cosence,  un  grant  pais  plenier,  141 2 

Le  Gilvodain,  un  grant  païs  entier. 

Ne  pot  cel  dol  de  rien  entrelaier 

Que  li  manda  Caries  par  messagier. 

De  par  son  règne  manda  maint  hait  princier.  1416 

Sus  el  palais  del  tans  ancïanier 

Sist  li  viellars  molt  orghellos  et  fier 

Et  Emmeline,  sa  cortoise  mollier, 

Et  si  doi  fil  et  Renais  et  Renier,  1420 

Claires  et  Bos,  que  li  rois  ot  molt  cier. 

«  Baron,  »  dist  il,  «  molt  me  puis  mervellier 

De  Carlemaine,  qui  France  a  a  ballier, 

Qui  chi  m'osa  semonre  d'ostoier  ;  1424 

Ne  fust  por  Deu,  qui  toit  a  a  jugier, 

Por  cui  il  va  Sarrasins  guerroier, 

Jo  li  alasse  devant  a  l'encontrier.  » 

81  Gerars  apiele  ses  nevols  et  ses  fis,  1428 
Tols  ses  barons  qu'entor  lui  a  coisis  : 

«  Segnor,  »  dist  il,  «  jo  vos  ai  tols  noris 
Tant  qu'or  vos  voi  molt  bialx  et  molt  porfis 

Et  jo  sui  alques,  en  non  Deu,  enviellis.  1452- 

Jo  vos  cornant,  quant  jo  serai  fenis, 

Ne  tenés  rien  de  Carlon  al  fier  vis. 

Ses  père  fii  uns  dolans  nains  caitis  ; 

Enbloit  as  grans  et  toloit  as  petis.  i4j6v 

Plus  sui  haus  hom  qu'il  n'est,  cho  m'est  avis.  » 

Dist  sa  molliers,  Enmeline  al  fier  vis  : 

«  Sire  Gerars,  que  est  cho  que  tu  dis  ? 

Li  rois  de  France  est  sor  tols  poëstis,  1440 

Dex  le  comande  en  lois  et  en  escris- 

Que  fais  tu  chi,  maleilreus,  caitis  ? 

N'as  tu  oï  qu'Agolans  li  Persis, 

Aumons,  ses  fix,  ont  crestiiens  ocis  ?  1444 

Passée  ont  mer  a  force  et  a  estris  ; 

Crestïenté  destruisent,  cho  m'est  vis. 

Ja  as  tu  fais  tans  peciés  maleïs, 

^lises  arses,  homes  mors  et  honis,  144S 

Tans  grans  peciés,  dont  tu  iés  si  garnis. 

Que  n'i  vas  tu,  si  les  espeneïs  ?  » 

82     Or  faites  pais,  si  me  lassciés  oïr. 

Sa  prode  feme  doit  on  forment  cierir  1452 

Et  chier  tenir  et  amer  et  joïr  ; 

Qui  l'a  malvaise,  si  s'en  doit  astenir. 

Dame  Enmeline  ne  pot  plus  consentir  : 

«  Gerars,  »  dist  ele,  a  lai  ester  ton  mârir.        1456 

Si  fai  tes  homes  par  ta  tiere  venir 

Et  va  a  Rome  nostre  segnor  servir  ; 

Crestïenté  aïe  a  sostenir; 

Avoec  Carlon  va  paiens  envaïr.  1460 

—  Voir,  »  dist  Gerars,  «  miols  volroie  morir, 

Ja  puis  ce  di  ne  doi  tiere  tenir, 

Qu'avoec  s'ensegne  alasse  en  camp  ferir. 

Or  le  lassons  a  païens  escremir.  1464 

Jo  manderai  cals  qu'ai  a  maintenir  ; 

Avoec  mon  oues  irai  France  saisir 

Que  ja  mais  Caries  n'i  pora  revenir. 

—  Vor,  »  dist  la  dame,  «  Dex  te  puist  maleïr.  1468 

Mais  as  esté  et  en  mal  viols  fenir. 

Tant  gentil  home  avéras  fait  fuir 

Et  tante  dame  essillier  et  honir. 

Cho  est  mervelle  que  Dex  te  violt  sofrir,  1472 

Qu'il  ne  te  fait  de  maie  mort  morir, 

Quant  tu  ne  viols  ses  comans  obeïr.  » 

83  Dist  Enmeline  :  «  Gerars,  frans  paleïs, 

Car  te  remenbre  con  tu  as  Deu  servis.  1476 

Ne  fu  par  toi  li  dus  Alons  ocis  ? 

Et  ses  deus  filles  a  putage  mesis. 

Tu  ne  fus  onques  ne  liés  ne  resbaudis 

Se  n'eus  gens  afolés  et  bonis.  1480 

N'amendes  rien,  ainz  empires  tos  dis.  » 

84  Dist  Enmeline  :  «  Gerars,  quel  le  feras  ? 
Bien  a  cent  ans  qu'a  mollier  m'esposas. 

Aine  puis  ne  fus  de  mal  faire  jor  las.  1484 

Tu  as  tols  dis  reubé,  tolu  et  ars. 

Tos  tans  enpires  ;  mais,  tant  con  tu  vivras, 

Que  feras  tu,  caitis,  dolans  et  las  ? 

Mande  tes  homes  toit  si  con  tu  les  as  ;  1488 

Secor  Carlon.  Que  fais  tu  que  n'i  vas  ? 

Desor  paiens  la  t'espenïeras.  » 

Gerars  l'entent,  si  devint  alques  mas. 

85  Quant  Gerars  ot  sa  feme  le  castoie  :  1492 
«  Dame,  »  dist  il,  «  jo  quel  vos  celeroie  ? 

Molt  volentiers  alasse  en  ceste  voie, 

Mais  pris  ne  los  ne  honor  n'i  avroie. 

Caries  i  va,  ja  nier  nel  poroie.  1496 

—  Certes,  »  dist  ele,  «  ja  por  cho  nel  lairoie. 

Toit  mon  efFors  ensanble  manderoie. 

En  Aspremont  apriés  Carlon  iroie  ; 

Al  mien  pooir  Dameldeu  vengeroie  1500 

Et  par  Saint  Piere  de  Rome  m'en  venroie  ; 

De  mes  peciés  trestols  m'esmonderoie  ; 

Car  tu  ies  viols  et  te  cars  t'afebloie.  » 

Gerars  l'entent,  li  cuers  l'en  atenroie  ;  1504 

Molt  dolcement  li  créante  et  otroie. 

86     Gerars  d'Eufrate  ot  se  feme  parler 
Et  Dameldeu  dolcement  ramenbrer; 
Aine  ne  pot  mais  son  cuer  adominer;  1508 

Por  ses  peciés  comence  a  sospirer: 
«  Dame,  »  dist  il,  «  or  me  lassiés  ester. 
Jo  me  voirai  enviers  Deu  acorder.  » 
Isnielement  fait  ses  briés  saeler.  lîn 

Par  tols  ses  règnes  1^  a  fais  conporter  ; 
Vienent  i  prince  et  chevalier  et  per. 
Quant  sont  venu,  il  lor  prent  a  mostrer  : 
«  Baron,  »  dist  il,  «  nos  convenra  errer.  15 16 

Rois  Agolans  a  passée  la  mer; 
Aumons,  ses  fix,  bien  l'ai  oï  conter, 
A  si  grant  gent  que  on  ne  puet  nonbrer, 
Sor  Carlemaine  violt  France  conquester  ;  1520 

Crestïenté  volroit  a  mort  torner 
Et,  se  il  puet  Carlon  en  camp  mater, 
Poi  i  poront  li  autre  recovrer. 
N'i  devons  mie  nostre  avoir  esconser  ;  i)J4 

En  cest  voiage  le  devons  aloër 

La  Chamon  d' Aspremont.  4 

Et,  se  ja  Dex  m'en  lasçoit  retorner, 

Dont  savrai  jo  cui  jo  devrai  amer.  » 

Dont  fait  Gerars  ses  dos  nevols  mander,  xjaS 

Buevon  et  Claire,  si  les  oï  nomer  :      , 

«  Or  tost,  »  dist  il,  «  baron,  de  l'atorner. 

Jo  vos  ferai  orendroit  adober 

O  mes  dos  fix  cui  jo  doi  molt  amer.  »  1552 

87  Li  viols  Gerars  violt  adober  Clairon  : 
Çainst  li  l'espee  dont  a  or  est  li  pon  ; 
Par  une  hanste  al  fif  r  trencant  en  son, 
Par  une  ensegne  a  un  doré  pegnon  1556 
De  tolte  Alvergne  li  a  fait  lues  le  don  : 
«  Dose  cités  en  avras  en  ton  non 
Et  cent  castials  toit  par  devisïon 
Et  dose  contes  a  en  icel  roion,  1540 
Mil  castelains  et  altretant  baron. 
Le  don  t'en  faç  par  itel  oquoison 
Que  tu  ne  maignes  en  consel  de  garçon 
Ne  en  nul  priestre,  se  de  tes  peciés  non.  1544 
Se  Dex  te  donc  par  vraie  entencïon, 
De  toit  mon  règne  n'aies  ja  conpagnon.  » 

88  Quant  ot  Gerars  Clairon  çainte  l'espee, 
Boson  adoube  sanz  nule  demoree  :  1548 
Tolte  Gascogne  li  a  illuec  donee  ; 
Çaint  a  le  brant  a  la  renge  fresee 
Et  puis  apriés  li  a  mollier  donee; 
Li  dus  Lohiers  l'ot  devant  demandée.  i$j» 
A  Ais  le  sié  en  fu  grans  l'asanblee  ; 
N'en  avroie  hui  l'aventure  contée. 

89  Apriés  Bozon  a  adobé  Rainier  : 

Çaint  li  l'espee  qui  molt  fist  a  proisier.  1S56 

Del  Gilvodain  l'en  a  fait  iretier  ; 

Cho  est  uns  règnes  mervellos  et  plenier. 

Dont  comença  l'enfant  a  ensegnier. 

Cho  dist  Gerars  :  «  Oies,  biax  fix  Rainier.         1560 

Garde  tu  soies  molt  loial  chevalier 

Et  si  te  croi  en  ton  bon  consellier 

Et  en  tel  home  qu'avoir  te  puist  mestier, 

Ne  ja  ne  croire  nul  home  novelier.  »  1564 

90     Apriés  Renier  a  Ernalt  adobé  : 
Çaint  li  l'espee  al  senestre  costé. 
«  Biais  fix,  »  dist  il,  «  ne  t'ai  mie  oblïé. 
Apriés  ma  mort  te  doins  en  quiteé  1568 

Tolte  Cosence,  un  molt  riche  régné  ; 
Mil  castelain  te  serviront  armé 
Et  quatre  conte,  toit  prince  nature. 
Le  prodome  aime  u  tu  as  foi  trové.  1572 

N'aies  pas  trop  ton  avoir  ensieré, 
Ne  le  povre  home  ne  tien  ja  en  vilté  ; 
Ja  por  avoir  ne  faire  malvaisté.  » 

Si     Quant  Gerars  ot  sa  tiere  devisee,  1576 

A  ses  nevels  et  a  ses  fix  donee. 
De  par  s'onor  a  se  grant  ost  mandée, 
Sessante  mile  de  mtllor  gent  armée, 
Des  plus  vallans  qu'i  a  en  sa  contrée;  1580 

Cals  en  menra  li  viols  a  la  mellee. 
La  veïssciés  tante  targe  dorée 
Et  tant  vert  elme  et  tante  bone  espee 
Et  tante  lance  a  bon  fier  aceree  1584 

Et  tante  ensegne  de  pâlie  geronee 
Et  tant  destrier  a  la  crupe  tiulee. 

De  garison,  de  vin,  de  car  salée 

Dusqu'a  un  an,  s'il  n'en  trouevent  denrée,        1588 

En  avront  il  et  soir  et  matinée. 

Dame  Enmeline  a  Gerars  acolee  : 

«  Jo  m'en  vois,  dame,  a  la  sainte  mellee 

Sor  Sarrasins,  celé  gent  desfaee.  1592 

Se  jo  vos  ai  corocie  u  iree, 

Or  vos  proi,  dame,  quel  m'aies  pardonee.  » 

Lors  l'a  Gerars  en  plorant  acolee. 

A  tant  s'en  vait,  a  Deu  l'a  comandee;  1596 

Al  départir  mainte  larme  a  ploree. 

Gerars  chevalce  o  sa  grant  ost  armée. 

Li  viols  en  jure  sa  grant    barbe  mellee 

Que  Sarrasin  ont  fait  maie  jornee  ;  1600 

Crestïenté  mar  i  ont  destorbee. 

Gerars  chevalce  et  soir  et  matinée  ; 

L'ost  Carlon  siut  a  grant  esporonee 

Qui  fu  a  Rome  logie  et  atravee.  1604 

Caries  comande  que  l'os  soit  aprestee, 

Vers  Aspremont  et  conduite  et  menée 

As  Sarrasins  calengier  sa  contrée. 

92     Caries  comande  que  molt  tost  l'os  s'atorne        1608 
Et  il  si  font,  nus  d'als  plus  n'i  sejorne  ; 
Torsent  les  armes  et  le  blé  et  l'avone. 
Quant  Caries  ist  de  la  cité  de  Rome, 
Siet  rois  ot  bien  qui  portent  toit  corone,  1612 

S'ot  quinse  dus  et  si  sont  trente  conte 
Et  l'apostoles,  o  lui  mainte  persone  : 
Si  gentils  homes  n'avéra  ja  mais  home. 
La  veïssciés  tant  elme  de  Dordone  1616 

Et  tant  escu  u  li  fins  ors  boutonne 
Et  tante  ensegne  qui  viers  le  ciel  ordone. 

Nostre  emperere  parmi  s'ost  esperone  ; 

Acart  de  Rains  s'ariere  garde  donc,  1620 

Ensanble  od  lui  cuens  Simons  de  Perone. 

Sel  conduira  li  bons  rois  de  Saisçone, 

Driu  de  Melans,  Ernals  de  Fordïone. 

93  Les  avans  gardes  Carlon,  le  fil  Pépin,  1624 
Fagons  les  mainne  et  li  bons  Aubuïn 

Et  si  les  fist  li  rices  dus  Elin, 

Rois  Salemons  et  li  rois  Thïorin, 

Hoël  et  Hues  et  Joifroi  l'Angevin,  1628 

De  Normendie  li  bons  dus  Anquetin. 

94  Les  avans  gardes  Carlon  de  la  Capiele 
Iceles  fist  li  cuens  Driu  de  Neele, 

Li  dus  Frangales,  de  l'onor  d'Orbendiele.  1632 

La  veïssiés  une  maisnie  biele. 

Qui  la  veïst  cascun  desor  sa  siele, 

Con  cascuns-d'als  son  escu  encantele  ! 

As  Sarrasins  porteront  la  noviele.  1636 

95  Les  avans  gardes  le  riche  roi  Carlon 
Iceles  fist  11  riches  dus  Milon 

Et  si  les  fist  li  riches  dus  Sanson 

Et  si  les  fist  li  riches  dus  Margon  1640 

Et  si  les  fist  li  bons  dus  Amelon 

Et  d'AltefoUe  les  fist  li  dus  Grifon, 

Ensanble  od  lui  son  enfant  Guenelon  : 

Dose  duc  furent  et  doi  roi,  cho  savon,  1644 

Sessante  mil  toit  devisé  par  non. 

Toit  cil  chevalcent  devant  vers  Aspremon 

Et  si  vont  querre  Agolant  et  Aumon. 

Il  ne  demandent  a  Carlon  altre  don  1648 

Ne  mais  l'avoir  Agolant  l'Esclavon. 

98     Caries  chevaice,  nostre  enperere  mainne, 
Environ  lui  si  duc  et  si  demaine, 
Cent  milïomes  avoit  bien  a  s'ensaigne,  1652 

Lieve  sa  main,  de  Dameldé  les  sagne  : 
«  E  !  Dex,  »  dist  Caries,  «  qui  fesis  a  t'pvragne 
Et  ciel  et  tiere  et  mer,  eve  et  canpagne, 
Vos  confundés  la  pute  gent  grifagne  i6'>6 

Qui  par  lor  force  entrent  en  mon  demagne. 
Crestïentés  gardés  que  ne  sofragne  ; 
Garissiés  moi  ceste  riche  con pagne, 
S'ensi  vos  plaist  que  en  l'estor  remagne,  1660 

Jo  me  ferrai  de  m'espee  en  l'entragne.  » 
Tant  va  li  os  le  pui  et  le  canpaigne, 
A  tans  pons  frains  et  a  tante  eve  estragne, 
Que  l'os  Carlon  apriés  lui  ne  remaigne.  1664    i 

Aspremont  voient  et  la  fiere  montaigne. 

97     Tant  chevalça  l'enperere  Carlon, 

Ensamble  od  lui  si  prince  qui  la  sont. 

Que  il  coisirent  devant  als  Aspremont.  1668 

De  l'autre  part  u  li  Sarrasin  sont 

Caitis  encontrent  qui  escapé  en  sont. 

Franc  lor  demandent,  qui  sont  el  premier  front, 

Dont  il  escapent  et  u  aler  voiront  1672 

Et  cil  respondent  que  il  crestiien  sont 

Et  que  paien  sont  dedela  cel  mont  ; 

Si  les  conduist  Agolans  et  Aumont  ; 

Si  con  il  dïent,  tolte  France  arderont  1676 

Et  Carlemaine  de  l'onor  caceront. 

Et  cil  respondent  :  «  Par  mon  cief,  no  feront. 

Ves  ci  la  gent  qui  lor  contrediront; 

A  poi  de  terme  la  batale  en  avront.  »  1680 

Cil  l'entendirent,  qui  molt  grant  joie  en  ont. 
«  Segnor,  »  font  il,  «  Dex,  qui  forma  le  mont, 
Vos  puist  garir  de  païens  qui  la  sont. 
Tant  en  i  a  ja  nonbré  ne  seront.  »  1684 

98  Les  avant  gardes  les  fuians  entendirent, 
Mais  de  noient  por  cho  ne  s'esbahirent. 
Dose  duc  furent  et  doi  roi  qui  la  firent  ; 

Aie  en  fusscent  as  Turs  si  con  il  dirent,  i688 

Por  tant  le  lasscent  que  la  vespree  virent. 
Desor  une  eve  lor  herberges  porprirent 
Que  trois  grans  liucs  le  rivage  en  détinrent. 

99  Caries  regarde,  voit  le  jor  décliner.  1692 
Il  comanda  sa  gent  a  osteler  ; 

Et  el  demain,  quant  vint  a  l'ajorner, 

Fist  Carlemaines  par  tolte  l'ost  crïer 

Con  face  l'ost  quatre  jors  sejorner,  1696 

Qu'il  violt  que  l'os  se  puisse  repozer. 

Puis  fait  li  rois  tols  ses  barons  mander, 

Vienent  i  conte  et  duc  et  prince  et  per 

Et  l'apostoles  i  vint  alsi  parler.  1700 

«  Segnor,  »  dist  Caries,  «  faites  moi  escolter. 

Ves  Aspremont  qu'il  nos  covient  passer 

Por  Sarrasins  ferir  et  encontrer. 

Qui  si  nos  cuident  tols  vis  desireter.  1704 

Mais  il  m'est  vis,  se  le  volés  loër. 

Que  l'uns  de  vos  s'en  alast  aprester 

Qui  nos  peust  en  Aspremont  monter 

Et  les  conpagnes  des  Sarrasins  esmer.  »  1708 

François  se  taisent  ne  n'ont  soig  de  vanter. 

100     «  Baron,  »  dist  Caries,  «  nobile  chevalier. 

Li  quex  de  vos  s'ira  appareiller 

Ki  nos  peûst  en  Aspremont  puier  1712 

Et  les  conpagnes  des  Sarrasins  prisier,  ^ 

Que  encontre  euls  nos  peûssons  gaitier?  » 

Mais  n'i  ot  nul  qui  i  vuele  premier 

Ne  mais  c'un  sol,  le  bon  Danois  Ogier.  1716 

Cil  est  corus  son  mantel  deslacier; 

Devant  Carlon  se  vait  agenoUier  : 

«  Biais  sire  rois,  ne  vos  doit  anuier. 

En  vostre  cort  ne  sai  un  chevalier  1720 

Qui  miols  de  moi  puist  estre  messagier 

Ne  qui  miols  sace  vo  message  noncier. 

Jo  vuel  por  vos  en  Aspremont  puier. 

Se  truis  Aumont  ne  Agolant  le  fier,  1724 

Bien  li  savrai  enquerre  et  encerkier 

Por  quoi  il  violt  vo  tiere  calengier; 

Sel  mosterrai  por  vo  droit  desraisnier. 

—  Ogier,  »  dist  Caries,  ^  car  vos  traies  arier.  1728 
N'en  parlés  mais,  se  ne  vos  en  requier.  » 

101     En  pies  se  drece  li  senescals  Fagon, 
Dus  de  Toscaine  et  fu  cozins  Carlon, 
Qui  en  batalle  porte  son  confanon.  1752 

«  Sire  emperere,  entendes  ma  raison. 
Vos  parens  sui  et  sui  vostre  baron. 
De  vos  tieng  Tors  et  l'onor  environ, 
Vos  senescals  de  vo  maistre  maison.  1736 

Si  doi  porter  vo  maistre  confanon. 
Cui  dires  vos  vo  consel  se  moi  non? 
Jo  puierai  por  vos  en  Aspremon  ; 
S'irai  veïr  Agolant  et  Aumon  1740 

Et  si  verai  de  paiens  la  fuison. 

—  Fagon,  »  dist  Caries,  «  bassiés  vostre  raison. 

Aies  seïr,  que  ne  vos  en  semon.  » 

102  En  pies  se  drece  dans  Joifrois  de  Paris,  1744 
Grise  Gonele,  uns  dus  de  molt  grant  pris. 

Il  dist  a  Carie  :  «  Ne  soies  ja  pensis 

Que  ja  paien  nos  tollent  cest  païs. 

Tart  diroit  on  la  messe  a  Saint  Denis  ;  1748 

Ja  li  cors  sains  n'i  seroit  mais  requis 

Ne  n'i  venroient  dames  a  lor  maris 

Ne  les  puceles  avecques  lor  amis, 

Assés  savés  qu'en  Saisone  vos  fis  ;  1752 

En  Aspremont,  si  est  vostre  plaisirs, 

Irai  parler  as  Turs,  as  Arrabis. 

—  Joifroi,  »  dist  Caries,  «  or  ne  soies  hastis. 
Vos  n'irés  mie  :  itant  vos  en  devis.  »  1756 

103  En  pies  se  drece  li  bons  dus  Aubuïn, 
Dus  de  Bialvais  et  tint  le  Biavoisin. 

«  E!  rois  de  France,  »  dist  il,  «  cho  est  la  fin. 
Jo  puierai  d'Aspremon  le  terrin  1760 

Et  si  verai  s'alques  sont  Sarrazin. 

—  Vos  n'irés  mie,  »  cho  dist  li  fix  Pépin  ; 
«  N'i  trametrai  nul  home  de  haut  lin, 

Que  félon  sont  paien  et  Beduïn.  1764 

Jo  ne  vuel  pas  qu'il  vos  traient  a  fin. 

104  «  Baron,  »  dist  Caries,  «  ne  vos  voel  anuier. 
Jo  ne  voel  pas  a  paiens  envoler 

Haut  home  nul  qui  tiere  ait  a  ballier,  1768 

Que  ne  Tocient  cil  gloton  paltonier. 

Dont  n'avons  nos  nul  povre  chevalier 

Qui  de  son  cors  se  puisse  bien  aidier. 

Qui  alques  valle,  se  il  en  a  mestier,  1772 

Qui  nos  peûst  cest  message  noncier 

A  Agolant  l'orghellos  et  le  fier 

Qui  de  ma  tiere  voira  estre  iretier?  » 

Lors  se  dreça.  li  bons  vassals  Richier  ;  1776 

Cil  estoit  niés  al  conte  Bierengier, 

Cozins  estoit  al  bon  roi  Desiier, 

Mais  n'estoit  mie  de  première  mollier. 

Devant  Carlon  se  vait  agenollier  :  1780 

«  Sire  emperere,  chi  sui  un  chevalier. 

N'ai  oir  ne  fil,  ne  tiere  a  justicier. 

Se  si  povre  home  i  volés  envoier, 

A  mon  pooir  vos  en  voirai  aidier.  1784 

—  Amis,  »  dist  Caries,  «  bien  fait  a  otroier. 
Se  sains  et  saus  en  poés  repairier, 

Cho  saciés  vos,  jo  vos  quit  si  paier 

Tols  tes  linages  i  avra  recovrier.  »  178S 

Ot  le  dus  Namles,  si  se  prist  a  irier 

Qu'il  l'ot  nori,  si  l'ot  fait  chevalier. 

105  Devant  Carlon  s'est  Richiers  arestu. 

Li  rois  li  a  illuec  son  brief  tendu  1792 

Et  li  dus  Namles  est  a  Carlon  venu  : 

«  Vos  avés,  sire,  malvais  consel  creû, 

Richiers  est  pros,  s'a  assés  grant  vertu. 

Jo  l'ai  nori;  molt  m'en  poise,  mar  fu.  1796 

En  vostre  cort  ne  sai  mellor  escu. 

Se  or  l'ocient  cil  paien  mescreû, 

Jo  l'ai  nori,  molt  par  en  serai  mu. 

—  Namles,  »  dist  Caries,  «  n'en  soies  irascu,  1800 
Que,  s'il  repaire,  bien  li  sera  rendu. 

106  «  Biais  sire  Namles,  »  cho  dist  li  rois  Carlon, 
«  Richiers  ira.  A  Deu  beneïçon. 

Se  il  repaire,  bons  iert  son  gueredon.  1804 

Mais  or  li  proi  qu'il  parolt  par  raison, 
Que  paien  sont  orgelios  et  félon. 

—  Cho  poise  moi,  sire,  »  cho  dist  Naralon, 

«  Que  Richier  ai  nori  en  ma  maison  1808. 

Et  si  est  fiers  assés  plus  d'un  lion. 

Tost  movera  enviers  paiens  tençon. 

11  i  covient  sens,  mesure  et  raison, 

Car  cho  abat  et  orguel  et  bricon.  »  i8ir 

Dist  Richiers  :  «  Sire,  il  n'ira  se  jo  non, 

Que  Carlemaines  m'en  a  doné  le  don. 

Si  puierai,  se  jo  puis,  Aspremon. 

—  Lassciés  l'aler,  »  dist  Caries  a  Namlon.        liiS- 
Richiers  s'en  vait  armer  al  pavellon, 

Vest  un  obère,  lace  un  elme  reon, 

Çaint  une  espee  al  senestre  geron. 

Monte  el  ceval,  prent  l'escu  al  lyon.  1820 

Des  très  s'en  ist,  porte  le  brief  Carlon. 

Tant  cevalca  qu'il  vint  vers  Aspremon. 

Dex  le  ga risse  par  son  saintisme  non, 

Car  dusqu'a  poi  sera  en  grant  friçon,  1824 

Que  de  la  roce  l'esgarda  un  gripon. 

Or  vos  dirai  quele  avoit  le  façon  : 

Eles  avoit  une  lance  de  lonc, 

S'ot  trente  pies  de  la  choe  al  caon  ;  182e 

Il  portast  bien  le  fais  a  un  asnon. 

De  celé  beste  n'ert  se  mervelle  non  : 

Les  iols  avoit  roges  come  carbon  ; 

Trois  pies  avoit  des  le  biec  dusqu'al  fron  ;        i8jr 

Et,  quant  il  vole,  si  maine  tel  tençon 

C'on  l'oïst  bien  del  trait  a  un  boljon. 

En  son  le  mont  estoient  si  feon. 

Par  le  désert  vait  querant  garison.  1836 

Quant  vit  Richier  venir  toit  le  sablon, 

Viers  lui  en  vient  volant  par  tel  randon 

Des  ges  des  eles  feri  sor  le  baron, 

Sor  son  escu  par  tel  devisïon  1840 

Nel  pot  tenir  ne  çaingle  ne  arçon. 

Anchois  qu'en  pies  revenist  li  frans  bon, 

Ot  il  saisi  son  destrier  arragon, 

Toltes  ses  ongles  li  enbat  el  braon,  1844 

Se  li  errage  le  fié  et  le  polmon, 

Tolte  l'entralle,  si  con  li  boël  son  ; 

A  ses  faons  l'en  porta  contre  mont. 

Richiers  relevé,  tols  plains  de  marison  ;  1848 

Traite  a  l'espee  qui  li  pent  al  geron, 

Qu'il  en  cuida  bien  prendre  vengison  ; 

Mais  il  ert  ja  desor  la  roce  en  son. 

Lors  fu  dolans  durement  li  frans  hon  :  1852 

«  Dex,   »  dist  Richiers,  «  par  ton  saintisme  non, 

Cornent  porai  sormonter  Aspremon, 

Quant  ai  perdu  mon  destrier  arragon? 

Chi  voi  ces  eves  corre  de  tel  randon,  1856 

Se  jo  m'i  met,  ja  n'avérai  fuison. 

Coment  irai  arier  al  tref  Carlon  ? 

A  grant  mervelle  doit  mon  signor  Namlon; 

Torné  m'estra  senpres  a  retraçon.  »  1860 

107  Or  fu  iriés  Richiers,  li  bons  vassal. 
Quant  ensi  ot  perdu  son  bon  ceval. 
Passer  cuida  d'Aspremont  le  terrai  ; 
Trueve  les  eves  qui  vienent  del  rocal  ;  1864 

Richiers  se  fiert,  cho  fu  folie  et  mal. 
Que  maintenant  l'en  porta  contre  val. 
Tost  fu  Richiers  venus  a  son  jornal, 
Mais  nostre  sire  li  done  un  secors  tal  1868 

Que  il  se  prist  a  dos  mainz  a  un  pal  ; 

Tant  s'esforça  li  barons  natural 

Que  a  dos  mains  se  prist  a  l'arival. 

Tant  fist  Richiers  qu'il  fu  sor  le  tieral.  1873 

Molt  chaï  bien  al  bon  baron  loial, 

Que  a  grant  force  est  issus  del  canal. 

a  Dex,   »  dist  Richiers,  «  biais  père  esperital, 

Cornent  irai  al  tref  impérial  ?  1876 

Que  dira  Namles,  mon  segnor  natural  ?  » 

108  Or  fu  Richiers  par  desos  Aspremon. 
Duc  et  voltoir  et  gir  esmerellon 

Al  ceval  mort  en  i  vient  tel  fuison.  1880 

Es  vos  avant  un  mal  escorpïon  ; 

Richier  saisi  par  derier  al  talon, 

Qu'il  li  errage  de  son  pié  l'esporon. 

Illuec  remest  très  en  mi  le  sablon.  1884 

Richiers  voit  bien  qu'il  n'avra  garison. 

Li  ber  retorne,  u  il  volsist  u  non  ; 

Aine  n'aresta  desci  al  tref  Namlon, 

Se  li  conta  la  grant  destruction  1888 

Que  li  ont  fait  li  oisiel  d'Aspremon  : 

Ocis  li  ont  son  auferrant  gascon. 

Namles  l'entent,  sin  ot  grant  marison  : 

«  Jo  vos  cuidai,  »  dist  il,  «  molt  bon  baron  ;  1892 

Molt  sui  dolans  de  vostre  noreçon  : 

Norri  i  ai  en  vos  coart  guiton 

Que  aine  n'osastes  aprocier  Aspremon. 

Onques  o'i  fustes,  certes,  malvais  gloton.  »      1896 

Lors  li  toli  le  brief  al  roi  Carlon. 

109  Or  fu  dus  Namles  durement  aïrié  ; 
Richier,  son  home,  a  forment  laidoié. 

Li  dus  s'arma,  n'i  a  plus  atargié  ;  1900 

Il  viest  l'obère,  si  a  l'elme  lacié 

Et  çainst  l'espee  al  puig  d'or  entaillé, 

S'ot  genelliers  d'un  cier  ganbais  ploie 

Et  puis  a  pris  en  son  puig  son  espié.  1904 

Li  canberlenc  ne  se  sont  atargié  : 

Moriel  li  ont  molt  bien  appareillé. 

De  covertures  desur  bien  atirié; 

Morials  fu  fors,  s'ot  le  cors  bien  taillé,  1908 

Et  Namles  monte,  li  bons  vassax  proisié. 

Si  home  l'ont  al  partir  convoie, 

Au  départir  en  plorent  de  pitié. 

Quant  le  sot  Caries,  le  cuer  en  ot  irié  :  191a 

«  Baron,  »  dist  il,  «  ves  moi  toit  despoUié. 

Se  pert  Namlon,  mon  bon  vassal  proisié, 

Jamais  el  siècle  n'avérai  mon  cuer  lié.  » 

410     Larai  de  Carie,  l'emperere  al  vis  fier,  1916 

Si  vos  dirai  de  Namlon  le  Baivier. 
As  Sarrazins  en  vait  con  messagicr  ; 
Vers  Aspremont  comence  a  cevalcier, 
Lors  comença  tant  fort  a  gresellier  1920 

De  la  noif  cuevre  le  col  de  son  destrier, 
Par  mi  l'auberc  comence  a  refroidier, 
Dusqu'al  talon  n'i  remest  que  moUier. 
Viers  un  desrube  se  cuida  aprocier,  1934 

La  u  les  eves  enporterent  Richier  ; 
Voit  les  glaçons  chaïr  et  trebuchier  ; 
L'eve  ot  de  lé  le  trait  a  un  archier. 
Deus  liuës  prist  li  dus  a  chevalcier  1928 

Les  le  rivage  sor  Moriel,  son  destrier, 
N'i  trueve  plance  ne  pont  sor  le  gravier  j 

Par  quoi  il  puist  delà  oltre  puier. 

111  Si  con  dus  Namles  descent  del  tertre  a  val        1952 
Par  selonc  l'eve  mervellDse  et  mortal, 

N'i  trova  plance  ne  a  mont  ne  a  val, 

N'i  puet  passer  li  bons  dus  natural. 

Lor  s'aïra.  si  broce  le  ceval,  i9}6 

Fiert  soi  en  l'eve,  el  plus  parfont  canal. 

Deu  reclama,  le  père  espcrital. 

«  Sainte  Marie,  roïne  virginal, 

Garissiés  hui  et  moi  et  mon  ceval.  »  1940 

Tant  reclama  le  roi  celestial 

K'arivés  est  al  pendant  d'un  costal. 

Li  destriers  iranble,  car  il  ot  fort  jornal 

Et  tel  mesaise  i  soufri  li  vassal  1944 

C'ainc  en  un  jor  n'ot  eu  tant  de  mal. 

Lors  descendi  a  pié  sor  le  terrai. 

112  Or  fu  dus  Namles  del  ceval  descendu  ; 

Li  cevax  tranble,  qui  mesaise  a  eii,  1948 

Que  li  glaçon  l'orent  tant  debatu 

En  plusors  lius  li  ont  le  cuir  ronpu. 

a  Moriel,  »  dist  Namles,  «  mcstier  m'  avés  eu. 

Ne  fu  mais  beste  de  la  vostre  vertu.  1952 

Se  Dameldex  l'avoit  ja  porveù 

Que  moi  et  vos  en  fussiens  revenu, 

Ja  mais  n'estrés  engagié  ne  vendu 

Ne  por  avoir  doné  ne  despendu.   »  1956 

Namles  remonte,  quant  reposés  se  fu. 

113  Dus  Namles  prist  Aspremont  a  monter, 
Mais  qu'il  n'i  puet  c'un  petitet  aler. 

Quant  a  main  destre  comença  a  garder,  i960 

Voit  un  desrube  qui  molt  fait  a  doter, 
Q.ui  plus  est  ruistes  que  falise  de  mer. 

La  se  cuida  et  prendre  et  acoster. 

«  E  !  Dex,  »  distNamles,  «  chi  fait  mal  abitre.  1964 

Se  par  ichi  doit  mon  segnor  passer, 

Petit  le  puet  rois  Agolans  doter.  » 

114  Dus  Namles  puie  le  tertre  d'Aspremon, 

Quant  li  oisiel  l'aperçoivent  d'en  son,  1968 

Duc  et  voltoir  et  gir  esmerillon, 

Aigles,  biecuës  et  li  escorpïon 

Et  li  huant  et  li  alerïon, 

Li  caucatris  et  li  aufarïon,  1972 

Qui  en  la  roce  ont  lor  conversion. 

Namles  n'avoit  puié  se  petit  non, 

A  tant  es  vos  descendu  le  gripon 

Qui  fist  Richier  issi  grant  mesproison.  1976 

Quant  il  coisi  venir  le  duc  Namlon, 

Celé  part  vient  volant  de  tel  randon, 

Moriel  saisist  par  tel  devisïon 

Toltes  ses  ongles  li  ficast  el  braon  ;  1980 

Ne  fust  si  fiers  qui  li  fist  garison. 

A  lui  esbatre  que  il  fist  contre  mon 

Leva  Moriel  atolt  le  duc  Namlon 

Trois  pies  en  hait,  puis  reciet  el  sablon;  1984 

Li  ciés  torna  la  u  fu  li  crépon  ; 

Por  poi  li  dus  ne  chaï  del  arçon. 

115  Paor  ot  Namles,  li  fi-ans  dus  naturax. 

Quant  son  destrier  prist  ensi  li  oisiax,  1988 

Si  le  leva  et  as  pies  et  as  graux, 

Encontre  tiere  chaï  il  et  Moriax. 

V  Dex,  »  dist  li  dus,  «  sire  sains  Gabrïax, 

Chi  ne  pora  aler  nostre  os  roiax;  1992 

N'i  passera  Caries  l'emperïax. 

S'avra  soffiert  grans  paines  et  travax.  ** 

116  Namles  chaï,  puis  remonte  en  l'arçon; 

Traite  a  l'espee  qui  li  pent  al  giron.  1996 

A  tels  paroles  restés  vos  le  gripon, 

Namles  le  fiert  par  tel  dcvisïon, 

Si  con  Dex  volt  par  sa  beneïçon, 

Ansdos  les  pies  li  colpa  en  tronçon  3000 

As  crins  remainent  pendant  delés  l'arçon. 

Grosse  ert  la  janbe  con  l'anste  a  un  geldon  ; 

En  son  le  biec  del  ongle  del  talon 

Vin  u  fontainne  i  entrast  un  galon.  2004 

Namles  le  prent,  qui  molt  fu  sages  hom, 

Met  l'en  sa  huese,  sel  mosterra  drjon. 

Ki  de  noient  meskerra  la  cançon 

X'oist  a  Conpiegne;  la  le  mist  dus  Namlon.      2co8 

Al  remonter  qu'i  faisoit  contre  mon, 

Garda  les  lui  par  dalés  un  perron; 

Si  a  trové  de  Richier  l'esporon 

Et  son  destrier  qui  la  fu  el  sablon.  2012 

«  E!  Dex,  »  dist  Namles,  «  par  ton  saintisme  non, 

A  con  grant  tort  j'ai  blasmé  mon  baron  !  » 

Tant  a  li  dus  puié  encontre  mon 

Que  il  parvint  la  sus  en  Aspremon  2016 

Aine  n'aresta  duque  il  fu  en  son. 

117  Si  con  dus  Namles  ot  Aspremont  puié 
Nuis  fu  obscure  ;  li  oisiel  l'ont  lascié. 

Oies,  baron,  cornent  a  esploitié,  3020 

Qu'il  s'aresta  sos  un  arbre  follié; 

La  descendi  li  dus,  molt  corocié. 

En  coste  lui  a  colcié  son  espié. 

Mais  il  ne  set  u  il  s'est  enbuscié,  2024 

La  Chanson  iT Aspremont.  ) 

Car  illuec  priés  ot  un  perron  tallié. 

La  ot  une  orse  son  faonciel  lascié. 

Vente  et  grésille  et  fait  un  tel  tempié 

N'a  home  el  mont  n'en  fust  tols  esmaié.  202i> 

Cho  a  le  duc  durement  agregié. 

Dusqu'al  talont  ot  tout  le  cors  mollié 

Et  Morials  a  la  nuit  son  frain  rongié. 

«  Moriel,  »  dist  il,  «  de  toi  ai  grant  pitié.         2032 

Se  de  ton  vivre  trovasse  nul  marcié, 

Volentiers  fust  a  fin  or  eslegié. 

Autre  foïe  vos  face  Dex  plus  lié, 

Car  en  tel  liu  somes  chi  herberglé  2056 

U  moi  et  vos  n'iermes  point  aasié.  » 

118     La  nuit  fu  Namles  par  desos  l'arbrisiel. 
Il  n'i  a  gaires  ne  joie  ne  reviel  ; 
Entre  dos  roces  a  herbergié  Moriel.  2040 

La  ot  une  orse  faoné  de  noviel; 
Desos  un  arbre  ot  lassié  son  orsiel. 
Vente  et  grésille,  si  ne  fait  mie  bel  ; 
Deviers  le  vent  tint  l'escu  en  cantiel.  2044 

Or  a  besoigne  li  dus  de  son  mantiel. 
«  E  !  Dex,  »  dist  Namles,  «  qui  salvas  Daniel 
Dedenz  la  fosse  au  petit  lïoncel, 
En  haute  mer  Jonas  en  poissonel  2048 

Et  conduisistes  le  grant  pule  Israël 
Par  rai  la  mer  sans  nés  et  sans  batiel, 
Si  con  par  l'angele  qui  ot  non  Gabriel 
Fu  saluée  Marie  o  le  cors  biel,  2052 

Oies  moi,  sire,  de  cho  dont  jo  t'apiel.  » 
Li  dus  ot  froit,  se  li  tranble  la  piel  ; 
La  nuit  n'ot  dent  dont  ne  fesist  martel. 

119  Icele  nuit  dus  Namles  trespassa  3056 
Onques  frans  hom  de  tele  n'escapa  ; 

Ja  en  sa  vie  mais  ne  roblïera. 

L'orse  repaire,  si  com  il  ajoma, 

Droit  a  son  estre  u  son  orsiel  laissa;  3060 

Narales  le  voit,  forment  se  mervella 

Et  la  grans  orse  de  rien  nel  redouta  ; 

Gole  baee  enviers  le  duc  en  va; 

\'oit  le  dus  Namles  ;  Dameldcu  apiela,  3064 

Puis  trait  l'espee  et  al  devant  li  va 

Et  la  grans  orse  ses  dos  pies  li  jeta. 

Namles  le  fiert  et  très  bien  l'asena 

Qu'a  un  sol  cop  les  dos  pies  li  trenca;  20^8 

Redrecier  cuide,  mais  ele  reversa. 

Qui  donc  oïst  la  noise  qu'el  mena 

Que  la  montagne  d'entor  en  retinta! 

A  la  grant  noise  que  Torse  démena  2072 

Es  vos  un  ors  et  un  lupart  de  cha; 

Le  ceval  voient  :  cascuns  le  covoita, 

Mais  Namles  prist  l'espee  qui  trencha; 

Le  lupart  fiert  que  le  cief  li  colpa;  2076 

Li  ors  s'enfuit  qui  demorer  n'osa. 

Monte  dus  Namles  quant  li  solax  leva. 

120  Namles  avale  le  tertre  d'Aspremont, 

Voit  en  Calabre  et  en  pui  et  en  mont  2080 

Et  voit  el  Fart  tante  nef,  tant  dromont 

Et  tante  vole  drecie  contre  mont 

Et  al  rivage  tant  tref,  tant  pavellont, 

Turs  et  paiens  qui  molt  grant  noise  font  ;         2084 

Aine  puis  que  Dex  ot  formé  toit  le  mont 

Ne  il  ot  fait  les  cozes  qui  ens  sont 

Ne  fu  tels  os;  Dameldex  les  confont. 


68  LA   CHANSON    d'aSPREMONT 

Namles  les  voit  ;  plore  des  iox  del  front,  2088 

Car  il  set  bien  damage  li  feront. 

121  Ensi  com  Namles  avoit  esploitié  tant 
Qu'il  descendi  d'Aspremont  le  pendant, 
Dedens  le  Fart  ot  maint  rice  calant.  2092 
Voit  i  tant  voile  et  tant  mast  flanboiant 
Et  al  rivage  tant  pavellon  tendant, 
Le  riche  tref  au  fort  roi  Agolant 
Et  l'escarboucle  par  deseure  luisant.  2096  j 
lUuec  atendent  le  fort  roi  Boïdant 
Et  Moadas  qui  tenoit  Jursalant. 
Tant  i  par  a  de  la  gent  Tervagant 
Que  la  vitalle  lor  vait  enkierissant.                     2100 
Un  marc  d'argent  on  i  vent  un  plain  gant. 
Muèrent  de  fain  cil  bon  mulet  anblant 
Et  li  destrier  en  vont  afobloiant. 
La  les  manjuënt  celé  gent  mescreant.                 2104 
Molt  par  en  poise  Aumont  et  Agolant. 

122  Entrosque  Namles  fu  de  Carlon  sevré. 
Uns  Sarrazins  de  la  loi  del  malfé 
Espiié  ot  Carlon  et  son  barné;  2108 
Tant  a  coru  le  sablon  et  erré 
Qu'il  vint  a  Rise,  le  nobile  cité; 
Agolant  trueve,  a  lui  s'est  aresté  ; 
Li  rois  le  voit,  si  l'a  bien  ravisé  :                        2 
Dist  Agolans  :  «  As  tu  a  Rome  esté  ? 
—  Oïl  voir,  sire  ;  molt  i  ai  sejorné. 
Caries  vos  vient  a  sa  crestïenté. 
Es  avant  gardes  qui  devant  sont  aie                    2116 
Dose  duc  sont  et  doi  roi  coroné. 
Prendent  le  liu  u  il  sont  atravé. 

Quarante  mile  furent  del  roi  esmé. 

Mais  onques  gens  ne  furent  si  armé  :  auo 

Il  n'ont  hauberc  ne  soit  fors  u  doblé. 

Il  nen  ont  lielnie  ne  soit  a  or  gemé. 

Quant  ont  lor  lance  encontre  mont  levé, 

Ja  ne  verés  nul  bos  tant  dru  planté  3124 

Qui  tant  soit  drus,  con  grant  il  sont  seré. 

L'autre  conroi  ont  a  cent  mil  nonbré.  » 

Aumons  Tentent,  si  l'en  a  regardé. 

a  Tais  toi,  leciere,  trop  par  en  as  parlé.  2128 

Or  sai  jo  bien  il  t'ont  espoënté; 

Fui  toi  de  chi,  trop  nos  en  as  conté, 

Que,  s'il  estoient  de  fin  achier  tenpré, 

N'avroient  il  envers  nos  poësté.  »  2152 

123  Dist  Agolans  :  «  Biax  fix,  lassciés  ester; 
Nos  ne  savons  cestui  de  quoi  blasmer; 
Bien  le  poons  essaier  et  prover. 

Li  quels  de  vos  s'en  ira  aprester  ?  2156 

Qui  nos  poroit  en  Aspremont  monter 
Et  ses  conpagnes  des  crestiiens  esmer  ?  » 
Mais  n'i  ot  nus  qui  s'en  osast  vanter. 

124  Salatïel  en  est  levés  en  pies  :  3140 
«  Agolans,  sire,  se  vos  le  voliiés, 

De  moi  sera  ja  Aspremons  puiés. 

Desci  qu'as  très  m'en  irai  eslassiés. 

Se  truis  Carlon  bien  sera  araisniés.  »  2144 

Et  dist  Gorhans:  «  Salatïel,  taisiés. 

Autres  de  vos  i  sera  envoies.  » 

125  Apriés  parla  li  rois  de  Befanie  : 

a  Rois  Agolans,  vostre  ost  avés  banie,  2148 


yo  LA    CHANSON    D  ASPREMONT 

Mais  la  viande  nos  est  del  toit  faille. 

Des  miols  des  nos  n'en  remenra  vos  mie  : 

Moadas  est  en  tiere  Femenie, 

De  Boïdant  n'i  avrés  vos  aïe.  215a 

Chevalce,  rois,  a  te  grant  ost  banie 

Sos  Aspremont  en  la  grant  praerie  ; 

Assanble  a  Carie  la  toie  conpagnie 

Et  si  abat  ceste  novelerie;  2156 

S'abat  lor  loi  que  il  ont  establie  ; 

Par  tolte  France  corje  ta  signorie  ; 

A  Saint  Denis  soit  la  Mahomerie.  » 

Balans  l'entent,  n'en  puet  muer  n'en  rie;  2160 

D'autre  part  dist  al  roi  de  Femenie  : 

«  Cist  a  le  langue  al  deviser  forbie. 

Ne  conoist  pas  Carlon  ne  sa  maisnie 

Ne  com  il  a  noble  chevalerie;  2164 

Ainz  en  avront  tel  batalle  establie 

Dont  mains  frans  hom  avra  dol  et  hascie.  » 

Et  dist  Aumons  :  «  Père,  ne  dites  mie 

Ja  crestiien  aient  vers  nos  aïe.  »  2168 

Puis  dist  au  roi  :  «  Ne  vos  esmaiés  mie  : 

G'irai  a  l'ost,  sire,  s'on  le  m'otrie.  » 

426     Dist  Gorhans  :  «  Rois,  se  voliés  creanter, 

Ja  me  verés  en  Aspremont  monter,  2172 

Toltes  les  os  des  crestiiens  esmer. 

Vo  blanc  destrier  me  faites  délivrer 

Ki  l'autre  soir  vos  vint  d'oltre  la  mer. 

Lors  irai  bien  dusqu'a  Carie  parler,  2176 

A  lui  meïsme  enquerre  et  demander 

S'il  se  laira  ensi  desireter 

Ne  s'il  volroit  Mahomet  aorer.  » 

Dïent  paien  :  «  Faites  li  délivrer.  »  2180 

Li  rois  l'otroie,  si  l'a  fait  amener. 

D'un  riche  pâlie  il  l'a  fait  acoustrer; 

Plus  biele  bieste  ne  peûssiés  trover 

Ne  de  bonté  ne  trovissiés  son  per;  3184 

Devant  le  roi  le  corent  ensieler. 

127  Paien  ensielent  richement  l'auferrant 
De  frain  a  or  et  de  siele  a  argant. 

Estriers  avoit  qui  molt  sont  avenant  2188 

Et  Gorhans  monte  tost  et  isnelemant. 

Il  viest  l'obère,  lace  s'elme  luisant 

Et  çainst  l'espee  al  puig  d'or  flanbïant, 

Met  a  son  col  un  fort  escu  pesant:  2193 

Trois  lupars  ot  escris  par  dedevant. 

Puis  est  montés  et  prent  l'espiel  trencant; 

A  trois  claus  d'or  un  confanon  pendant. 

Congié  demande  et  si  s'en  torne  a  tant.  2196 

A  la  roïne  cui  Gorhans  amoit  tant 

A  pris  congié,  se  li  dist  en  riant  : 

«  Jo  m'en  vais,  dame  ;  a  Mahon  vos  cornant. 

Jo  vois  veïr  Girlon  et  son  sanblant  2200 

Et  quels  gens  sunt  avoc  lui  cevalcant. 

—  Va  t'en,  »  dist  ele;  «  a  mon  deu  Tervagant 
Te  comant  jo:  qu'il  te  face  garant. 

De  toi  me  blasraent  li  petit  et  li  grant.  2204 

Assés  savés  con  nos  est  covenant; 
S'onques  ra'amas,  or  n'en  fai  ja  sanblant. 

—  Dame,  »  dist  il,  «  toit  a  vostre  comant.  » 

Par  les  herbergcs  en  est  issus  errant.  220S 

128  Gorhans  cevalce  qui  fu  liés  et  joiols; 

•  Armes  a  bones  que  sos  ciel  n'a  mellors  ; 

Sist  el  destrier  plus  blanc  que  nea  est  flors. 

N'est  pas  mervelle  se  il  fu  orghellos  :  2212 

Riches  d'avoir  et  de  molt  grans  honors, 

Pros  et  hardis  et  molt  cevalerous, 

D'esciés,  de  tables  fu  molt  bons  joëors  ; 

Sot  de  rivière,  d'esperviers  et  d'ostors  2216 

Et  sot  de  bos  plus  que  nus  veneors 

Et  de  plais  ert  sages  et  engignols 

Et  fel  et  fiers  enviers  les  orgellos, 

Enviers  les  bas  et  humles  et  pitos;  2220 

De  ses  avoirs  tenir  n'ert  covoitos, 

Bien  sot  doner  as  grans  et  as  menors 

Et  s'ert  de  cors  bien  fais  et  amoros  ; 

De  la  roïne  a  il  regars  plusors,  2224 

Aspremont  puie  qui  tant  fu  travellos. 

Namles  avale  le  tertre  perellos, 

Gorhant  encontre  et  il  lui  a  estros. 

L'uns  fu  vers  l'autre  de  parler  covoitos  2228 

Por  les  novieles  dont  il  sont  desiros. 

129     Tant  a  Gorhans  et  Namles  esploitié 

Que  l'uns  d'als  s'est  tant  de  l'autre  aprocié 

Que  li  dus  Namles  l'a  primes  araisnié  :  2252 

«  Aies,  biais  sire,  de  vos  ceval  pitié. 

S'ensi  aies  com  avés  comencié, 

Ançois  qu'aies  cest  grant  tertre  puié, 

Ares  vos  molt  vo  ceval  enpirié.  »  22^6 

Gorhans  l'entent  et  se  li  respondié  : 

ce  Qui  es  tu,  va,  qui  si  m'as  araisnié  ? 

Crois  tu  en  Deu  et  es  tu  baptisié  ? 

-^-  Oïl  voir,  sire,  j'ai  esté  presegnié.  2240 

Bien  croi  en  Deu  qui  le  mont  a  jugié, 

Que  li  juï  orent  crucefiié.  • 

—  Voir,  »  dist  Gorhans,  «  nel  m'as  gaires  noie. 


V.  2212-2274  (^f\  f.  256  a-b)  75 

Es  tu  de  France,  del  bon  pais  proisié?  2244 

—  Oïl,  »  dist  Namles,  «  de  Monloon  le  sié. 
A  Agolant  m'a  Caries  envoie 

Por  quoi  il  s'est  en  s'onor  herbergié, 

Se  gent  ocise  et  son  règne  essillié.  »  2248 

Cho  dist  Gorhans:  «  Molt  as  mal  esploitic. 

Par  Mahomet,  molt  t'a  mal  envoie  ; 

Jo  ne  cuit  mais  que  t'en  voises  haitié. 

Cel  tien  ceval  ai  forment  convoitié,  2252 

S'or  ne  quiers  altre,  tu  t'en  iras  a  pié. 

—  Sire,  »  dist  Namles,  «  ja  seroit  cho  pechié. 
Et  car  soit  ore  cis  plais  tant  respitié 

Que  jo  eûsce  mon  message  noncié  ;  2256 

S'ensi  nel  fais,  se  Dex  me  fage  lié, 
Ja  autrement  n'iert  par  moi  otroié. 

130  —  Chevalier,  sire,  »  cho  li  a  dit  Gorhant, 

«  Telx  cevals  noirs  me  sanble  molt  corant,      2260 

Isnials  et  fors  et  forment  remuant. 

Descendes  tost,  nel  menrés  en  avant.  » 

Namles  respont  :  «  Cho  seroit  mal  séant 

Que  li  hom  Carie  alast  a  pié  fuiant.  2264 

Vostre  merci,  mais  or  atendés  tant 

Qu'aie  conté  mon  message  Agolant  ; 

Et,  s'ensi  est,  ne  vos  viegne  a  créant. 

Tant  vos  ferai  por  pais  a  en  avant  2268 

Mon  noir  ceval  vos  donrai  por  vo  blanc  ; 

Ja  mar  por  cho  vos  irés  gramoiant  ; 

Dex  me  confonde,  s'autrement  le  créant.  » 

131  Quant  voit  Gorhans  que  tant  est  fors  et  fier     2272 
Qu'il  n'ara  pas  Morel  por  nul  proier. 

Se  il  le  blanc  ne  li  donc  premier. 

Dist  a  Namlon  :  «  Or  te  covient  gaitier. 

S'or  ne  te  pues  garder  de  mon  acier,  2276 

Ton  noir  ceval  te  covenra  gaitier.  » 

Narales  respont  :  «  N'ai  soig  de  Totroier.  » 

Et  dist  Gorhans  :  «  Tu  avras  enconbrier.  » 

A  tels  paroles  lait  aler  le  destrier;  2280 

Enviers  Namlon  a  brandi  son  espier. 

Mais  li  dus  N amies  ne  fu  mie  lanier; 

Drece  sa  lance,  si  l'a  féru  premier. 

Sus  en  la  targe,  el  premerain  quartier,  2284 

Le  feri  si  dus  Namles  li  Baivier 

Que  il  li  fist  et  fendre  et  trespercier. 

Trenche  la  malle  del  bon  obère  doblier  ; 

Tel  treu  i  fist  de  son  trechant  achier  2288 

Par  SOS  l'assiele  peûst  son  braç  lancier. 

S'il  le  peùst  auques  en  car  ballier, 

Ja  nel  seùst  a  Agolant  noncier, 

432     Gorhans  senti  que  sa  targe  est  troée;  2293 

11  fiert  Namlon  sor  le  targe  dorée 
Si  qu'il  li  a  percie  et  entamée  ; 
Fors  fu  l'obers,  n'i  a  malle  falsee. 
Endroit  le  fier  est  l'anste  tronçonee  ;  2296 

Al  tor  qu'il  font  a  cascuns  trait  l'espee, 
Puis  se  resne  l'uns  vers  l'autre  tirée. 
La  veïssiés  entrais  dos  grant  mellee. 
Desor  les  elmes  douent  mainte  colee  :  2500 

N'a  piere  en  l'elme,  tant  soit  bien  seelee, 
As  cols  qu'il  donent  ne  soit  d'euls  alivee, 
Boucle  n'escu  qui  ne  soit  desserrée 
Ne  taint  ne  glu  n'en  soit  a  val  portée.  2304 

Nanlles  s'aïre,  tele  li  a  donee 
A  mont  en  l'elme  a  la  cercle  dorée 

Que  Gorhans  ot  si  la  tieste  estonee 

Qu'il  ne  vit  goûte  en  plus  d'une  loée.  ajoS 

Ja  fust  keûs  de!  destrier  en  la  pree, 

Mais  il  se  prist  a  la  sielc  dorée 

Et  li  cevals  s'en  fuit  de  randonee  ; 

U  voelle  u  non,  la  place  a  délivrée.  2312 

Namles  en  rist,  se  li  fist  escrïee: 

«  JJ  irés  vos,  paien  ?  N'i  ait  celée. 

Auques  vos  ai  abassié  vos  posnee. 

Ja  mais  del  mien  n'en  porterés  denrée  2516 

Que  ne  l'aies  chierement  conparee.  » 

133  Namles  fu  sages;  bien  s'est  aperceû 
Que,  s'il  avoit  Gorhant  a  mort  féru, 

Ja  mais  ariere  ne  seroit  revenu,  2^20 

Devant  qu'il  ait  son  message  rendu. 

Quant  al  paien  fu  son  sens  revenu 

Et  de  s'amie  li  est  resovenu 

Qui  al  matin  li  fist  le  gent  salu,  2524 

Tome  son  resne  et  trait  son  brant  toit  nu. 

U  voit  Namlon,  sore  li  est  coru. 

Et  li  vassals  l'a  si  bien  atendu 

Que  li  païens  en  fu  tols  esperdu.  2328 

Si  se  repent  que  il  retornés  fu. 

134  Tant  a  l'estors  des  dos  vassax  duré 
Qu'il  erent  ja  anbedoi  si  lassé 

Que  l'uns  d'eus  s'est  devant  l'autre  aresté.        23 $2 

Sans  trives  prendre  se  sont  entresgardé. 

Mais  cil  Gorhans  a  premerains  parlé  : 

<'  Chevalier,  frère,  or  me  di  vérité  : 

Sont  si  prodome  toit  li  crestïené  ?  2356 

—  Vassal,  «  dist  Namles,  «  ne  l'ai  espermenté. 

Mais  de  mellors  en  i  a  il  plenté. 

Mais  car  soit  or  tant  cis  plais  oblïé 

Que  je  eusse  a  Agolant  parlé.  2540 

Quant  jo  serai  dusque  ci  retorné 

Et  vos  avrés  a  mon  segnor  esté, 

Se  de  plus  faire  avés  donc  volenté, 

Jo  vos  afi  la  moie  loialté  2544 

Que  ja  par  moi  ne  sera  refusé.  » 

Et  dist  Gorhans  :  «  Ja  vos  fust  créante  ; 

Mais  g'en  seroie  des  Sarrazins  blasmé. 

—  Paien,  »  dist  Namles,  «  tant  lor  a  il  costé.  2548 
Telx  vos  en  blasme,  s'il  m'i  avoit  trové, 
De  lui  meïsmes  seroit  tols  enconbré.  » 
Tant  a  l'uns  d'als  envers  l'autre  parlé 
Que  anbedoi  se  sont  entrafié  3352 
Qu'ensi  sera  con  il  l'a  devisé. 
Et  dist  Gorhans  :  «  Or  somes  atrivé. 
Or  t'en  menrai  toit  droit  al  maistre  tré 
Que  ja  t'aroient  no  Sarrazin  tué.  2556    î 

—  Paien,  />  dist  Na    les,  «  or  as  tu  bien  parlé. 
Encor  t'estra  molt  bien  gueredoné.  » 
A  tex  paroles  en  sont  a  Tost  aie. 

135     Gorhans  et  Namles  avalent  del  rocier.  2560    , 

Desci  qu'a  l'ost  ne  volrent  atargier. 
Paien  le  voient,  sel  vont  al  roi  noncier. 
«  Agolans,  sire,  nobile  justicier, 
Molt  par  devés  vo  senescal  proisier;  2364 

Chi  le  veons  venir  et  repairier, 
Un  Franc  amainne  desor  un  noir  destrier.  » 
Dist  Agolans  :  «  Por  cho  l'aig  et  tien  cier 
Qu'il  m'a  eu  a  maint  besoig  mesîier.  »  2368 

136  La  u  Gorhans  devant  le  tré  descent, 
A  lui  servir  en  corent  plus  de  cent. 

Et  dist  Gorhans  :  «  Cho  ne  faites  nient. 

Cest  chevalier  serves  premièrement,  o  2J72 

Fors  lor  escus  osterent  erranment. 

Mais  Agolans  parla  premièrement: 

«  Dites,  Gorhant,  nel  me  celés  nient  : 

Est  icis  nés  de  la  fraçoise  gent?  »  2376 

Et  dist  Gorhans  :  «  11  en  est,  voirement. 

Messagiers  est  Carlon,  veraiement. 

Jo  rencontrai  et  il  moi  ensement. 

Assés  pert  bien  li  nostre  acointement.  2580 

—  As  le  tu  pris  ?  —  Jo,  par  ma  foi,  nient. 

Jo  qu'en  diroie  ?  Il  me  pert  malement 

Que  hom  soit  pris  qui  si  bien  se  defFent.  » 

137  Paien  esgardent  le  Carlon  messagier.  2584 
L'escu  Gorhant  esgarderent  premier. 

Desos  la  boucle,  el  premerain  quartier, 

Parmi  le  treu  volast  un  espervier  ; 

Par  SOS  l'assiele  puet  on  son  braç  lancier;         2388 

Trencié  son  elme  desci  el  capelier, 

Sor  les  espaules  en  gisent  li  quartier. 

Paien  comencent  entrels  a  consellier  : 

«  Icis  n'est  mie  ne  gars  ne  jumentier.  2392 

Se  toit  li  autre  se  pueent  si  aidier, 

Mar  lor  venimes  lor  tieres  calengier.  » 

Et  Agolans  prent  Namlon  a  raisnier  : 

«  Dites,  vassal,  nel  me  devés  noier:  2396 

Estes  riche  home  ne  e«tes  chevalier 

Ne  avés  vos  alque  tiere  a  ballier?  » 

Namles  respont,  li  sires  de  Baivier  : 

«  Jo  sui  hom  Carie,  nostre  roi  droiturier;        2400 

Si  m'adoba  et  me  fist  chevalier  ; 
Ses  serjans  sui  et  ses  maistre  portier. 
Un  poi  de  tiere  me  fist  doner  Tautrier. 
Si  me  dom-a  encor  li  rois  mollier 
Por  cest  voiage  dont  jo  sui  messagier. 
Devant  n'avoie  qui  valsist  un  denier.  » 


2404 


138     Dist  Agolans:  «  Sarrazin  et  Escler, 
Cestui  message  me  faites  bien  garder 
Et  le  matin  le  faites  amener  ; 
Se  li  ferai  tols  les  menbres  colper. 
El  despit  Carie  le  ferai  desmenbrer. 

—  Sire,  »  dist  Namles,«  n'aies  soig  de  haster. 
N'afiert  a  roi  qui  soit  gentix  ne  ber 

Qu'il  doie  ja  message  destorber. 
Or  me  lassiés  mon  messaiïe  conter. 
Li  emperere  qui  cha  m'a  fait  torner 
A  vos  meïsme  me  rova  demander 
Con  fais  pechiés  vos  fist  cha  arester. 
Se  gent  ocire  et  sa  tiere  gaster. 
Volés  le  vos  ensi  desireter  ? 

—  Oïl,  »  dist  il,  a  n'en  puet  par  el  aler. 
duant  il  se  fist  baptisier  et  lever, 

S'il  me  venist  anchois  merci  crier, 
Toit  le  lassase  enviers  moi  acorder. 
Ja  n'orai  mais  de  roi  el  mont  parler, 
Se  il  ne  vient  sa  tiere  a  moi  livrer 
Et  a  mon  pié  ne  se  violt  acliner;, 
Que  ne  le  voise  toit  vif  desireter. 
De  mort  noviele  le  ferai  desjuner. 

—  Sire,  »  dist  Namles,  «  molt  avés  a  aler. 
Se  vos  volés  toit  icho  aciever.  » 


240S 


1412 


2416 


2420 


2424 


242S 

139  Namles  s'esmt  devant  roi  Agolant.  245* 
A  lui  parole  hautement  en  oiant. 

Que  qu'il  parloit  et  contoit  haltenient 

Le  cornant  Carie,  son  dit  et  son  cornant, 

A  tels  paroles  es  vos  venu  Balant;  2456. 

U  voit  le  duc,  sel  vait  reconissant 

A  le  parole,  al  vis  et  al  sanblant; 

Il  li  a  dit  molt  bas  en  sosriant  : 

«  Chevalier,  sire,  recréés  moi  cel  brant.  244» 

Rendes  le  moi  par  itel  covenant 

Que  tex  n'a  chi  vostre  mort  porparlant. 

Se  g'en  veoie  ne  ouevre  ne  sanblant, 

Jo  vos  aidroi  con  père  son  enfant.  2444 

Bien  m'en  sovient,  nel  vois  pas  oblïant. 

De  vostre  honor  et  de  vo  biel  sanblant 

Que  me  fesistes  en  France  la  devant. 

N'aies  paor,  jo  ai  a  non  Balant.  244S 

A  mon  pooir  vos  esterai  garant.  » 

Namles  l'entent,  si  l'en  vait  mercïant 

140  Devant  le  roi  a  dus  Namles  estu. 

Balans  li  osle  del  cief  son  elme  agu  245 z 

Et  li  despolle  l'obierc  qu'il  ot  vestu. 

Un  riche  ermine  li  a  Balans  rendu 

Et  un  mantiel  de  molt  riche  bofu. 

Namles  fu  fors  et  biais  et  bien  menbru.  2456 

Il  dist  al  roi  :  «  N'avés  vos  entendu  ? 

Por  quoi  avés  Carlon  sore  coru  ? 

La  tiere  est  nostre  dusqu'as  Bones  Artu. 

Et  or  volés  de  lui  avoir  treû  !  2460 

Oi  l'avés  et  si  est  avenu  : 

Qui  toit  covoite,  cho  avés  vos  veù. 

Ne  garde  Tore  que  il  a  toit  perdu. 

141  «  Agolant,  sire,  »  dist  Namles  en  oiant,  2464 
«  Caries  vos  mande  et  jo  le  vos  demant  : 
Fuirés  en  vos  u  vos  venrés  avant  ? 

N'a  en  ceste  ost  si  bon  mulet  anblant 

Qui  en  trois  mois  peûst  mie  aler  tant  2468 

Qui  cerkast  France,  tant  par  est  lee  et  grant. 

La  venrés  vos  la  tiere  conquérant  ? 

Caries  vos  mande  et  toit  si  bien  voilant  : 

Només  le  place  et  le  liu  maintenant  2472 

U  vos  soies  ensanble  conbatant. 

Dites  le  jor,  que  jo  le  vos  demant. 

Se  l'emperere  ne  vos  est  al  devant, 

Jo  vos  doins  France,  tenés  le  par  cest  gant.     2476 

En  toltes  cors  vos  en  serai  garant. 

142  «  Agolant,  sire,  »  dist  Namles  de  Baivier, 
«  A  toi  m'a  fait  l'emperere  envoler, 

A  vostre  cors  oïr  et  encerquier  2480 

Por  qoi  volés  en  s'ônor  herbergier.  » 

Dist  Agolans  :  «  Jo  l'en  voirai  chacier. 

Se  jo  le  puis  a  mes  dos  puins  ballier, 

Tols  ses  linages  en  avra  reprovier.  2484 

—  Sire,  »  dist  Namles,  «  or  li  puist  Dex  aidier, 
Dusqu'al  tierç  jor,  or  pensés  del  gaitier   ; 

Le  pores  bien  de  plus  priés  manecier.   » 

143  Rois  Agolans  en  apiela  Sorbrin  :  2488 
«  Fus  tu  en  France,  fix  de  bon  Sarrazin, 

Por  espiier  Carlon,  le  fil  Pépin  ? 
Conois  le  tu,  le  malvais,  le  frarin? 

—  Oïl,  bias  sire,  par  mon  deu  Apollin,  2492 
Les  homes  Carie  conois,  cho  est  la  fin. 

Jo  conois  bien  Droon  le  Poitevin 

Et  Salemon  et  le  roi  Thïorin, 

Hoël  de  Nantes  et  Joifroi  l'Angevin,  2496 

De  Normendie  le  bon  duc  Anchetin  ; 

Si  conois  bien  de  Bialvais  Bauduin 

Et  si  conois  l'arcevesque  Turpin  ; 

Le  nief  Carlon  conois  jo  Rollandin  .  3500 

Et  d'Engletiere  Chaoher  le  mescin, 

Trestols  les  princes  Carlon  le  fil  Pépin. 

Mais  Caries  a  un  molt  riche  voisin  : 

Gerart  d'Eufrate  Tapielent  Limosin.  2504 

Tant  par  est  riches  de  tieres  et  d'or  fin 

Trente  cités  sont  bien  a  lui  aclin. 

S'il  fust  a  Carie  ne  ami  ne  cosin 

Bien  vos  peùssent  cil  doi  mètre  ai  cemin.         250g 

Mais  ne  feroit  por  lui  un  romesin  ; 

Plus  het  l'uns  l'autre  que  trïacles  venin. 

144     «  Agolant,  sire,  »  ce  dist  li  paltonier, 

«  Il  n'a  en  France  vavassor  ne  princier  3512 

Ne  home  nul,  tant  i  face  a  proisier, 

Ne  sace  bien  com  il  se  puet  aidier. 

Veés  vos  la  ester  cel  chevalier 

Ki  de  par  Carie  vos  est  chi  messagier,  2516 

Qui  vos  dist  ore  qu'il  n'a  un  sol  denier 

Et  que  il  est  Carlemaine  portier, 

Un  poi  de  tiere  li  dona  on  l'altrier. 

Par  Mahomet  qui  tols  nos  puet  jugier,  2520 

Cho  est  dus  Namles,  le  sire  de  Baivier, 

Li  hom  el  mont  que  li  rois  a  plus  cier; 

Desor  trestols  est  il  son  conseiller. 

Se  volés  Carie  durement  corecier,  2524 

A  cestui  faites  tols  les  menbres  trencier. 

Ja  ne  pores  plus  François  esmaier.  » 

lui  Chanson  d'Aspremont.  6 

Balans  l'entent,  preat  soi  a  corecier. 

Vers  le  tafur  se  prent  a  aprocier,  2528 

Desor  i'espaule  li  vait  dd  doit  tochîer 

Et  en  Toreile  li  prent  a  conseiller, 

«  Par  Mahomet,  fix  a  putain,  ianier. 

Se  jo  vos  puis  la  fors  as  puins  ballier,  2532 

Jo  vos  qmt  si  ancui  apparellier 

Ne  vos  tenra  de  franc  hoîne  enpirier, 

Agolans,  sire,  molt  me  puis  mervellier 

Que  vos  créés  consel  de  loseogier:  2536 

Il  vos  fera  conoistre  son  mestier. 

Cist  vos  iosengie  por  avoir  bon  loier, 

Jo  conois  bien  dont  Namlon  le  Baivier, 

En  tolte  France  n'a  plus  bel  cfaevaiier;  2540 

Cist  ne  vait  mie  a  celui  un  denier. 

Créés  vos  ore  que  Caries  al  vis  fier 

Vos  envoiast  son  maistre  conseiller 

Ne  home  nul  qui  li  eûst  mestier?  2544 

Saciés  cis  est  serjans  u  canberier, 

Alcuns  vassals  qui  sert  de  son  mestier. 

Caries  n'est  mie  si  fols  ne  si  legier 

Qu'il  tramesist  a  vos  duc  ne  princier.  2548 

S'or  me  volés  livrer  cel  paltonier, 

Jo  fÎTai  ja  en  celé  eve  noier.  » 

Tant  dist  Balans  et  avant  et  arier 

Qu'il  fist  Namlon  a  celé  fois  lasscier.  2352 

145     Dist  Balans  :  «  Sire,  entendes  ça  viers  moi  : 
Ne  croire  ja  lozengier  devant  toi, 
Mais  oonlien  toi  si  con  mobile  roi, 
Si  corae  ont  fait  ii  price  de  ta  loi,  2556 

Se  os  message  qui  parolt  devant  toi, 
Escolte  le  sans  noise  «t  sans  effroi 
Et,  s'il  te  dist  ne  orguel  n«  d-csroi, 

N'en  fai  que  rire,  si  con  Caries  fist  moi.  2560 

Aine  ne  li  soi  tant  dire  grant  bofoi 

Que  l'empercre  en  cùst  nul  anoi 

N'ainc  de  folie  respondist  cho  ne  quoi. 

Fai  ensement,  si  teras  que  coriois.  »  3564 

Dist  Agolans  :  «  Balant,  a  vostre  otroi. 

Prent  le  message,  si  le  herbcrge  od  toi 

Ht  se  il  violt  ne  ccndal  ne  ort'roi 

Ne  mul  ne  mule,  destrier  ne  palefroi,  2568 

Done  l'ent,  ber,  si  con  Caries  fist  toi.  » 

Ht  dist  Balans:  «  Biais  sire,  jo  l'otroi.  » 

A  tels  paroles  s'en  partirent  andoi. 

146     Tant  a  Balans  a  Agolant  parlé  2572 

du'il  a  Namlon  guari  et  délivré. 
Et  Agolans  ra  le  duc  apielé  : 
«  Messagier,  frère,  jo  n'ai  mie  oblié 
Q.ue  Carlemaines  m'ait  batalle  mandé.  2576 

Or  li  diras,  quant  seras  retornc, 
Li  eslors  iert  sos  Asprcmont  el  pré 
A  cest  tierç  jor  ;  n'i  ait  plus  demoré, 
Que  jo  ai  chi  mon  barnage  assamblé  ;  2580 

S'ai  molt  gasté  ma  viande  et  mon  blé. 
Or  gart  qu'il  soit  contre  moi  apresté. 
Que  bien  li  di,  garde  ne  soit  celé, 
Quainc  puis  celé  ore  que  on  l'ot  adobé  2584 

Nil  çainst  l'espee  al  senestce  costé 
N'ot  tel  batalle  en  trestolt  son  aé 
Ne  tant  paiens  ne  vit  en  camp  malé. 
Mais,  se  dedens  estoit  aporpensé  2588 

Que  il  eùst  son  baptesme  falsé 
Ht  renoier  voloit  cresiïcnté, 
Hncor  avroie,  jo  cuit,  de  lui  pité. 


84  LA   CHANSON    d'aSPREMONT 

Por  qu'il  eûst  Mahomet  aoré.  2592 

—  Sire,  »  dist  Namles,  «  bien  vos  ai  escolté. 

Jo  sai  molt  bien  qu'aine  n'en  et  volenté.  » 

A  tes  paroles,  con  jo  vos  ai  conté, 

S'en  parti  Namles;  congié  a  demandé;  2596 

Od  lui  Balant  a  cui  il  l'ot  livré; 

Et  il  l'en  maine  droitement  a  son  tré. 

Onques  nus  hom  ne  fu  si  honoré. 

Cornent  l'a  il  vestu  et  conreé  2600 

De  dras  de  soie  de  fin  or  ostelé  ! 

Et  al  mangier  l'asist  a  son  costé, 

A  coupes  d'or  li  a  le  vin  doné. 

Devant  Namlon  sert  un  roi  coroné  ;  2604 

Cho  fu  Gorhans  qu'an  l'angarde  ot  trové. 

Dont  s'est  Balans  sor  Namlon  acliné  : 

«  Biais  sire  dus,  bien  soies  vos  trové. 

Vos  me  fesistes  honor  en  vo  régné  ;  2608 

Gel  ferai  vos  a  trestolt  mon  aé  ; 

U  que  jo  soie,  sui  jo  vostre  privé. 

Dites  moi  Carie  salus  et  amisté. 

Se  cest  estor  pooit  avoir  fine,  2612 

Jo  voirai  estre  baptisiés  et  levé.  » 

Namles  l'en  a  dolcement  mercïé. 

A  la  roïne  a  on  cest  plait  conté, 

Con  li  mes  Carie  avoit  al  roi  parlé.  2616 

El  prent  un  mes,  si  a  Balant   mandé 

Qu'il  li  amaint  en  mi  liu  de  son  tré  : 

Veoir  le  volt  ;  Balans  l'a  créante. 

«  Biais  sire  Namles,  ja  ne  vos  iert  celé:  2620 

A  la  roïne  qui  vos  a  désiré 

Et   moi  et  vos  irons  par  amisté. 

— Voir,  »  dist  li  dus,  «  jo  l'otroi,  si  le  gré.  » 

Al  pavellon  en  sont  andoi  aie  2934 

Et  la  roïne  est  contre  als  dos  levé. 

Namles  s'aisist  joste  li  al  costé. 

Li  dus  ert  biais  et  de  cors  bien  molle, 

Cler  le  vïaire  et  bien  afenestré.  2628 

Cho  li  avint  c'un  poi  ert  camosé 

De  son  aubère  que  il  avoit  porté. 

Voit  le  la  dame,  si  l'a  lues  enamé  ; 

De  la  bialté  qu'en  lui  ot  esgardé  2632 

Ot  si  son  cuer  espris  et  alumé 

Que  ele  dist  coiement  a  celé  : 

«  E  !  Mahon,  sire,  par  vostre  poësté 

Nos  eùssciés  moi  et  lui  ajosté  2656 

En  un  bel  lit  molt  bien  egordiné. 

Bien  en  valroit  li  déduis  un  régné. 

Ja  d'Agolant  ne  seroit  mais  parlé, 

Que  cis  est  jovenes  et  icil  est  barbé,  2640 

S'a  toit  le  cors  de  viellece  assanblé 

Et  cist  l'a  biel  et  molt  bien  acesmé,  » 

El  l'apiela  bielement  et  soé  : 

«  François,  »  dist  ele,  «  or  me  dites  verte  2644 

Par  celé  loi  dont  es  crestïené  : 

Avés  moUier  en  cest  vostre  régné  ? 

Et  sont  si  biel  toit  li  rengeneré  ? 

—  Dame,  »  dist  il,  »  ne  l'ai  espermenté,  2648 

Mais  de  plus  biais  en  i  a  il  plenté. 

Se  j'ai  mollier  vos  mavés  demandé  : 

Naie,  ma  dame,  onques  n'en  oi  pensé, 

Car  al  ser\ir  mon  seignor  ai  torné.  »  26^2 

Lors  fu  molt  lie  quant  cho  ot  escolté. 

La  main  li  balle  coiement  a  celé  ; 

Un  anelet  li  ael  doi  bouté. 

«  Namles,  »  dist  ele,  «  jo  vo  doig  m'amisté       2656 

Par  cest  anel  de  fin  or  esmeré. 

Gardés  le  bien  que  il  a  grant  bonté. 

Se  l'as  perdu,  jan'estra  recovré. 

Jo  vos  dirai  por  quoi  doit  estre  amé  :  2660 

Qui  l'a  el  doit  ja  n'iert  ensorceré 

Ne  ne  puet  estre  a  mangier  enherbé 

Ne  ja  n'avra  tel  avoir  amassé 

Qu'il  en  dekiece  d'un  denier  moneé,  2664 

Ne  en  batalle  nen  estera  maté, 

De  jugement  n'estera  ja  grevé, 

De  son  cemin  n'estera  esgaré. 

Or  vos  dirai  por  quel  vos  ai  doné  :  2668 

Quant  vos  serés  la  u  vos  fustes  né, 

Vanterai  m'ent  coiement  a  celé 

Que  j'ai  un  dru  en  la  crestïenté 

Et,  se  mes  cors  estoit  del  vostre  amé,  2672 

Tolte  ma  vie  m'en  tenroie  en  cierté. 

—  Dame,  »  dist  Namles,  «  tant  m'avés  honoré 

De  vos  respondre  sui  trestols  esgaré.  » 

Congié  demande,  ele  lia  doné.  2676 

La  roïne  a  al  partir  sospiré. 

Andoi  li  ouel  li  ont  el  cief  larme. 

147  Namles  s'en  vait,  quant  il  ot  pris  congiés. 

Il  et  Balans  sont  as  très  repairiés  2680 

Et  Balans  a  ses  trésors  fors  saciés, 

Hanas  d'or  fin  et  ciers   pâlies  ploies 

Etvassials  d'or  et  cevials  et  deniers. 

Et  dist  Balans  :  «  Dus  Namles,  coisissiés.  »      2684 

Namles  respont  :  «  Ne  vos  en  travelliés. 

Ja  vostre  avoirs  n'estra  par  moi  balliés.  » 

148  Balans  voit  bien  Namles  n'en  fera  al. 
Qu'il  ne  prendra  son  or  ne  son  métal.  2688 

Amener  fait  Balans  soa  bon  ceval 

Qui  plus  est  blans  que  soit  nois  ne  cristal. 

La  teste  a  maigre,  le  crupe  paonal  ; 

Li  frains  est  d'or,  tels  ovrés  a  esmal  3691 

Et  li  arçon  sont  d'or  an  et  loial  ; 

Tols  fu  coviers  d'un  cier  pâlie  roial. 

En  mi  la  pbce  le  tint  li  marescal. 

Balans  prist  Namle  el  mantiel  de  cendal.  2696 

«  Or  esgardés,  gentils  diis  natural  : 

Cis  cort  si  tost  et  le  pui  et  le  val 

Ne  s'i  tenroit  nule  beste  corsai  ; 

N'est  nule  beste  qui  sofrist  tel  j ornai  ;  2700 

Ne  doit  monter  sor  lui  armé  mortal 

Se  il  n'est  pros  et  molt  hardi  vassal.  » 

149  Et  dist  Balans  :  «  EVus  Namles,  entent  moi. 

Cest  bon  destrier  me  menrés  vostre  roi.  2704 

Par  tel  covent  dites  jo  li  envoi. 

Se  Dex  met  fin  en  l'ouevre  que  jo  voi, 

Jo  kerrai  Deu  et  tenrai  vostre  loi  ; 

Mais  tant  con  durt  la  noise  et  li  effroi  2708 

Ja  en  batalle  ne  vos  porterai  foi. 

Desor  montés  :  drois  est  que  vos  convoi.  » 

Namles  s'en  vait  ;  le  destrier  mainne  o  soi. 

Paien  esgardent,  s'en  sont  en  grant  effroi  :      2712 

«  Voies  quel  Franc»  com  est  de  grand  bofoi. 

Tant  par  li  siéent  ricement  cil  conroi. 

Se  toit  li  altre  sont  de  si  fier  agroi, 

N'en  remenrons  ne  mul  ne  palefroi.  »  2716 

150  Vaits'ent  dus  Namles,  Balans  le  convoia  ; 
Mais  ne  vait  mie  la  voie  qu'il  vint  la, 
Mais  loig  a  destre,  si  con  li  os  ala. 

Par  une  tor  que  Agolans  frema  :  2720 

Cho  est  l'entrée  de  la  tiere  delà. 

Aumont,  son  fil,  a  garder  le  livra 

A  cent  mil  Turs  qu'ensanble  od  lui  mena, 

Balans  l'enguie,  oltre  l'ost  le  passa.  2724 

Tant  chevalcierent  que  Balans  li  mostra 

L'ost  Carlemaine  ens  el  val  par  deçà. 

La  prent  congié  Namlon,  si  l'acola. 

«  Sire  Balant,  dist  il,  entendes  ça.  2728 

Il  est  bien  drois,  et  Dex  le  comanda, 

Que  conpaig  soit  qui  conpaig  trovera. 

Vos  créés  Deu  et  Dex  vos  aidera. 

A  nos  venrés,  sire,  quant  vos  plaira;  2732 

Li  apostoles  si  vos  baptisera.   » 

Et  dist  Balans  :  «  Jo  i  alasse  ja; 

Mais  Agolans,  me  sire,  nori  m'a 

Et  chevalier  me  fist  et  corona.  2736 

S'or  li  faloie  ne  aloie  delà, 

C'esteroit  mais  ;  ja  mes  cuers  nel  fera 

Ne  raalvais  hom  nel  me  reprovera 

Qia'a  cest  besoig  li  doie  fallir  ja.  2740 

Mais  jo  voi  bien  coment  li  plais  ira, 

Que  en  la  fin  n'i  duërrons  nos  ja. 

Salués  moi  Carlon  et  cals  de  la,  » 

Namles  li  done  une  crois  que  il  a,  2744 

Que  l'apostoles  l'otre  jor  li  dona. 

Balans  le  prent,  dolcement  l'enclina. 

Tant  com  il  l'ait,  ja  mort  ne  recevra. 

Namles  l'encline  ;  a  itant  s'en  torna;  2748 

Descia  l'ost  onques  ne  s'aresta. 

151     Vait  s'ent  dus  Namles,  qui  tant  ot  de  valor. 
N'arestera  si  iert  a  l'ost  Francor. 

Et  Carlemaines  fu  en  so  tref  maior.  27$! 

Traite  a  Joiolse  dont  reciute  a  l'onor, 

Tôt  nus  le  brant  desos  le  covertor. 

Les  renges  oste  ;  esté  i  ont  maint  jor, 

S'i  remet  altres  qui  sont  de  grant  valor.  2756 

Quant  vit  venir  Namlon,  son  pogneor, 

Et  de  ses  armes  encoisi  la  lûor 

Et  le  destrier  si  blanc  corne  une  flor, 

Ses  mains  tendi  enviers  le  creator  :  2760 

«  E  !  Dex,  »  dist  Caries,  «  biais  sire,  jo  t'aor. 

Qui  m'as  rendu  mon  bon  coselleor.  » 

152  Quant  Caries  voit  Namlon,  son  messagier  : 

«  E  !  Dex,  ^)  dist  il,  «  toi  doi  jo  graciier.  »        2764 

A  lui  descendre  vint  li  rois  tols  premier. 

Al  desarmer  fu  il  son  escuier. 

Quant  Namles  fu  descendus  del  destrier, 

Li  rois  li  va  son  elme  deslacier.  2768 

a  Namles,  »  dist  Caries,  «  es  tu  sains  et  entier  ? 

—  O  je  voir,  sire,  aine  n'i  oi  enconbrier 

Fors  solement  en  Aspremont  puier. 

A  molt  grant  tort  en  ot  blasme  Richier  ;  2772 

Son  esporon  trovai  el   sablonier 

Et  s'i  trovai  les  os  de  son  destrier. 

153  «  Sire,  »  dist  Namles,  «  n'i  a  mestier  celée. 

Ja  Aspremons  n'iert  par  vos  sormontee,  2776 

Car  la  montagne  par  est  tant  desrubee 

Cho  sanble  bien  qu'as  nues  soit  fremee. 

L'autrier  i  trais  une  dure  vespree. 

Tant  i  soufri  de  noif  et  de  gellee  2780 

C'ainc  n'i  dormi  desci  qu'a  Tajornee. 

Illuec  me  vint  une  beste  faee 

Qui  prist  Morel  a  grant  gole  baee. 

Sel  leva  haut  a  une   mesurée  ;  2784 

Jo  l'afolai  al  trencant  de  m'espee. 

Ves  en  ci  l'ongle  que  vos  ai  aportee.  >•> 

Namies  l'a  traite,  si  l'a  Carlon  livrée; 

A  grant  mervelle  l'a  li  rois  esgardee  ;  2788 

A  ses  barons  Ta  entor  lui  mostree. 

154  «  Drois  emperere,  »  dist  Namies  al  vis  fier, 
«  La  merchi  Deu  et  le  bon  messagier 

Que  Agolans  vos  envoia  l'altrier,  2792 

Repairiés  sui  sains  et  sais  et  entier. 

Agolant  dis  quanque  vos  fu  mestier. 

Menberroit  vos  del  félon  paltonier 

Que  vos  tenistes  cha  ens  un  an  entier  2796 

Que  fasiiés  par  devant  vos  mangier  ? 

Espie  estoit  a  Agolant  le  fier. 

Quant  jo  cuidai  mon  message  noncier 

Et  il  àla  Agolant  conseiller  2800 

Que  jo  estoie  dus  Namies  de  Baivier, 

Li  hom  el  mont  que  plus  avïés  chier  ; 

Qui  vos  volroit  durement  corocier 

Si  me  fesist  tols  les  menbres  trencier.  2804 

G'estoie  mors,  sans  altre  recovrier, 

Quant  cil  Balans  sorvint  al  resplaidier; 

A  molt  grant  paine  me  pot  d'entrels  sacier. 

155  «  Rois,  »  cho  dist  Namies,  «  priés  ère  de  morir,  2808 
Quant  vi  Balant  el  pavellon  venir, 

Dist  a  Sorbrin  qu'il  li  feroit  tolir 

Trestols  les  menbres,  s'il  le  pooit  tenir. 

Puis  quist  congié  qu'il  me  feroit  servir  ;  2812 

A  son  oslel  me  mena  por  dormir. 

Que  vos  diroie  ?  Quant  vint  al  départir, 

Devant  moi  fist  cest  blanc  destrier  venir. 

Tant  est  isnials riens  ne  li  puet  tenir;  a8i6- 

Qui  en  volroit  u  cacier  ou  fuir, 

Por  corre  un  jor  nel  verriés  recreïr. 

Il  le  vos  done  ;  faites  le  recollir, 

Par  tel  covent  qu'il  voira  Deu  creïr  ;  2820 

Mais  ne  violt  mie  a  son  segnor  fallir, 

Car  il  le  fist  coroner  et  norir, 

Ne  il  nel  violt  ne  boisier  ne  traïr  ; 

Mais,  se  poés  de  la  guerre  acievir,  2824 

Qu'il  en  covigne  son  droit  segnor  fiiïr, 

Adonques  primes  vos  voira  il  veïr. 

Car  de  Deu  croire  a  il  molt  grant  désir. 

—  E  !  Dex,  »  dist  Caries,  «  vos  m'en  puissiés  oïr,  282^ 
S'il  se  voloit  par  deviers  nos  guencir. 

Cent  chevaliers  metroie  a  son  plasir: 

156     «  Namles,  »  dist  Caries,  «  nel  me  celés  nient. 

Avés  veù  le  sarrazine  gent  ?  2832: 

Que  vos  en  sanble  ?  Dites  vostre  talent. 
Porront  li  nostre  endurer  lor  content  ? 

—  Oïl,  par  foi,  il  sont  molt,  li  pullent  ; 

A  cascun  Fran<^  sont  bien  Sarrazin  cent.  2836- 

Mais  jo  nés  pris  mie  si  faitement, 

Si  vos  dirai  et  por  quoi  et  coment. 

Quant  paien  murent  en  cest  conquierement, 

Par  haute  mer  vinrent  molt  fièrement,  2840. 

Si  ariverent  trestolt  a  lor  talent. 

Or  ont  tel  tans  qu'il  n'ont  pain  ne  forment, 

Si  est  lor  os  enchierie  forment, 

Car  de  ceval  manjuënt  toit  sanglent.  2844 

Afamé  sont  et  plusor  et  alquent, 

Et  qui  faim  a  que  valt  son  hardement  ? 

Se  vos  venés  a  als  a  caplement, 

Petit  valront  toit  lor  efforcement.  2848 

Jo  conu  bien  et  vi,  a  lor  talent, 

Que  li  plusor  se  vont  molt  esmaient. 

Chevalce,  rois.  Que  vas  tu  atargent  ? 

Se  tant  puet  faire  ta  maisnie  et  ta  gent  2852 

Que  il  les  tornent  del  fier  ajostement, 

Tant  troverés  rouge  or  et  blanc  argent 

Riche  en  seront  vostre  povre  parent. 

157     «  Riches  rois,  sire,  »  cho  dist  Namles,  li  ber,  2856 
«  Jo  vos  dirai  u  vos  pores  passer. 
Jo  sai  la  voie  ;  bien  vos  sarai  mener 
Dusqu'a  la  tor  qu'Agolans  fist  fremer. 
Agolans  l'a  comandee  a  garder  2860 

Son  fil  Aumont,  o  lui  cent  mile  Escler, 
Tols  esleûs  qu'il  li  a  fait  livrer. 
Aumons  n'est  mie  mains  fiers  que  un  sengler  ; 
Qui  sans  les  altres  poroit  a  lui  joster  2864 

Bien  le  poroit  legierement  mater. 
Et  s'est  tant  fiers,  bien  l'ai  oï  conter, 
Ne  degneroit  aïe  a  l'ost  mander.  » 
Adonc  fist  Caries  tols  ses  barons  mander,  2868 

Les  rois,  les  contes,  maint  baron  et  maint  per 
Et  l'apostole  qu'il  vigne  a  lui  parler. 
Caries  li  maine  les  prent  a  apieler  : 
«  Baron,  »  dist  il,  «  trop  poons  sejorner.  2872 

Il  nos  covient  le  matinet  errer.  » 

158     Caries  apiele  Fagon  et  Aubuïn, 

Le  duc  Sanson  et  le  bon  duc  Elyn 

Et  Salemon,  son  neveu  Thïorin,  2876 

Hoël  de  Nantes  et  Joifroi  l'Angevin, 

Hûon  del  Mans  et  de  Blois  Anchetin  : 

«  Baron,  »  dist  il,  «  nobile  palazin. 

De  m'avant  garde  vos  ai  baillé  le  brin.  2880 

Sessante  mile  estes  en  parcemin. 

Toit  bon  vassal;  n'en  ia  nul  frarin, 

El  non  cel  Deu  qui  de  l'aiguë  fist  vin'' 

Vos  meterois  le  matin  al  cemin  3884 

Et  cevalciés  sor  la  gent  Apollin. 

Crestïentés  cuident  mètre  a  déclin. 

Conbatés  vos  al  bon  brant  acerin  ; 

Jo  vos  sivrai  toit  le  sablon  caucin  2888 

A  cent  mile  homes  qui  a  moi  sont  aclin. 

Mar  i  entrèrent  li  culvert  de  put  lin.    » 

159  Li  rois  apiele  le  bon  duc  Amelon, 

Le  conte  Athelme,  le  Poitevin  Droon,  2892 

Et  avoec  cels  furent  maint  Borghegnon  : 

«  Dis  milliers  voel  que  vos  soies  par  non. 

Erres  a  destre,  quant  nos  cevalceron. 

Et  a  senestre  ira  li  cuens  Grifon  2896 

Et  avoc  lui  son  enfant  Guenelon 

Et  s'iert  od  vos  Gondelbuef  li  Frison. 

Erres  a  destre,  si  que  nos  vos  voion. 

Nostre  Hamas  dedevant  nos  meton,  2900 

Cars  et  carettes,  escuiers  et  garçon 

Et  la  vitalle  de  quoi  nos  viveron. 

Et  al  matin,  se  Deu  plaist,  conbatron.  » 

Et  cil  respondent  :  «  A  Deu  beneïçon.  »  2904 

160  Al  matinet,  quant  vint  a  l'ajornee, 
Quarante  conte,  cascuns  la  teste  armée, 
Ont  l'avant  garde  richement  atornee. 


54  LA   CHANSON    D  ASPREMONT 

D'obers  et  d'elmes  fu  molt  bien  acesmee,        2908 

De  toltes  armes  garnie  et  conreee. 

Quant  l'avant  garde  se  fu  bien  aprestee, 

Sonent  lor  cors,  es  le  vos  arotee  ; 

Puis  cevalcierent  sans  nule  demoree  ;  2912 

Le  pais  ont  et  la  tiere  passée. 

Caries  apriés  a  se  grant  gent  jostee, 

Tel  cent  millier  qui  sont  de  grant  posnee. 

La  veïssiés  tante  lance  levée  29*16 

Et  tante  ensegne  a  fin  or  estelee. 

Aine  ne  veïstes  foriest  tant  dru  plantée 

Con  sont  lor  lances  l'une  en  l'autre  niellée. 

Tant  va  li  os  le  pui  et  le  valee  2920 

Desor  une  eve  s'est  trestolte  atravee 

Priés  de  la  tor  a  demie  jornee 

Que  Agolans  ot  bastie  et  fremee. 

Environ  ot  la  contrée  gastee  :  2924 

Mais  n'i  troverent  vallant  une  denrée, 

Se  il  ne  l'ont  en  lor  ost  aportee, 

Que  Sarrazin  l'ont  trestolte  robee. 

Caries  le  voit  ;  mainte  lerme  a  ploree.  2928  ^ 

161     Quant  logié  furent  Aleman  et  Baivier, 
Bret  et  Normant  et  Frison  et  Ponhier 
Et  Loherenc  et  Braibençon  li  fier, 
Toit  coiement,  quant  vint  a  l'anuitier, 
De  l'ost  Carlon,  le  noble  justicier, 
Se  départirent  coiement,  sans  noisier. 
Bien  dose  conte  qui  sont  confanonier, 
Qui  l'avant  garde  avoient  a  ballier  ;  2936 

Ensanble  o  euls  trente  mil  soldoier, 
Toit  fierarmé  et  nobile  guerrier. 
La  veïssiés  tant  escu  de  quartier, 


2932 

Tant  elme  brun,  tante  espee  d'acier.  3940 

Droit  a  la  tor  prendent  a  cevalcier. 

En  une  angarde,  dcsos  un  olivier, 

La  s'aresterent  desos  i'onbrc  el  ramier; 

Car  il  voiront  Sarrazins  assaier  2944 

Et  durement,  s'il  pueent,  damagier. 

162  François  s'esturent  desos  les  oliviers, 
Escus  as  cos,  en  lor  puins  lor  espiés. 

Toit  quoi  se  taisent,  s'ont  lor  conrois  rengiés  ;  2948 

Il  se  regardent  par  mi  uns  puis  pleniers  ; 

Voient  lever  molt  mervellos  polriés  : 

Cestoit  Auraons,  li  fors  rois  enforciés. 

Qui  repairoit  de  garder  ses  forriers.  2953 

Cités  ot  prises  et  castials  et  plaisiés, 

A  maint  Franc  home  orent  colpé  les  ciés 

Et  les  mameles  ostees  des  raolliers 

Et  les  pucieles,  filles  des  chevaliers,  2956 

Plus  de  trois  cens,  cho  raconte  li  briés, 

Orent  livrées  devant  as  paltoniers, 

Si  acoplees  con  altres  loiemiers  ; 

Eles  s'escrïent,  molt  est  grans  li  tenpiers.  :      2960 

«  E  !  Charlemaines,  sire,  car  nos  aidiés.  » 

L'uns  les  vent  l'autre  a  or  et  a  deniers. 

163  Aumons,  li  rois,  li  preus  et  li  menbrés, 

A  cent  mil  Turs  fu  de  fuere  tornés.  2964 

V'iles  ot  prises,  castials  et  fermetés, 

Et  homes  mors  et  enfans  decolpés. 

Prisons  amainent  qu'il  ont  encaenés, 

Enfans  et  dames  loiés  et  acoplés;  3968 

Assés  en  ont  et  mors  et  desmenbrés. 

Cil  crient  hait  qu'il  ont  enprisonés  : 

«  E  !  Carlemaines,  tant  nos  as  oblïés. 

Que  faites  vos  que  ne  nos  secorés  ?  »  2972 

Paien  lor  dïent  :  «  De  folie  parlés. 

Ja  par  Carlon  secors  n'i  avérés, 

Qu'il  n'est  pas  telx  que  il  soit  cha  tornés. 

Fuis  en  est;  ja  mais  ne  le  verres.  »  2976 

Ensi  disoit  li  pules  deffaés. 

Cascuns  venoit,  molt  cargiés  et  torses. 

Vitalle  aportent  et  pains  et  cars  et  blés; 

Lor  quatre  dex  ont  devant  als  portés,  2980 

Sor  l'escafalt  fu  cascuns  d'els  levés  ; 

Tols  orent  d'or  les  flans  et  les  costés, 

Béent  les  goles  ;  cascuns  sanble  malfés. 

Et  Sarrazin  les  ont  molt  enclines,  2984 

Trescent  et  baient,  s'ont  lor  tabors  sonés. 

Estrangement  sont  toit  asseûrés 

Et  cascuns  s'est  haltement  escrïés  : 

«  E  !  Aumons,  sire,  por  quoi  vos  arestés  ?         2988 

Que  n'estes  vos  Aspremont  avalés  ? 

Par  Mahomet,  trop  vos  i  arestés. 

Que  pieça  n'estes  desci  a  Rome  aies  ? 

Sains  Pieres  fust  de  son  mostier  jetés.  2992 

Illuec  soies  haltement  coronés.  » 

Et  dist  Aumons  :  «  Or  ne  vos  en  hastés. 

Ja  en  ^ufrique  n'iere  mais  retornés. 

Si  flvrai  France  toit  a  mes  volentés  ;  2996 

Si  n'en  ruis  plus  de  trestols  nos  barnés 

Fors  vos  cent  mile  ki  avoec  moi  venés. 

Quant  nos  serons  delà  Mongiu  passés, 

De  bieles  dames  tant  forment  troverés  ;  jooo 

Quarante  u  trente  cascuns  de  vos  avrés. 

Trop  vos  donrai  avoir  et  richetés.  » 

Aumons  parloit  ensi  con  vos  oés. 

Li  dose  conte  les  ont  bien  esgardés  3004 

Qui  la  s'estoient  as  oliviers  rames. 

Li  trente  mil  que  il  ont  adobés 

Ont  les  foriers  veùs  et  esgardés 

Ki  lor  dex  ont  a  tel  joie  amenés.  jooS 

Oënt  le  dol  de  nos  encaenés  ; 

S'il  lor  anuie  mar  le  demanderés. 

Dist  l'uns  a  l'autre  :  «  Baron,  or  esgardés. 

Dex  nos  amaine  toit  cho  que  vos  querés.  301a 

Qui  les  laira  aler  a  salvetés 

Ja  nel  cosalt  Jhesus  de  niaiestés.  » 

164     Alfricant  vinrent  de  forer  lïement  ; 

Assés  amainent  vitalles  et  forment  )oi6 

Et  dras  de  soie  et  or  fin  et  argent  ; 

Lor  quatre  dex  amainent  haltement. 

Cil  caitif  plorent,  qui  sont  en  grant  torment. 

Aumons  lor  dist  :  «  Cevalciés  bielement,  3020 

Car  de  vitalle  avrons  a  rémanent. 

Nos  avrons  France,  jel  sai  a  essïent, 

Car  Carlemaines  vient  contre  nos  molt  lent. 

Fuis  s'en  est,  cho  saciés  vraiement.  3034 

A  Rome  irai  a  mon  coronement.  » 

Endementiers  qu'Aumons  dist  son  talent, 

Li  dose  conte  oënt  le  mariment  ; 

Huë  del  Mans  parla  premièrement  :  3028 

«  Baron  françois,  or  errons  sagement. 

Ves  ci  Aumont  a  grant  efforcement. 

Si  Sarrazin  sont  cargié  molt  forment. 

S'or  sont  féru  auques  apertement,  303a 

Tost  torneront  a  grant  enconbrement. 

Corons  lor  sus  tost  et  isnielement, 

Si  lor  tolons  cel  pain  et  cel  forment; 

La  Chanson  d'Aspremont.  7 

Molt  nos  fait  hui  Dameldex  bel  présent,  5056 

Car  les  alons  assallir  erranment, 

Que  li  plus  fors  remoeve  son  talent. 

S'or  les  poons  conquerre  cuitement, 

Onques  en  ost  n'entra  plus  biel  présent.  3040 

Cui  Dex  donra  ichi  son  finement 

Por  amor  Deu  le  prenge  lïement.  » 

Li  trente  mille  respondent  erranment  : 

«  Nos  i  ferrons,  a  Deu  comandement.  3044 

Il  sont  trois  tans,  mien  essïant,  de  gent, 

Mais  ja  por  cho  nel  lasserons  noient.  » 

A  tex  paroles  s'esmurent  fièrement  ; 

Viers  Sarrazins  en  vont  ireement.  3048 

Qui  ot  bon  arc  isnieleraent  le  tent, 

Qui  ensegne  ot  sel  desploia  al  vent, 

Qui  destrier  ot  si  le  broce  et  destent. 

Aumons  d'Aufrique  la  bruïe  en  entent,  3052 

Il  ot  la  noise  que  font  li  auferrent. 

Dist  as  paiens  :  «  Qui  sont  or  ceste  gent  ? 

Ne  sai  se  c'est  mon  oncle  Moysent, 

Rois  Esperhans  ne  li  rois  Boïdent.  3056 

Contre  nos  viegnent  par  esbanoiement 

Que  bien  savons  por  voir  certainement 

Qu'il  ont  en  l'ost  besoigne  de  forment.  » 

Et  dit  Justins,  uns  paiens  d'Orient  :  3060 

«  Par  Mahomet,  cho  ne  sont  il  nient  : 

Paien  nen  oirrent  mie  si  faitement. 

Ne  portent  mie  o  els  tant  garniment. 

Cho  sont  François,  bien  voi  lor  errement.         3064 

Deffendons  nos  ;  ne  nos  aiment  nient. 

C'est  des  gens  Carie,  cho  saciés  vraiement; 

N'est  mie  loing,  jel  voi  bien  et  entent. 

Batalle  avrés,  par  le  mien  essient.  »  3068 

165  Aumons,  H  rois,  qui  la  teste  ot  armée. 
Quant  voit  no  gent  venir  si  acesmee 
Et  tante  ensegne  vit  contre  mont  levée 

Et  tant  brun  helme,  tante  targe  dorée,  5072 

Hector  apiele,  le  roi  de  Val  Penee, 

Cui  il  avoit  s'oriflanbe  livrée  : 

a  Hector»  »  dist  il,  «  avés  vos  esgardee 

Iceste  gent  qui  chi  nos  vient  armée  ?  3076 

Ne  sai  qu'il  sont  ne  quele  est  lor  pensée.  » 

Et  dist  Hector  :  «  Ja  ne  vos  ierl  celée. 

C'est  de  l'ost  Carie  l'avant  garde  montée. 

Cel  olifant  sonés  a  la  menée,  3080 

Vo  gens  esparse  que  ja  soit  rasanblee, 

Que  nos  avrons  et  batallc  et  mellee. 

— Voir,»  dist  Aumons,  «  onques  n'en  oi  pensée 

Que  por  tel  gent  que  chi  voi  amenée  5084 

Degnasse  faire  de  ma  bouce  cornée  ; 

Trop  en  seroit  nostre  lois  avalée.  » 

166  Aumons  fu  fiers,  fors  et  impérial; 

Se  il  creïst  en  Deu  l'esperital,  3088 

Mioldres  de  lui  ne  se  sist  en  estai. 

Il  regarda  devant  lui  contre  val  : 

Les  dose  contes  voit  venir  le  costal, 

Les  trente  mile  u  il  ot  maint  ceval  5092 

Et  mainte  lance  a  fier  poitevinal 

Et  mainte  ensegne  de  pale  et  de  cendal. 

Il  en  apiele  Malduit  le  Pincenal  : 

«  Cist  ne  sont  mie  de  nostre  gênerai.  5096 

Cho  sont  Franchois;bien  vontquerant  lor  mal 

Et  il  avront  anchui  un  fort  jornal. 

Rengiés  ma  gent,  si  lor  livrons  estai. 

Foi  en  i  voi,  ne  les  redolt  un  ail  :  3100 

N'en  remenront  ne  arme  ne  ceval.  » 

167  N'ertpas  mervelle  s'Aumons  ert  fors  et  fier  : 

Ensanble  od  li  sont  cent  mile  forier, 

Ne  sont  li  nostre  ne  mais  trente  millier.  3104 

«  Voir,  »  dist  Aumons,  «  molt  m'a  Mahomés  cier 

Qui  plus  me  done  que  jo  ne  li  requier. 

Nos  aviens  ore  d'armes  molt  grant  mestier 

Et  cil  en  ont  :  il  lorestuet  lasscier  »  3108 

Lors  apiela  son  maistre  latimier  : 

«  Va  moi  a  ces  que  chi  voi  chevalcier 

Qu'a  moi  se  rendent  sans  traire  et  sans  lancier, 

Que  li  conbatres  ne  lor  avroit  mestier.  $112 

11  s'en  iront  sain  et  sauf  et  entier, 

Ne  mais  lor  armes  tant  lor  estuet  laier. 

Va,  si  lor  di  facent  s'en  despollier 

Et,  s'il  me  font  les  armes  empirier,  jii6 

Il  i  lairont  les  testes  de  loier.  » 

Et  cil  monta,  si  lor  va  acointier  ; 

A  haute  vois  lor  comence  a  hucier  : 

«  Baron  franchois,  ne  vos  calt  d'aïrier,  3120 

Toltes  vos  armes  vos  convenra  lasscier.  » 

j 

168  Dist  li  paiens  :  «  Or  me  faites  entendre. 
Aumons  vos  mande,  d'Aufrike  et  d'Alixandre, 

Li   mioldres  rois  qui  puist  espee  ceindre,  3124 

Par  tel    covent  voira  vos  armes  prendre 

Qu'en  sa  merchi  vos  aies  trestolt  rendre. 

Rien  ne  valroit  envers  lui  li  deffendre. 

Toltes  vos  armes  li  venés  molt  tost  rendre  :       3128 

Ne  vos  voira,  cho  dist,  de  plus  raiendre, 

Ne  mais  le  col  desos  i'espee  tendre 

Et  puis  apriés    vos  en  pores  descendre  ; 

Si  s'enfuiront  li  gregnor  et  li  mendre.  »'  31? 

Dïent  Franchois  :  «  Voira  sil  dont  deffendre  ? 

Pechiés  li  fait  nostre  batalle  atendre. 

Senpres  savra  qui  nos  sons  as  cols  rendre. 

S'il  i  est  pris,  nos  le  feromes  pendre.  »  }ij6 

169     Li  mes  retorne,  cui  Dex  puist  maleïr. 
Dist  a  Aumont  :  «  Or  penses  del  ferir. 
François  vos  mandent,  bien  m'en  pocs  creïr. 
Pas  ne  se  voelent  des  armes  dessaisir.  3140 

Xe  il  n'ont  cure,  cho  dïent,  de  fuir. 
Batalle  arcs  ;  bien  i  voiront  ferir. 
Cel  olifant  vos  covenra  tentir.  » 
Aumons  respont,  qui  fu  de  grant  aïr  :  3144 

«  Mahons,  mes  dex,  me  puist  donc  maleïr.  » 
Ses  foriers  fait  armer  et  fervestir. 
Es  vos  Franchois  qui  les  mènent  ferir. 
A  l'asanbler  oïssics  cors  bondir,  5148 

Par  desore  els  la  tiere  refremir; 
La  veïssciés  tant  ruiste  colp  ferir 
Et  tant  cscu  estrocr  et  partir 

Et  tant  clavain  desronpre  et  desartir  3152 

Et  tant  vassal  trebuchier  et  cheïr 
Et  tans  destriers  parmi  ces  rens  fuïr, 
Tans  Sarrazins  trebuchier  et  morir. 
Aumons  le  voit  ;  le  sens  cuide  marir.  3156 

Trait  Durendal  qui  molt  fait  a  chierir  ; 
Fiert  sor  Franchois  par  mervellos  aïr. 
Cui  ilconsiut  ne  puet  de  mort  garir 
Nel  puet  vers  helmes  endurer  ne  soffrir  ;  3160 

Cui  \\  atait  ne  puet  de  soi  joïr; 
Si  com  il  vait  fait  tols  les  rens  frémir. 

Qui  fu  el  camp  et  dont  s'en  pot  partir 

Tolte  sa  vie  l'en  pot  puis  sovenir.  3164 

170     Li  premerain  qui  assanblent  al  roi, 
C'est  Anquetins  et  Hues  et  Joifroi; 
Quatre  mile  homes  mena  cascuns  od  soi. 
Anquetins  broce  contre  val  le  sabloi  ;  3168 

Sor  son  escu  fiertPincenart,  un  roi. 
Rois  ert  d'un  règne  u  onques  nen  ot  froi 
N'il  n'i  chaï  ne  pluie  ne  gresloi. 
Toit  li  tresperce  et  armes  et  conroi  3172 

Qu'il  l'abat  mort  sos  un  arbre  toit  quoi. 
Huë  del  Mans  rabati  Gillefroi, 
Cozin  Aumontu  molt  ot  grant  boufoi  ; 
El  cors  li  fait  de  sa  lance  un  espoi  :  3176 

Mort  le  trestorne  delés  un  bruieroi. 
Joifrois  d'Angiers  fiert  un  Turc  d'Argenoi 
Qui  forment  blasme  la  crestiiene  loi  ; 
De  son  espiel  li  a  fait  tel  convoi  3180 

Qu'il  li  tresperce  et  le  cuer  et  le  foi  ; 
Mort  le  trebuce  dalés  Aumont  toit  quoi. 
Voit  le  li  rois,  grant  ire  en  a  en  soi; 
Tint  Durendal  od  la  range  d'orfroi  ;  3184 

Si  fiert  Guion  de  le  val  de  Harvoi  ; 
Le  cief  li  fent,  si  l'abati  toit  quoi . 
Et  puis  rabat  Engerrant  del  Saucoi, 
Gui  d'Orliiens  et  Gerin  et  Eloi.  3188 

François  le  voient,  s'en  sont  en  grant  effroi; 
Li  plus  hardis  en  ot  esmai  en  soi, 
Et  nequedent  bien  tienent  le  caploi. 
La  veïssciés  comencier  tel  tornoi 
Dont  siet  millier  en  i  remesent  quoi. 


3192 

171  En  l'autre  eschiele  furent  quatre  baron. 
Icés  conduist  li  riches  dus  Sanson 

Et  ses  conduist  Gondelbues  li  Frison,  Î196 

La  peûssciés  veir  maint  confanon, 

Tant  elme  a  or,  tant  escu  a  lïon. 

Cil  se  ferirent  es  estors  de  randon, 

La  veïssiés  fiere  defolisson,  jjoo 

Dars  et  saiettes  voler  a  grant  fuison. 

Rois  Gondelbues  vait  ferir  Cardïon, 

Un  roi  paien  d'oltre  Capharnaon 

Et  Sanses  fiert  Ostemart  l'Arragon.  5204 

Ces  dos  paiens  i  font  tel  livrison 

Mors  les  trebucent  ansbesdeus  el  sablon. 

La  veïssciés  une  tele  tençon 

Et  sor  ces  helmes  itel  martelisson.  5208 

Qui  la  chaï  aine  n'ot  puis  garison. 

172  Fors  fu  li  caples  et  mervellols  li  hus. 
La  veïssiés  tans  ruistes  cols  férus, 

Escus  perciés  et  helmes  porfendus,  3212 

Tans  Sarrazins  contre  tiere  chaOs. 

Ne  fu  mervelle  s'en  i  ot  de  perdus, 

Tans  en  i  a  parmi  le  cors  férus 

Et  tans  gisans  et  mors  et  estendus.  3216 

Cil  destrier  fuient,  s'ont  lor  resnes  ronpus  ; 

Mais  tant  i  a  de  paiens  mescreûs 

Contre  un  des  nos  en  i  a  trente  u  plus. 

S'or  n'i  fait  Dex  por  crestiiens  vertus,  3220 

Ja  mais  dç  Carie  n'en  sera  uns   veùs, 

173  Fier  sont  li  cri  et  fort  li  baptestal. 
L'ensegne  Aumont  s'estut  el  fons  d'un  val  ; 
Hector  le  porte,  uns  paiens  desloial  ;  5224 

De  nostre  gent  i  torna  molt  a  mal. 

Franc  s'i  adrecent;    la  ot  estor  raortal. 

Es  vos  Aumont  desor  un  noir  cheval; 

Dex  le  confonde,  li  père  esperital.  3228 

Tint  en  son  puig  s'espee,  Durendal, 

En  mi  la  presse  lor  rent  si  fier  estai 

Ces  escus  fent  et  maint  elme  a  esmal, 

Fent  mainte  targe  très  par  mi  le  boclal,  pja 

Siele  et  estriers,  si  colpa  maint  ceval. 

Franc  le  maldïent  del  Deu  celestïal. 

174  Fier  sont  li  cri  et  li  estor  pesant. 
Tant  i  para  de  la  gent  mescreant  3256 
Que  nostre  gens  s'en  va  molt  esmaiant. 
François  reclaiment  Jhesu  le  raemant, 
Bâtent  lor  colpes,  a  Deu  se  vont  rendant; 
Etpaien  crient:  «  Mahom  !  »  et«  Tervagant  !  »  3240 
Lor  conrois  vont  enviers  euls  restragnant  ; 
Se  jetissiés  sor  lor  elmes  un  gant, 
Ne  fust  ariere  d'une  loée  grant. 
Es  vos  Aumont,  od  lui  si  Alfricant.  3244 
La  recomence  un  estor  si  pesant 
Dont  orphenin  remesent  tant  enfant. 

175  Fiers  fu  l'estors  et  grans  li  fereïs. 
Par  mi  l'estor  vint  Joifrois    de  Paris,  3248 
Grise  Goniele,  uns  dus  de  molt  grans  pris. 
L'espee  traite,  coviers  de  l'escu  bis, 
Fiert  unpaien  qui  ot  non  Escremis 
Qui  de  nos  Frans  avoit  molt  mal  ballis.  5^%^  .    ' 
L'elme  li  trence  et  le  front  dusqu'el  vis, 
Que  devant  lui  le  trebuce  el  lairis. 
Adonc  efforce  et  li  noise  et  li  cris. 

La  n'ot  mestier  ne  li  vairs  ne  li  gris,  jasé 

Poi  i  valut  porpres  ne  sebelis. 

La  veïssciés  les  coars  esmaris 

Et  les  hardis  et  fiers  et  resbaudis. 

En  cui  Dex  ot  le  riche  cuer  assis  5260 

Cil  pot  avoir  mestier  a  ses  amis. 

176  Grant  sont  li  cri,  li  bruit  et  li  cenbiel. 
Par  la  batalle  es  Hùon  le  Mansiel, 

L'espee  traite,  tint  l'escu  en  cantiel;  5264 

En  l'ost  de  France  n'ot  chevalier  plus  hicl  ; 

Aine  puis  le  tans  Absalon  ne  Abiel 

Nus  plus  bial  princes  n'afubla  de  mantiel. 

Fiert  Rodoantle  fil  al  roi  Cadiel,  3268 

Cosin  Aumont,  molt  i  ot  gent  tosiel  ; 

L'elmc  li  trenche,    le  cief  et  le  cerviel 

Et  apriés  lui  rocit  un  damoisiel. 

Païen  trebucent;  grant  en  sont  li  maisiel.  3272 

Aumons  le  voit;  ne  li  fu  mie  biel. 

Quant  voit  sa  gent  torner  a  tel  meriel, 

Il  en  jura  Mahom  et  Jupitiel 

Que  il  fera  crestiiens  mal  caudiel.  5276 

Tint  Durendal  donttrencent  li  cotiel. 

Très  en  mi  als  demaine  tel  reviel 

L'un  fiert  el  col  et  l'autre  el  hateriel , 

De  Durendal  lor  donc  maint  bendiel  ;  3280 

Par  devant  lui  en  chieent  li  boiel, 

Trenche  les  os  et  le  cuir  et  la  piel  ; 

Nés  puet  garir  ne  elmes  ne  claviel. 

177  Fors  fu  l'estors,  molt  fist  a  redouter.  3284 
Es  Salemon,  un  roi  gentil  et  ber. 

Bretegne  tint  par  dedeviers  la  mer. 

Icil  ala  a  Boïdant  joster  : 

L'escu  li  perce,  le  fier  fait  oltre  aler  ;  3288 

Tant  con  tint  l'anste  le  fist  jus  creventer. 

Cinc  cent  le  sivent  apriés  lui  por  garder. 

Ki  lors  veïst  ces  Sarrazins  verser  ! 

A  grant  mervelle  fust  li  hom  pros  et  ber  5292 

Qui  cho  osast  veïr  ne  esgarder. 

178     Par  mi  l'estor  es  vos  un  roi  molt  fier  ; 
Hector  ot  non,  si  fu  cofanonier. 
Eaumes  li  ot  l'ensegne  fait  ballier  ;  3296 

Molt  se  penoit  des  nos  adamagier. 
Par  le  batalle  es  vos  venu  Richier, 
Dont  Charlemaines  ot  fait  son  mesagier; 
Il  ne  fu  mie  par  mi  l'estor  lanier;  3300 

Fiert  cha  et  la,  n'a  soing  de  Tespargnier  : 
Et  voit  Hector  nostre  jent  mahagnier  : 
Malvais  sera,  s'il  ne  les  vait  vengier. 
Point  vers  Ector,  qui  tant  se  faisoit  fier;  3304 

Sor  son  escu  li  asist  son  espier, 
L'escu  li  troë,  le  clavain  fait  percier  ; 
Par  mi  le  cors  li  met  son  dart  d'achier 
Qu'il  li  a  fait  les  dos  arçons  vuidier.  3308 

L'ensegne  Éaumont  covint  jus  trebuchier. 
Es  vos  le  roi  quil  cuide  redrechier, 
Quant  d'altre  part  i  sorvint  Berengier, 
Driu  de  Poitau,  Aliaumes  li  Pouhier  3312 

Et  Tïorins  et  Girars  et  Rainnier, 
De  nos  François  plus  de  quatre  mellier. 
U  vuelle  o  non,  Eaumes  se  trait  arier; 
Par  droite  force  li  font  le  canp  vuidier.  3316 

Dont  veïsciés  Sarrazins  desrengier. 
De  totes  pars  la  place  aclaroier; 

Cascuns  s'enfuit  por  sa  vie  aslongier  ; 

Lor  quatre  deu  remesent  estraier.  jjao 

Eaumes  meïsmes,  quant  il  voit  l'enconbrier, 

Por  lui  garir  pense  de  l'avanchier. 

Richiers  l'encauce,  qui  ne  le  vieil  laschier; 

Sovent  li  crie  :  «  Car  tomes,  chevalier.  »        ^24 

Eaumes  l'entent  ;  le  sens  cuide  cangier. 

Molt  volentiers  en  retornast  arrier, 

Por  son  damage  restorer  et  vengier  ; 

Mais  sor  lui  vienent  des  nos  tel  troi  melliers    ^28 

Qui  l'enbatirent  a  force  en  un  vivier. 

179  Fiers  fu  l'estris  et  ruiste  la  tençon. 
Es  vos  Richier  qui  vint  a  esperon; 

Molt  fièrement  a  encaucié  Eaumon.  5552 

Aufricant  voient  caïr  le  confanon  ; 

En  fuies  tornent  sans  nule  arestisson. 

Tervagant  lassent,  Apollin  et  Mahon  ; 

Soi  tierç  de  rois  s'en  vait  fuiant  Eaumon.         m6 

Riciers  l'encauce  et  maint  altre  baron 

Qui  ne  demandent  a  Deu  nul  altre  don 

Mais  qu'il  peùscent  retenir  l'Esclavon. 

180  Vait  s'ent  Eaumes  :  perdu  a  sen  espoir.  5540 
Ja  cuidoit  il  tôt  le  monde  valoir; 

Ja  ne  verés  orguel  ne  grant  savoir 

Que  nus  hom  puist  bien  longuement  avoir 

Le  quel  que  soit  n'estuece  remanoir.  35)4 

Vient  a  la  lor  qu'il  frema  l'autre  soir. 

Qant  il  en  pot  le  premier  pont  veoir, 

Onques  ne  fu  si  liés  de  nul  avoir. 

Richiers  l'encauce  et  siut  par  estavoir.  3548 

Qant  voit  Richiers  qu'il  l'estuet  remanoir, 

Escost  l'espiel  de  trestot  son  pooir; 

El  dos  detriere  li  cuida  aseoir; 

Ens  en  la  crupe  fiert  si  le  ceval  noir  3352 

Par  le  poitrine  en  fist  le  fer  paroir. 

S'or  i  peûst  recovrer  al  caoir, 

Perdu  eûst  rois  Agolans  sen  oir. 

181  La  batalle  est  vencue  et  li  estri;  3556 
Paien  s'en  vont  maté  et  desconfi. 
Li  trente  mile  ont  cel  jor  féru  si 
Li  forrier  sont  par  force  départi. 
Devant  la  tor  ot  un  mervellos  cri;                     3360 
Oï  avés  ichi  k'Eaumes  chaï  ; 
Terols  en  ot  son  bon  elme  bruni. 
Cil  de  la  tor  sont  encontre  salli. 
Eaumont  abascent  le  grant  pont  torneï.             3364 
Laiens  l'en  mainnent  et  si  l'ont  desgarni, 
Se  li  desçagnent  Durendal  le  forbi  : 
«  Sire,  «  font  il,  »  il  vos  ont  près  suï. 
—  Voire,  »  dist  il,  «  mi  deu  m'ont  tôt  falli  ;  3368 
La  sont  remés  el  canp  tôt  esdordi. 
Qui  en  aus  croit  tôt  a  le  sens  mari 
Et  mi  paien  sont  par  els  desconfi.  » 

182  Bien  ont  féru  no  chevalier  vallant  ;  3372 
Par  force  en  fisent  Eaumon  aler  fuiant, 
Si  ont  conquis  Mahon  et  Tervagant 

*   Et  Apolin  et  Jupiter  le  grant, 

Lor  quatre  dex  qui  d'or  sont  flanboiant.  3376 

Conquis  i  ont  roge  or  et  argent  tant 
A  tos  jors  mais  en  seront  plus  manant. 

183  Vont  s'ent  François  qui  vaincu  ont  l'estor, 

Aine  tant  de  jent  ne  vainquirent  gregnor.         }58o 

Celé  nuit  jurent  el  canp  a  la  froidor 

Et  l'endemain,  endroit    prime  de  jor, 

Vint  Karlemaines,  lor  natural  segnor. 

L'eve  passèrent  la  nostre  jens  Francor.  3584 

A  la  fontainne,  par  dedesos  l'aubor, 

Illuec  tendirent  le  tref  l'empereor 

Et  lote  l'os  se  rest  logie  entor. 

184  A  la  fontainne  qui  sort  par  le  cinal  5j88 
La  herberja  Karles  l'emperïal. 

Son  tref  i  tendent  li  trente  marescal  ; 

Sor  le  pun  d'or  noielé  a  cristal 

Fu  l'aigle  d'or  possee  en  son  estai,  3392 

Qui  reluisoit  corne  estoile  jornal; 

Li  dose  conte  et  preu  et  natural, 

Li  trente  mile  del  grant  estor  canpal 

O  lor  escec  sont  descendu  aval;  5396 

Mahon  amainnent  desor  un  estaval. 

Les  flans  H  bâtent  de  bastons  et  de  pal. 

185  Descendus  est  Droon  le  Poitevin 

Et  Salemons  et  li  cuens  Tïorin,  3400 

Hoël  et  Hues  et  Joifrois  l'Angevin 

Et  Ansketin  et  Richiers  et  Elin. 

Li  trente  mile,  qui  ne  sont  pas  frarin, 

Qui  ont  Eaumon  ocis  maint  Sarrasin,  3404 

Descendu  sont  devant  le  fil  Pépin, 

Se  li  présentent  Mahon  et  Apollin 

Et  Tervagant  et  lor  conpaing  Jupin. 

«  Ne  t'esmaier,  drles,  li  fils  Pépin.  5408 

1er  matinet  fumes  Eaumon  voisin  ; 

Si  conbatimes  vers  la  jent  de  put  lin  ; 

La  merci  Deu,  le  vrai  père  devin, 

Auques  avons  abatu  de  lor  brin;  5412 

De  cent  mil  Turs  l'avomes  fait  aclin  ; 

Fui  s'en  sont  et  tôt  mis  al  cemin; 

Ne  fust  la  tors  que  fisent  Sarrazin, 

Rendus  vos  fust  en  vo  tref  de  samin.  3416 

Or  t'amenons  et  lor  pain,  et  lor  vin, 

Trente  somiers  de  lor  mellor  or  fin  ; 

Si  t'aportoris  Mahon  et  Apollin.  » 

186  Dïent  li  conte  :  «  Karles,  soies  joiant.  3430 
Josté  avons  a  l'oir  roi  Agolant. 

Ne  fust  la  tors  qui  siet  el  desrubant, 

Ja  mais  Eaumons  ne  fust  aies  avant. 

Trente  somiers  de  l'or  al  mescreant  3424 

Vos  amenons  por  faire  vo  talant 

Et  lor  vitalle,  lor  pain  et  lor  formant, 

Les  quatre  dex  u  paien  sont  créant.  » 

Karles  l'entent  ;  Deu  en  va  mercïant  :  3428 

«  Baron,  »  dist  il,  «  ja  n'en  arai  niant. 

Vostre  soit  il  et  en  vostre  comant, 

Qui  en  perdes  et  le  car  et  le  sanc  : 

Tôt  sera  vostre  qanque  irés  conquestant;  3432 

Ja  n'en  avrai  le  vallance  d'un  gant. 

187  «  Baron,  »  dist  Karles,  «  vostre  avoir  retenés: 
Vostres  doit  estre,  quant  vos  le  conquerés, 

Vos  qui  le  car  et  le  sanc  en  perdes  3456 

Et  qui  les  cols  por  m'amor  endurés  ; 

Ja  n'en  avrai  le  vallance  d'uns  des. 

Racatés  ent  vos  terres  et  vos  près, 

Que  ne  soies  por  moi  deserités  ;  344° 

Vos  fils,  vos  filles  en  remarïerés. 

Miens  est  l'avoirs  u  que  vos  le  metés.  » 

188     Kn  Karlemaine  n'en  ot  qu'esleechier. 

Quant  voit  les  dex  que  paien  ont  tant  chier,    5444 
A  mais  de  fer  et  a  piqois  d'achier 
Comanda  Karles  les  dex  a  pecçoier. 
Ki  lor  veist  venir  tant  escuier 
Mainte  cuignie  aporter,  maint  levier  !  3448 

La  veïsciés  tos  les  dex  conbrissier. 
N'ont  tel  vertu  qu'il  se  puissent  aidier. 
A  ses  barons  donc  Karles  l'or  mier. 
Un  braç  en  done  Droon  le  Berruier,  34)2 

Roi  Salemon  le  costé  senestrier 
Et  Ansquetin  le  cuisse  o  le  braier, 
Le  destre  espaule  en  dona  Berengier, 
La  teste  en  ot  li  bons  vasax  Richier  34  î6 

-  Por  l'orieflanbe  qu'il  lor  fist  trebucier 
Et  por  Eaumont  qu'il  ossa  encauchier. 
Départi  sont  li  malvais  deu  lanier; 
C'est  une  cosse  Eaumont  fera  irier.  3460 

En  l'ost  Karlon  ot  assés  a  mangier  : 
Tels  quatre  pains  donent  por  un  denier, 
Asscs  en  ont  en  l'un  doi  chevalier; 
Et  por  dos  sols  a  on  un  buef  entier.  5464 

Il  n'a  en  l'ost  si  afamé  destrier 
Ki  n'ait  assés  orge  por  un  denier, 
Et  Sarrazin  nen  orenl  que  mangier  : 
En  l'ost  Eaumont  a  uns  tans  issi  chier  3468 

Un  sol  pain  vendent  quinse  besans  d'or  mier 
Et  d'un  molton  valt  dis  sols  un  qartier. 
Eaumont  atendent  que  il  lor  doie  aidier 
De  la  viande  que  il  fait  porcachier;  3472 

Mais  or  poront  par  loisir  baallier, 

De  cel  conquest  n'aront  il  recovrier  : 

Or  le  manjuënt  Alemant  et  Bevier. 

Chi  le  lairai  de  Charlon  al  vis  fier.  3476 

Del  viel  Gerart  vos  redoi  acointier 

Qui  se  parti  de  Vïane  l'autrier. 

En  sa  conpagne  sont  sessante  mellier 

A  nueves  targes  et  si  a  maint  destrier;  5480 

Boves  et  Claires  et  Ernals  et  Renier, 

De  l'orieflanbe  furent  confanonier, 

Et  dose  conte,  qui  molt  font  a  proisier. 

Qui  de  lor  terres  sont  a  Gerart  rentier  3484 

Et  si  l'en  servent,  quant  il  en  a  mestier. 

Gerars  parla  con  nobiles  princhier  : 

«  Baron,  »  dist  il,  «  car  pensés  d'esploitier, 

Qu'en  Aspremont  puissons  monter  premier.     3488 

S'ains  i  est  Karles,  trop  seromes  lanier. 

Ja  devés  vos  vostre  pris  essaucier.  » 

189     Li  viels  Gerars  durement  se  hasta; 

Sessante  mile  de  barons  qu'il  mena.  5492 

Tant  fist  li  viels  et  tant  s'en  esploita 

Il  et  sa  jens  en  Aspremont  puia 

A  une  liuë,  ce  dist  cil  qui  l'esmà, 

De  la  grant  tor  que  Agolans  frema.  5496 

Girars  d'Eufrate  la  nuit  s'i  herbeja; 

Ce  dist  li  viels  qu'il  ne  s'en  movera. 

Eaumes,  li  rois,  durement  s'aïra; 

L'ariere  ban  tôt  droit  a  l'ost  manda,  3500 

Tant  en  i  vient  que  assés  en  i  a; 

Mahomet  jure  q'ancui  se  conbatra, 

Ne  ja  ses  père,  ce  dist,  ne  le  savra. 


i90     Eaumes  cevalce  et  o  lui  molt  grant  gent; 


3504 


Aine  ne  fu  hom  tant  eùst  hardement, 

Se  il  creist  le  père  omnipotent. 

Il  et  si  home  cevalcent  fièrement, 

Qu'encor  se  cuide  vengier  molt  durement.        3508 

Li  viels  Gerars  ne  se  tarja  noient; 

Clairon  apele  et  Bozon  ensement, 

Rainier,  Ernalt  tost  et  isnelement. 

Et  dist  Gerars  :  «  Or  entendes,  enfant.  3sii 

Ves  ci  Eaumonl,  par  le  mien  essïant. 

Isciés  vos  ent  trestot  premièrement 

A  qatre  mile  de  nostre  mellor  jent. 

Que  veïr  vuel  vostre  contenement  3516 

Et  con  j'enploi  en  vos  mon  cassement.  » 

Cil  respondirent  :  a  A  vo  comandement.  » 

Et  puis  s'en  issent,  armé  molt  ricement; 

La  veïsciés  tant  rice  garnement.  5520 

Encontre  Eaumont  cevalcent  fièrement; 

A  l'asanbler  i  ot  tel  noisement. 

Tant  escu  frait  et  tant  paien  sanglent  ; 

Saietes  volent  sor  els  espesement.  3524 

191     Grans  fu  l'estors,  la  noise  et  la  tençon. 
Molt  fièrement  jostent  li  Borgegnon. 
Devant  les  altres  es  vos  pognant  Clairon  ; 
L'espiel  drecié,  destors  le  confanon,  3528 

Fiert  Malprïant,  un  consellier  Eaunion  ; 
Le  clavain  perce,  le  foie  et  le  polmon; 
Mort  le  trebuce  en  mi  liu  del  sablon. 
Et  Bues  rebroce,  s'ala  ferir  Margon;  3532 

Aine  li  clavains  ne  li  fist  garisson. 
Le  cuer  del  ventre  li  a  mis  en  tronçon. 
Ernals  rcfiert  un  roi,  Ecorpïon  ; 
Nés  fu  d'Aufrike,  molt  estoit  rices  hom;  3)56 

La  Chanson  d'Aipremont.  8 

Mort  le  trebuce,  rien  ne  li  valt  puisson. 

Rainiers  rabat  un  Turc,  Matefelon  ; 

Senescaus  fu  au  vice  roi  Eaumon  ; 

Mort  le  rabat  en  mi  le  caplison.  5540 

«  Dex,   »  dist  Gerars,  «  con  jentil  noreçon  !  » 

192     Qant  Gerars  voit  l'estor  ensi  mellé, 
Il  en  apele  Anseïs  Fauqueblé. 
a  Sire,  »  dist  il,  «  or  oies  mon  pensé.  5544 

Se  je  sui  auques  de  mon  tans  trespassé, 
Cist  mien  enfant  m'ont  tôt  renovelé 
Que  j'ai  nori  dolcement  et  soé; 
Secorons  les  por  sainte  carité.  »  5548 

A  icest  mot  que  Gerars  a  parlé 
S'escrie  Eaumes,  qui  le  cor  ot  iré  : 
«  Que  faites  vos,  Sarrazin  et  Esclé? 
Vengiés  vos  dex  qui  si  vos  sont  enblé.  »  5552 

Adont  fu  Claires  et  dans  Bos  reùsé  : 
Lor  cinc  mellier  qui  lor  furent  livré 
Dusq'a  Gerart  ne  se  sont  aresté. 
Qant  voit  Giràrs  ses  nevos  refusé,  5556 

Clairon  apele,  si  l'a  bien  ranprosné  : 
«  Biax  sire  niés,  or  est  bien,  merci  Dé. 
Uns  des  biax  estes  de  la  crestïenté; 
Mais  ne  puet  estre,  Dex  ne  l'a  destiné,  5560    ^ 

Proëce  soit  la  u  il  a  biauté. 
Fix  a  putain,  malvais  garçon  prové, 
Onques  ne  fustes  par  Milon  engenré. 
Malvaisement  m'avés  hui  resamblé  :  3564 

Puis  que  je  fui  en  un  camp  asamblé, 
Aine  ne  degnai  fuir  en  mon  aé. 
Ki  que  fuïst,  tos  dis  i  fui  trové.  » 
A  icest  mot  fu  Girars  tant  iré  3568 

Son  esperon  li  a  as  iex  jeté. 

Claires  guenci,  si  s'en  est  vergondé; 

Lors  acuelli  hardement  et  fierté. 

Dist  a  Bozon  :  «  Il  a  droit,  en  non  Dé.  5573 

Malvaisement  nos  i  somes  prové. 

Qui  mais  fuira,  dont  ait  il  mal  dehé.  » 

Vont  as  paiens,  si  lor  sont  escrïé. 

193  Grans  fu  la  noise  et  li  cri  sont  alçor.  ^576 
Li  viels  Girars  fu  de  molt  grant  fieror 

Et  ot  en  lui  sage  conbateor. 
Isnelement  fait  drecier  s'orieflor; 
Il  et  si  home  se  fièrent  en  l'estor.  jsSo 

La  veïsciés  une  tele  crïor, 
Elmes  trenciés  et  escus  pains  a  fior. 
Girars  feri  si  un  roi  paienor, 
Rois  estoit  d'Inde  la  plus  superïor,  35S4 

Percié  li  a  son  clavain  le  mellor  ; 
Mort  le  trestorne  entre  cinc  cens  des  lor. 
Puis  crie  «  Eufrate  !  »  a  clere  vois  alçor, 
«  Baron,  ferés.  Dex  vos  otroit  onor,  5588 

.    Ains  que  ci  vigne  Karles  li  roi  Francor. 
Sempres  volroit  sor  nos  avoir  l'onor. 
S'or  poiens  tant  ferir  en  cest  estor 
Que  nos  puissons  mètre  entrais  et  la  tor,         5593 
Lors  s'en  fuiroient,  n'aroient  puis  retor.  » 

194  Girars  d'Eufrate  fu  nobile  vasal  ; 

Plus  sot  de  gerre  que  nul  home  carnal. 

Aine  ne  le  sorent  li  paien  desloial.  3596 

Il  et  si  home  par  mi  le  fons  d'un  val 

Entre  la  tor  et  le  grant  batestal 

Crient  «  Eufrate!  »  plus  de  siet  mil  vasal. 

S'Eaumes  vielt  prendre  a  la  tor  son  ostal,         5600 
Trover  i  puet  un  félon  senescal. 

195  Molt  sot  Girars  d'estor  et  de  tençon. 
Ne  sorent  mot  li  Sarrazin  félon. 

Si  fu  Girars  ja  droit  au  tref  Eaumon  ;  5604 

Le  tref  abat  il  et  si  conpagnon. 

Cil  qu'il  i  truevent  n'i  orent  garisson, 

Tos  les  odent  a  grant  destrusïon  ; 

Puis  sont  monté  sus  en  la  tor  a  mon.  5608 

La  fait  Girars  drecier  son  confanon, 

La  vielle  ensegne  qui  fu  al  roi  Buevon  ; 

Tote  est  a  or,  si  reluist  con  carbon. 

Eaumes  le  voit,  s'en  ot  al  cuer  friçon.  5612 

Il  le  mostra  au  roi  Angalïon. 

«  Or  esgardés  »,  dist  li  rois,  «  por  Mahon, 

Perdu  avons  nostre  maistre  dognon. 

Veés  vos  la  cel  maistre  confanon  ?  3616 

Il  nen  est  mie  de  nostre  légion. 

Cho  est  la  tors  o  ja  mais  n'enterron.  » 

196  Qant  Eaumes  voit  l'ensegne  al  viel  Girart 

Desor  la  tor  qui  reflanboie  et  art,  5620 

"Perdue  l'a,  n'i  a  mais  nul  regart. 
Il  voit  sa  gent  fuir  de  mainte  part. 
Par  maltalent  enpognc  Durendart, 
Si  fiert  un  Franc  qu'en  dos  moitiés  le  part  5624 

Et  puis  a  mort  Asselin  et  Bernart. 
De  nostre  jent  i  fist  molt  grant  essart. 
Voit  le  Rainiers,  un  damoisel  gallart  ; 
S'or  nel  requiert  et  ne  va  celé  part,  3628 

Gerars  ses  père  le  tenra  por  coart. 

197  Rainiers  de  Gcnvenes,  li  vallant  chevalier, 
Qant  voit  Eaumon  si  no  jent  maniier. 

Point  le  ceval  :  ja  les  ira  vengier.  }6}2 

Tel  cop  li  donc  de  son  trencant  acier 

Tôt  son  aubère  li  a  fait  desmallier, 

Molt  le  bleça  el  costé  senestrier 

Que  il  en  fist  le  sanc  vermel  raier  ;  î6î6 

Mais  aine  ne  pot  removoir  l'aversier. 

Eaumon  trestorne,  or  n'ia  q'aïrier; 

Tint  Durendal,  s'ala  ferir  Rainnier; 

Doner  li  cuide  sor  son  cime  d'or  mier.  3640 

Rainniers  guenci,  cil  consiut  le  destrier; 

Le  col  li  trence,  si  caï  sor  l'erbier. 

S'or  i  peûst  autre  cop  renploier, 

Orphenin  fuscent  et  Aude  et  Olivier.  5644 

198  A  grant  mervelle  fu  Eaumes  orgellos, 
Del  duc  Rainnier  ocire  covoitos, 
Qant  i  sorvint  Claires  et  Bues  li  ros, 

Girars  et  Gui  et  Antelmes  li  prox  3648 

Et  avuec  cels  plus  de  sessante  et  dox. 

Cil  ont  Rainnier  a  grant  force  rescox, 

Car  Eaumes  ert  forment  cevalerox, 

Fiers  et  hardis  et  de  mal  enartox.  3652 

Durendal  tint,  dont  il  fiert  a  estrox, 

Qui  trence  fer  come  cotiax  fait  trox  ; 

De  nostre  jent  i  fait  maint  dolerox. 

199  Eaumes  voit  bien  qu'il  nuira  haltement.  3656 
Desconfis  est  et  il  et  sa  grant  jent; 

Fuiant  s'en  vait  parmi  un  desrubent 

A  tant  de  Turs  con  a  de  rémanent. 

Remet  el  fuere  Durendal  tôt  sanglent.  5660 

Maudist  ses  dex,  Mahon  et  Tervagent. 
Il  ne  degna  soner  son  olifant  : 
Venus  i  fust  tôt  a  tens  Agolent. 

200  Vait  s'ent  Eaumes  dolans  et  coreços,  3664 
Girars  d'Eufrate  est  retornés,  li  ros; 

Il  et  si  home  se  sont  molt  bien  rescos. 

Avoir  en  portent  et  fier  et  mervellos, 

Eaumes  remaint  dolans  et  angossos.  3668 

De  ses  siet  rois  li  ont  ocis  les  dox  ; 

De  ses  paiens  i  a  perdus  plusorx  ; 

Paien  se  clainment  caitif,  maleûros  : 

A  Eaumont  dïent  :  «  Sire,  que  ferons  nos  ?      3672 

—  Gloton,  »  dist  il,  «  trop  estes  anuios. 

Et  que  font  or  mi  bon  losengeor 

Qui  en  Aufrique,  en  mes  palais  maiors, 

Me  prometoient  de  France  les  honors  3676 

Et  en  mes  canbres  erent  dosnoieor 

A  mes  puceles  o  les  fresces  colors 

Qui  vos  donoient  les  baisiers  par  amors  ? 

Et  bevïés  de  mes  vins  les  mellors.  5680 

La  estiés  vos  rice  conquereor, 

Départies  France  les  cités  et  les  bors. 

Mais  li  François  ne  sont  pas  paoros, 

Ains  fièrent  bien  et  de  lance  et  de  tros.  3684 

Mar  i  creï  les  malvais  vanteors  : 

Par  lor  conseil  en  pris  je  icestcors; 

Ja  en  ma  vie  ne  serai  mais  joios.  » 

Lors  pleure  Eaumes,  tant  par  fu  angoisos,         3688 

201  Vait  s'ent  Eaumes,  sofert  a  grantahan.  " 

«  E  !  las,  »  dist  il,  «  entrés  sui  en  mal  an.  » 
Il  en  apele  et  Barré  et  Butran 

Et  Salmaquin,  son  neveu  Lauridan  :  5692 

«  Aies  a  l'ost,  que  nel  sace  Agolan, 

Et  si  me  dites  mon  senescal  Gorhan 

Qu'il  me  sokeure  et  son  père  Balan, 

Triamodés  et  le  roi  Esparran,  5696 

Le  roi  Gidor  et  le  roi  Moysan, 

Salatïel  et  le  roi  Boidan. 

Bien  lor  contés  le  boce  et  le  malan 

Que  perdu  ai  Mahon  et  Tervagan.  »  5700 

202  Eaumes  a  dit  :  «  N'aies  mie  arestant. 
A  cels  de  l'ost  m'aies  hastivemant, 
Si  lor  contés  tôt  cest  destorbement  : 

Que  perdu  ai  Mahon  et  Tervagant,  3704 

Ma  tor  perdue,  que  n'i  ai  mais  niant, 

De  tos  mes  homes  i  a  mais  poi  vivant  ; 

Cor  me  sokeurent  tost  et  isnelemant. 

Mais  dites  lor,  et  je  bien  lor  comant,  3708 

Que  ja  nel  sace  mes  pères  Agolant.  » 

Et  cil  respondent  :  «  Bels  sire,  a  vo  talant.  » 

203  Cascuns  des  mes  est  montés  el  ceval, 

Passent  la  terre  et  le  pui  et  le  val,  3712 

Vienent  a  l'ost  de  la  jentdesloial. 

Descendu  sont  au  tref  le  senescal. 

La  ont  trové  maint  rice  impérial, 

D'Eaumont  demandent,  le  nobile  vasal,  3716 

S'il  est  encore  avalés  contre  val. 

Cil  lor  acontent  trestot  le  batestal 

Tôt  si  k'Eaumons  fu  ceûs  del  ceval. 

Noies  dut  estre  en  une  eve  coral,  3720 

Si  a  perdu  le  grant  tor  principal  ; 

Tôt  si  paien  i  sont  torné  a  mal  ; 

«  Secors  vos  mande,  que  il  n'en  puet  faire  al, 

Si  que  nel  sace  Agolans  li  roial.  ^724 

Vo  qatre  deu  i  ont  trait  tel  jornal 

Sacié  en  furent  et  a  joie  et  a  bal. 

Par  Asprenîont  traîné  contre  val. 

Eaumes  fait  duel;  ja  mais  ne  verres  tal.  »         5728 

Paien  l'entendent,  s'en  font  grant  batestal  ; 

Illueques  ot  desronpu  maint  cendal . 

Et  dist  Gorhans  :  «  Por  qoi  prendons  estai  ? 

Car  secorons  tost  le  mellor  vasal  3752 

Qi  porte  lance  ne  qui  monte   en  ceval. 

Lors  s'esmuet  l'os  et  a  mont  et  a  val  ; 

Qatre  mil  cor  qui  tôt  sont  de  métal 

Par  mi  les  très  i  sonent  contre  val.  3756 

Lors  s'arment  Turc  et  a  mont  et  a  val, 

Cargent  les  armes  et  maint  croc  et  maint  gai, 

Kaubers  et  elmes  et  maint  escu  boclal 

Et  enselerent  cel  jor  maint  bon  ceval.  3740 

Iscent  des  très  celé  gens  desloial. 

Par  cinc  foies  sont  cent  mile  en  estai. 

204     Paien  s'en  tornent,  si  sont  lascié  li  tré. 

Par  cinc  foies  sont  cent  mil  Turc  armé.  5744 

Serré  cevalcent  et  molt  se  sont  hasté. 

Li  rois  Balans  a  un  conroi  mené  : 

Sessante  mile  sont  d'une  part  sevré 

Preu  et  hardi,  de  conbatre  apresté.  5748      ■ 

Or  ait  Dex  Karlon  et  son  barné. 

Batalle  ara  et  fort  estor  canpé. 

Li  rois  Balans  a  sa  jent  regardé 

Et  dist  en  bas,  c'on  ne  l'a  escolté.  3752 

«  Dex,  »  dist  li  Turs,  «  qui  me  fesistes  né, 

Si  con  vos  estes  la  sus  en  maiesté 

Et  estes  Dex  verais  en  trinité, 

V^os  requier  jo  par  la  vostre  bonté  17^6 

Ne  soit  mes  cors  de  l'ame  desevré 

Dusque  je  soie  en  fons  rengeneré.  » 

205  Trïamodés  cevalce  après  Balant  : 

Tant  a  o  lui  de  sarrasine  jant  3760 

Sessante  mile  i  sont  li  mescreant  ; 

En  cel  conroi  ot  tant  bel  garnement 

Et  tant  clavain  et  tant  elme  luisant 

Et  tante  ensegne  de  fin  or  ballïant.  3764 

Trïamodés  parla  a  tos  oiant  : 

«  Esploitiés  vos,  franc  Sarrasin  vallant. 

Si  vengerons  Mahon  et  Tervagant 

Qu'en  fist  mener  Karles  en  traînant.  3768 

Molt  en  devés  estre  trestot  dolant.  » 

Paien  li  crient  :  «  No  ferons  vo  cornant. 

Se  tant  poés  esploitier  en  avant 

Que  nos  puissons  venir  la  u  sont  Franc,  5772 

N'en  estordront  li  petit  ne  li  grant. 

Karlon  meïsmes,  le  félon  solduiant, 

En  amenrons  contre  ce  val  corant.  » 

206  Li  tiers  conrois  fu  Boïdant  livrés  :  Î776 
Salatïel  fu  o  lui  ajostés  ; 

Sessante  mile  en  i  ot  d'aprestés. 

La  veïsciés  tans  bons  elmes  genmés 

Et  tans  espiels  et  tant  penons  fremés;  3780 

Des  elmes  bruns  ist  une  tels  clartés 

La  terre  en  luist  et  trestos  li  régnés. 

Li  doi  roi  jurent,  cascuns  molt  aïrés. 

Se  en  batalle  est  Karles  encontrés  5784 

Qu'il  en  sera  contre  ce  val  menés. 

207  La  qarte  esciele  conduist  li  rois  Cador 
Et  Amandras,  uns  rois  de  Tintagor, 

C'est  une  terre  u  jors  ne  prant  essor  ;  5788 

Si  les  conduist  Lampal,  li  père  Ector  : 

En  lor  compagne  furent  Persant  et  Mor, 

Li  Agolafre  et  tôt  li  Luicanor  ; 

Sessante  mile  furent  el  premier  cor.  3792 

La  veïsciés  tant  destrier  bai  et  sor. 

Karlon  manacent  et  dïent  bien  encor 

K'il  le  pendront  deseur  un  sicamor, 

Feront  li  honte  et  laidure  et  descor.  379^ 

208  La  quinte  esciele  conduient  dui  vasal, 
C'est  Rodoans  et  Butrans  l'amiral  : 
Sessante  mile  i  sont  li  desloial. 

La  veïssiés  tant  paien  a  ceval  3800 

Et  tant  escu  et  tant  elme  a  cristal 

Et  tante  ensegne  de  paile  et  de  cendal. 

Manacent  Karle  le  noble  impérial 

Qu'il  li  tolront  France,  son  iretal.  3804 

209  La  siste  esciele  conduient  dui  baron, 
Rois  Esparrans  et  li  rois  Maargon  ; 
Ce  sont  doi  roi  orgellos  et  félon  : 

En  lor  compagne  sessante  mil  gloton  :  3808 

Si  ont  es  dos  maint  rice  ganbisson 

Et- maint  chier  hialme  qui  reluist  environ 

Et  mainte  lance  portent  a  confanon 

Et  mainte  espee,  mainte  mace  de  pion.  3812 

Icist  conduient  l'estendart  roi  Eaumon  : 

La  flece  est  d'or  qui  vait  encontre  mon 

Et  tôt  en  son  ont  enficié  Mahon  ; 

Par  nigromance  et  par  encantisson  381^1 

Li  font  hucier  a  molt  haute  raison  : 

a  Car  cevalcic's,  franc  chevalier  baron. 

Je  vos  métrai  sempres  Karle  en  prisson. 

A  Saint  Denis  iert  coronés  Eaumon.  »  3820 

210  Tant  cevalcierent  les  os  a  grans  desrois 
Eaumon  encontrent  qui  forment  fu  destrois 
El  coreciés  en  son  cuer  et  irois. 

Qant  vit  ses  homes,  ses  princes  et  ses  rois,        5824 

Tôt  en  plorant  les  baise  trois  et  trois 

Et  puis  lor  conte  les  diels  et  les  anois 

Que  li  ont  fait  Borgegnon  et  François  : 

Desconfit  l'ont  en  batalle  dos  fois,  3828 

Ses  paiens  mors  et  tolus  ses  harnois, 

V  Si  m'ont  toluë  m'anor  et  mes  destrois, 

Si  passera  Karles  tôt  a  son  qois.  » 

Dïent  paien  :  «  Or  ne  vos  esmaiois,  ^852 

Que  tôt  le  vostre  a  cort  terme  ravrois.  » 

211  Eaumes  sospire  qui  au  cuer  ot  iror. 
Entor  lui  vienent  et  roi  et  almaçor. 

Et  dist  Eaumes  :  «  Molt  par  ai  grant  dolor,        jSjé 

Qant  j'ai  perdu  et  mes  dex  et  ma  tor. 

Nos  en  alames  en  fuere  l'altre  jor, 

Ensanle  o  moi  cent  mil  combateor  ; 

Nos  dex  portâmes  a  joie  et  a  baudor;  5840 

Vitalle  avoie,  tant  n'en  vi  a  nul  jor. 

Trente  mil  Franc  de  la  terre  maior 

Des  avant  gardes  Karlon  l'empereor 

Nos  asalirent  a  force  et  a  vigor  ;  5844 

Onques  vers  els  ne  nos'tenimes  tor. 

Illuec  m'ocissent  Ector,  mon  almaçor. 

Et  tant  des  altres,  dont  al  cuer  ai  iror. 

Fuiant  m'en  ving  n'i  peuç  avoir  recor.  5848 

Tant  ai  al  cuer  maltalent  et  iror 

Jo  ne  cuit  mais  porter  fuelle  ne  flor, 

N'a  damoiseie  ne  ruis  parler  d'amor 

Ne  ruis  oïrne  lai  ne  harpeor,  5852 

Cache  de  kiens,  esprevier  ne  d'ostor.  » 

Paien  respondent  :  «  Ne  soies  en  error. 

Car,  ains  demain  que  vos  voies  le  jor, 

Vos  arons  Karle  mis  en  si  grant  freor  3856 

Ne  li  lairons  ne  chité  ne  anor.  » 

212  «  Baron,  »  dist  Aumes,  «  n'ot  en  moi  q'aïrie.r, 
Qant  vi  nos  dex  verser  et  trebuchier. 

Tant  me  cacierent  li  félon  paltonier  5860 

Que  en  une  eve  fissent  mon  cors  plongier. 

Aine  ne  creï  mon  père  au  castoier 

Qui  me  loa  les  bons  asohaucier 

Et  les  prodomes  amer  et  tenir  cier,  5864 

Ains  ai  nori  tant  malvais  losengier 

Ki  par  lor  bordes  m'ont  fait  afebloier. 

Mais,  s'en  Aufrique  puis  ja  mais  repairier. 

Je  les  ferai  destruire  et  vergognier  3868 

U  jes  ferai  de  ma  terre  cachier.  » 

213  Si  con  Eaumes  ot  tant  sa  jent  menée 
De  l'ost  Girart  a  demie  loée, 

Borgegnon  oënt  la  noise  et  la  criée,  3872 

Que  Sarrasin  sonoient  la  menée  ; 

Al  viel  Girart  est  la  novele  alee. 

«  Sire  Girars,  frans  om,  ciere  menbree, 

Eaumes  revient  :  tel  gent  a  recovree  3876 

N'est  om  el  mont  qui  ja  l'eûst  esmee; 

Deus  liuës  plainnes  en  est  terre  puplee, 

De  totes  pars  en  cuevre  la  contrée. 

Oies  quel  noise  et  con  fiere  criée,  j88o 

Or  savons  bien  nostre  mors  est  jurée. 

Tant  en  i  vient,  par  vérité  provee, 

Se  no  jens  ert  cars  cuite  et  bien  salee 

Ses  mangeroient  tos  a  une  disnee.  »  3884 

Et  dist  Girars  :  «  Ne  l'ai  pas  redotee. 

Franc  chevalier,  ves  la  cosse  aprestée. 

De  paradis  est  overte  l'entrée  ; 

Dcx  nos  apele  en  sa  joie  honorée;  3888 

Or  sons  venu  a  la  sainte  jornee. 

Cui  Dex  avra  ici  la  mort  donee 

De  tant  bone  eure  fu  sa  cars  engenree  ; 

Et  qui  vivra,  ce  est  cosse  provee,  3893 

Si  grans  riceche  li  iert  abandonee 

Tele  ne  fu  vetie  ne  trovee. 

Se  Dex  nos  mainnc  ja  mais  en  no  contrée, 

Ma  rice  canbre  vos  sera  desfremee;  3896 

Tante  pucele  de  hait  afaire  née 

Vos  en  sera  l'amors  abandonee; 

Molliers  avrés  tôt  si  con  vos  agrée; 

Grans  garissons  sera  cascun  donee    »  5900 

Borgegnon  l'ocnt,  se  li  font  enclinee. 

«  Sire  Girars,  ves  vo  jent  aprestée 

De  vos  desfendre  al  trencant  de  l'espee.  » 

Dont  s'arment  tôt,  sans  nule  demoree.  3904 

La  veisciés  tante  large  roce, 

Et  tante  lance,  tante  ensegne  noée 

Et  tant  destrier  a  la  crope  tiulee. 

Li  dus  Girars  a  sa  jent  ordenee.  3908 

Paiens  atendent  el  fons  d'une  valee. 

214     Girars  d'Eufrate  fu  molt  jentils  et  ber; 

Aine  ne  degna  Sarrasins  redoter. 

Tote  sa  jent  fist  par  rens  ordener  ;  5912 

De  Saint  Meurisse  fait  l'ensegne  lever  : 

Cho  senefie,  puis  qu'il  la  fait  mostrer, 

Il  ne  puet  estre  nel  covigne  asanler. 

Mais  a  Karlon  doi  buimais  retorner.  3916 

Ne  fil  tex  rois,  tels  princes  ne  tex  ber 

Qui  mels  seûst  sa  terre  governer. 

La  soie  jent  avoit  fait  atorner  : 

Sessante  mile  en  fait  devant  aler,  3920 

Ogier  les  balle  et  Namlon  a  mener. 

«  Aies,  »  fait  il,  «  Jhesus  vos  puist  salver.  • 

S'il  vos  estuet  as  Sarrasins  joster, 

Secorrai  vos  sans  longues  demorer.  »  5924 

215  Es  avant  gardes  au  rice  roi  Karlon 
Sessante  mile  François  i  a  par  non. 
Namles  i  fu,  Ogiers  et  Salemon 

Et  Tïorins,  ses  senescax  Fagon;  3928 

Dose  duc  furent,  con  de  fit  le  set  on. 

La  peûsciés  veïr  tant  confanon. 

Bien  sont  armé  li  nobile  baron  ; 

A  plain  cevalcent  et  vont  a  esperon.  3952 

Girart  coisirent  par  deseure  Aspremon, 

Qui  s'aparelle  d'aler  encontre  Eaumon. 

Voient  tans  elmes  et  tant  rice  penon 

Guident  que  soient  li  Sarrasin  félon.  3956 

Dist  l'uns  a  l'altre  :  «  La  batalle  averon.  » 

Li  coart  dïent  :  «  Envoions  a  Karlon 

Que  il  nos  face  secors  et  garison. 

—  Jel  vos  otroi,  »  dist  li  rois  Salemon.  3940 

216  Dist  Salemons  :  «  Gar  i  aies,  Richier  ; 

Jo  ne  sai  home  que  li  rois  ait  plus  chier. 

Dites  Karlon  qu'il  pense  del  coitier, 

Que  maintenant  Éacc  s'ost  haubcrgier  Î944 

Que  Eaumes  vient  l'orgellos  et  li  fier. 

Batalle  avra,  s'il  l'osse  comenchier.  » 

Riciers  rcspont  :  a  Ne  sui  pas  novelicr; 

Ja  nen  estrai  de  tel  plait  mesagier.  394» 

Se  je  pert  l'ame  por  le  cors  espargnicr, 

Dont  me  puis  jo  nialvaisement  proiiiVr. 

O  les  aposieles  me  vuel  hui  herbergicr. 

Quercs  un  autre  qui  i  voist  por  noncier.  »       5952 

217  Rois  Salemons  apela  Amauri  ; 
Chevaliers  preus,  cuens  estoit  de  Berri  : 
«  Aies  a  Karle,  franc  chevalier  hardi. 

Dites  k'Eauraes  nos  a  aprocié  si  }9>6 

De  l'ost  qu'il  mainne  et  que  il  a  bani 

Tos  Aspremons  en  est  ja  ravesti. 

—  Je  ne  vuel  pas  mon  cors  aie  gari, 

Ains  serai  hui  em  paradis  flori  3960 

O  les  aposteles  honorés  et  servi. 

Ki  que  i  voist,  je  remanrai  ichi.  » 

218  Rois  Salemons  apela  Godefroi, 

Cuens  de  Bologne,  molt  estoit  de  grant  proi  :  3964 

«  Car  nos  aies  a  Carlon  nostre  roi  : 

Eaumes  amainnc  sor  nos  tant  bel  conroi  ; 

Monte  li  rois,  s'amaint  s'ost  après  soi.  » 

Li  cuens  rcspont  :.«  Je  n'irai  par  ma  foi.         5968 

Armes  ai  bones  et  ceval  a  mon  qoi  ; 

Jo  nel  lairai  que  grans  cols  n'i  emploi 

Et  rendrai  Deu  tôt  ce  que  je  li  doi, 

M'arme  et  mon  cors  quitement  li  otroi  :  3972 

Por  lui  morrai  car  il  morut  por  moi. 
Se  de  vo  cors  volés  prendre  conroi, 
Faites  la  voie  dont  avés  tel  esfroi.  » 

219  Rois  Salemons  rapela  a  estrors  ^976 
Le  duc  Antelme  qui  fu  sire  de  Tors  : 

«  Aies  a  Karle,  sire,  por  le  secors.  » 

Et  cil  respont  :  «  Trop  estes  paoros. 

Ja  n'aie  jo  les  fiés  ne  les  honors,  5980 

Ains  sui  a  Deu  le  père  glorïos. 

Se  de  la  mort  volés  estre  rescos, 

Vos  i  irés  qui  sin  estes  dotos.  » 

Dist  l'arcevesques  :  «  Ne  soies  aïros,  5984 

Car  jo  irai  volontiers  por  vos  tos.  » 

220  Li  arcevesques  entendi  le  raison 
Ke  de  l'aler  s'aïrent  li  baron  ; 

Il  s'en  torna  a  coite  d'esporon,  5988 

Aine  n'aresta  ne  a  val  ne  a  mon 

Desci  qu'il  vint  a  Karlon  pavellon. 

Le  roi  trova  sor  un  paile  arragon  ; 

En  une  lance  fremei  un  confanon.  3992 

Et  l'arcevesques  l'en  a  mis  a  raison  : 

«  Dex  beneïe  le  rice  roi  Karlon . 

—  Sire  arcevesques,  Dex  vos  face  pardon. 

Cil  destriers  a  en  vos  mal  conpaignon  5996 

Qui  sanglens  a  les  costés  environ. 

Dites,  biax  sire,  que  font  or  mi  baron 

Et  m'avant  garde  que  devant  envoion  ?  » 

Dist  l'arcevesques  :  «  S'avons  veii  Eaumon  ;     40(xj 

Tant  a  paiens  n'est  se  mervelle  non. 

Sos  Aspremont  en  sont  ja  li  penon; 

Batalle  ares,  ne  vos  en  mentiron. 

—  Ha  !  Dex,  »  dist  Karles,  «  Damedex  le  nos  dont.  4004 

Tolir  nos  vuelent  ce  que  de  Deu  tenon  ; 

Mais,  par  mon  cief,  nos  le  desfenderon. 

Je  veu  a  Deu,  a  son  glorîeus  non, 

Ja  en  m'onor  n'aquieldrai  se  moi  non.  4008 

Faites  soner  mes  grans  cors  de  laiton  ; 

Si  s'arme  l'os  entor  et  environ.  » 

221  Karles  comande  que  l'os  soit  tost  armée 

Et  il  si  font  sans  nule  demoree.  4013 

Qatre  mil  graisle  i  sonent  la  menée. 

La  veïsciés  tante  brogne  endosee, 

De  tant  vert  ealme  la  ventalle  fremee 

Et  tant  baron  çaindre  la  bone  espee  ;  4016 

En  tant  destrier  fu  la  sele  çainglee; 

Hastivement  fu  tote  l'os  montée. 

Li  conestable  l'ont  molt  bien  ordenee. 

Li  rois  sali  en  la  sele  dorée  ;  4020 

Li  fils  d'un  duc  a  s'ensegne  portée  ; 

Son  marescal  a  tote  s'ost  livrée. 

a  Fagon,  »  dist  Karles,  a  vois  con  rice  aùnee  ; 

Aine  rois  de  France  n'ot  mais  tele  asanlee.       4024 

Prend  l'orieflanbe  que  tant  liu  ai  portée.  » 

Tôt  en  plorant  li  a  li  rois  livrée. 

Dist  Fagons  ;  «  Sire,  honor  m'avés  donee  ; 

Or  m'otroit  Dex  qu'ele  soit  bien  gardée.  »       4028 

222  Tant  cevauca  li  bons  rois  Karlemaine, 
Ensanle  o  lui  tôt  li  baron  del  rainne 
Et  les  Bretons  et  tos  cals  de  Torainne, 

De  Normandie,  de  Flandres  et  del  Maine,         4oji 
De  Loherainne  et  tos  cals  d'Alemagne, 
Cent  mile  furent  a  une  vert  ensagne. 

La  Cbatuon  d'AsJfretnout.  9 

Tant  cevalcierent  et  le  pui  et  le  plagne 

K'a  Salemon  asamble  a  la  campagne.  4036 

223  Karles  cevalce,  li  riche  empereor, 
Ensanle  o  lui  maint  bon  combateor. 
De  l'ost  issi  Karles  a  icel  jor, 

Ensanle  o  lui  Ogier  le  pogneor,  4040 

Li  dus  Namles,  son  bon  conselleor  ; 

Qatre  en  iot  qui  tôt  furent  contor. 

Karles  resgarde,  si  a  coissi  la  tor 

Et  par  desore,  en  Veslage  maior,  4044 

De  Saint  Morise  a  coissi  Voriflor^ 

La  gent  Girart  d'Eufraite  le  contor 

Ki  cevalçoient  vers  la  jent  paienor; 

N'en  conut  nul,  s'en  a  eu  freor.  4048 

«  Baron,  »  dist  Karles,  «  or  n'i  a  altre  tor. 

Sarrasin  vienent  ;  je  voi  la  ja  des  lor.  » 

224  Karles  apele  et  Namlon  et  Ogier, 

Le  duc  Flavent  et  le  duc  Berengier.  4052 

«  Ves  ci  paiens,  je  nel  vos  doi  noier. 

Bien  sai  k'Eaumes  ne  voira  pas  laschier 

Que  il  ne  viegne  ses  qatre  dex  vengier. 

Je  les  voi  la  sor  cel  tertre  puier.  4056 

Aies  encontre,  baron,  franc  chevalier  ; 

Saciés  d'Eaumon  con  voira  esploitier.  » 

Lors  veïsciés  ces  François  eslaschier, 

Les  fors  escus  encontre  mont  drecier.  4060 

Gerars  d'Eufrate  les  aperçut  premier  ; 

Buevon  et  Claire  en  prist  a  araisnier 

Et  ses  dos  fils  et  Ernaut  et  Rainnier, 

«  Enfant,  »  dist  il,  «  des  or  seroit  mestier       4064 

Que  vos  pensés  de  Damedeu  vengier. 


V.  40JS-4097  (^>  f-  265  c-26é  a)  151 

Se  vos  ces  qatre  poés  descevalcier, 

Estrangement  vos  en  pores  proisier.  » 

Et  cil  respondent  :  «  Prest  somes  d'otroier.  »  4068 

225     Li  qatre  pognent,  acesmé  ricement, 

Les  lances  droites,  les  ensegnes  al  vent. 

Ogiers  coissi  Clairon  premièrement. 

Devant  les  altres,  tant  con  uns  ars  destent,      4072 

Vint  l'uns  viers  l'altre  tant  con  cevals  lor  rent. 

Ogiers  feri  Clairon  premièrement  ; 

L'escu  li  perce  sos  la  bocle  d'argent  ; 

L'anste  brissa,  li  tros  volent  al  vent.  4076 

Et  Claires  Sert  Ogier  plus  haltement 

Sor  son  escu  qu'il  li  perce  et  porfent. 

Fors  fu  l'aubers  que  malle  n'en  desment  ; 

Roide  est  la  lance,  li  cevax  n'est  pas  lent,        4080 

Claires  le  quielt,  ensi  fu  avenent. 

Jo  ne  di  mie  q'Ogiers  caist  sovent, 

Mais  a  celé  heure  avint  si  faitement 

Que  ses  destriers  glaça  ;  n'en  pot  noient  :         4084 

Ogiers  chai  et  il  tôt  ensement. 

Et  li  dus  Bues  fiert  le  conte  Flavent 

Et  Flavens  lui  referi  durement  ; 

Cil  doi  caïrent  trestot  comunement.  4088 

Bues  releva  trestot  premièrement  ; 

yespce  trait  et  les  enarmes  prent, 

Flavon  feri  sor  le  helnie  a  argent, 

L'espee  trence  et  li  elmes  porfent;  4092 

Si  le  navra  el  cief  molt  malement 

Ains  puis  en  l'ost  ne  porta  garnement. 

Puis  en  dura  la  haors  longement  : 

Bues  en  fu  mors  et  ocis  voi rement  4096 

Et  tote  France  en  fu  puis  en  torment. 

Et  mainte  dame  en  ot  son  cuer  dolent. 

226  Namles  broca  et  li  dus  Berengier  ;' 

L'uns  fiert  Ernalt  et  li  altres  Rainnier.  4100 

Cil  fièrent  els,  nés  ont  soing  d'espargnier. 

Tôt  qatre  dent,  cascuns  jus  del  destrier. 

Et  Claires  est  descendus  contre  Ogier 

Et  les  Ernalt  redescent  Berengier  4104 

Et  li  dus  Namles  descendi  a  Rainier. 

La  veïsciés  tel  uevre  comencier 

Qui  dut  torner  a  mortel  enconbrier. 

227  Se  la  fusciés  el  camp  sos  Aspremon  4108 
Devant  la  tor  que  tolirent  Eaumon  ! 

Li  un  escrïent  :  «  Monjoie  le  Karlon  !  » 

Li  altre  crient  l'ensegne  al  Borgegnon. 

Et  dist  Ogiers  :  «  Vasal,  con  as  tu  non  ?         41 12 

—  Claires  ai  non,  fins  sui  al  duc  Milon, 
Niés  sui  Girart  d'Eufrate,  le  baron. 

Por  Deu  servir  en  cest  païs  venon. 

Et  vos,  qui  estes  ?  Dites  moi  vostre  non.        4116 

—  J'ai  non  Ogiers,  de  le  Karlon  maison. 
Qui  m'a  norri  molt  petitet  guiton.  » 
Claires  l'entent,  si  l'encline  parfon. 

•     228     Et  dist  dus  Namles  :  «  Qui  es  tu,  chevalier  ?  4120 

—  Fix  sui  Girart  ;  si  m'apelent  Rainnier. 
En  Aspremont  venomes  Deu  proier. 

Ves  la  Girart,  en  cel  tertre  plenier 

U  il  atent  Eaumont  et  son  empier  4124 

Qui  tant  amainne  de  la  jent  l'aversier; 

Dex  ne  fist  home  qui  nés  puist  resognier. 

—  Ha!  Dex,  »  dist  Namles,  «  toi  puisse  graciier. 

De  cest  secors  nos  estoit  grant  mestier.  »       4128 
Lors  s'entrekeurent  acoler  et  baisier. 

•  229     Ses  Aspremont,  en  la  valee  grant 

U  li  vasal  se  vont  reconissant, 
Li  emperere  i  est  venus  brocant  413a 

Et  d'altre  part  Girars  esperonant. 
La  veïsciés  une  joie  molt  grant, 
La  u  li  uns  va  vers  l'altre  aprocant. 

230  Qant  Girars  vit  Karlon,  le  fil  Pépin,  4156 
V^estu  de  paile,  esperoné  d'or  fin, 
D'un  cort  mantel  afublé  osterin 
Et  en  son  cief  un  capel  sebelin, 
Mervelles  sanle  princes  de  jentil  lin  ;  4140 
Lors  se  repent  qui  le  clama  frarin. 

231  Tant  s'est  Girars  de  Karlon  aprocié 
Li  rois  li  a  son  braç  al  col  ploie; 
Illuec  se  sont  andui  entrebaisié.  4141 
Ains  que  li  rois  se  fust  a  mont  drecié. 
Est  de  son  cief  son  capel  jus  glacié  : 
Girars  s'abasse,  si  l'en  a  redrecié. 
Parfont  l'encline,  a  Karlon  le  rendié.  4148 

232  Devant  Karlon  s'estut  le  jor  Turpin, 
Qant  li  ramenbre  de  Girart  son  cosin, 
Ki  li  jeta  son  cotel  acerin, 

Dedens  Viane  sus  el  palais  marbrin,  4152 

Qant  el  mesage  ala  le  fil  Pépin  ; 
Se  il  peûst,  dont  l'eûst  trait  a  fin. 
Il  a  pris  penne  et  enke  et  parcemin, 
Escrist  le  cartre  del  romans  en  latin,  4i$6 


134  LA   CHANSON    D  ASPREMONT 

Si  con  Girars  descendi  el  cemin, 

Encontre  Karle  et  con  li  fist  enclin, 

Con  li  rendi  son  capel  sebelin. 

Celui  homage  ot  Karles  en  la  fin,  4160 

Girars  covint  qu'il  fust  a  lui  aclin. 

Por  ce  dist  on  :  «  Qjai  a  félon  voisin 

Par  maintes  fois  en  a  malvais  matin.  » 

233  Girars  et  Karles,  qant  or  sont  apaisiés,  4164 
Tos  li  barnages  en  fu  mervelles  liés. 

Et  dist  Girars  :  «  Sire  rois,  cevalciés. 

Sessante  mile  Borgegnon  haubergiés 

A  rices  armes  et  a  corans  destriers  ;  4168 

D'itant  sera  vostre  cris  enforciés. 

—  Girars,  »dist  Karles,  «  grans  mercis  en  aies.  » 

234  Et  dist  Girars  li  rous  al  poil  mellé  : 

«  Sire  emperere,  trop  avés  sejorné.  4172 

Je  vos  ai  ja  Eaumon  desbareté 

Et  cel  castel  ai  sor  lui  conquesté  ; 

Par  la  irons,  que  je  l'ai  esgardé. 

Sarrasin  vienent;  trop  avons  aresté.  »  4176 

Karles  respont  :  «  Se  j'en  ère  escolté, 

Je  vos  diroie  auques  de  mon  pensé. 

De  plusors  teres  somes  ci  asanlé  ; 

Se  vos  n'i  estes  tôt  por  moi  aûné,  4180 

Si  estes  vos  venu  por  amor  Dé  ; 

Por  ce  le  di,  ne  m'en  saciés  mal  gré, 

Que  vos  faciès  de  moi  vostre  avoé, 

Itant  q'aions  cest  besoing  trespassé.  »  4184 

Girars  respont,  qui  mal  n'i  a  gardé  : 

«  Endroit  de  moi  l'otroi  je,  si  le  gré. 

Qant  vos  serés  en  France  retorné 

Et  je  serai  cl  règne  dont  fui  né,  4188 

Se  chi  fas  bien,  illuec  m'en  saciés  gré.  » 

Li  rois  l'entent,  si  l'en  a  mercïé. 

Karles  descent  sos  un  arbre  ramé, 

Isnelement  a  son  cors  adobé.  4192 

Il  vest  l'obère  qui  fu  roi  Macabre, 

Que  il  conquist  sos  Tortelose,  el  pré  : 

Treble  ot  la  malle  de  fin  acier  ovré 

Qu'ele  ne  crient  dart  ne  brant  acéré,  4196 

Trestot  li  pan  en  sont  sorargenté. 

Et  puing  et  col  tôt  a  fin  or  ovré. 

En  son  cief  ot  un  tel  elme  fremé 

Pieres  i  a  qui  ont  tel  poësté  4200 

Ne  crient  cop  d'arme,  tant  i  ait  on  hurté, 

Ja  qui  le  porte  o  lui  en  camp  malé 

N'i  avra  garde  que  a  mort  soit  livré. 

Puis  çaint  Joiose  al  senestre  costé  :  4204 

Li  poins  est  d'or,  s'i  ot  on  saielé 

De  saint  Denis  et  de  saint  Onoré 

Ki  l'a  sor  lui  ne  soit  ja  esgaré 

Que  il  soit  ja  mort  ne  envenimé.  4208 

Et  puis  li  ont  son  escu  aporté  : 

La  guige  en  est  d'un  cier  paile  fresé 

Et  l'escus  est  a  fin  or  painturé  ; 

Et  Karlemaines  l'a  a  son  col  jeté.  4^12 

Le  blanc  destrier  li  a  on  amené 

Ke  Balans  ot  par  Namlon  présenté  ; 

François  li  ont  ricement  enselé  : 

Frain  ot  a  or  lacié  et  tresjeté  4*216 

Et  li  poitraus  fii  a  or  estelé. 

Environ  fu  d'escaletes  horde  ; 

Qant  li  destriers  a  un  petit  aie, 

Lores  tentist  et  a  tel  son  doné  4220 

Gigue  ne  harpe  n'i  fiist  ja  escolté  ; 

Et  fu  trestos  de  fer  acoveté. 

Issi  garni  et  si  bien  acesmé 

L'ont  il  a  Karle  ballié  et  présenté.  4224 

Li  rois  i  monte  par  l'estrier  noielé  ; 

A  son  estrier  sont  cinc  duc  acliné. 

Et  puis  li  ont  son  roit  espiel  porté, 

De  rice  fraisne,  s'i  ot  fer  acéré,  4228 

A  trois  claus  d'or  un  confanon  fremé. 

Es  vos  le  roi  ricement  acesmé  ; 

Angele  resanle  del  ciel  jus  avalé, 

Car  il  estoit  de  cors  grans  et  menbré  ;  4232 

De  son  escu  fu  tant  bien  afublé 

Que  bien  resanle  que  il  soit  ensi  né  ; 

Ne  sanla  pas  chevalier  enprunté. 

Tôt  si  baron  l'en  ont  bien  regardé.  4236 

Girart  apele,  Anseïs  Fauqueblé, 

Le  duc  Ernalt  et  son  frère  Maire 

Et  les  barons  qui  sont  de  s'ireté  : 

«  Baron,  »  dist  il,  «  avés  vos  esgardé  ?  4240 

Geste  os  n'est  mie  de  segnor  esgaré. 

Sires  doit  estre  de  la  crestïenté.  » 

Dont  a  li  rois  dant  Girart  apelé 

Et  il  i  est  esperonant  aie.      '  4244 

«  Sire  Girars,  or  est  bien,  merci  Dé. 

Agolans  est  en  mon  roiame  entré 

Qui  m'a  mon  règne  exellié  et  gasté. 

Puis  que  je  sui  sor  men  ceval  monté  4248 

Et  en  mon  cief  ai  mon  elme  fremé, 

Se  cis  jornex  li  estoit  pardoné, 

J'en  devroie  estre  escarnis  et  gabé.  » 

Fait  Girars  :  &  Sire,  vos  dites  vérité.  4252 

235     «  Drois  emperere,  »  ce  dist  Girars  li  ber, 
«  Ves  ci  Eaumon  qui  molt  fait  a  doter. 
Tant  a  paiens  c'on  ne  les  puet  nonbrer 
Que  tôt  en  voi  cest  règne  acoveter.  4*$^ 

Je  les  voi  ja  de  cel  tertre  avaler  ; 
Il  nos  covient  molt  sagement  errer 
Qu'il  ne  nos  puissent  fors  de  cest  camp  jeter  : 
Vostre  avant  garde  faites  huimais  errer  4260 

Et  a  paiens  ferir  et  asambler  ; 
Et  nos,  après,  n'aions  soing  d'arester 
Et  jo  irai  ma  gent  reconforter  ; 
Par  mi  cel  val  les  en  voirai  mener,  4264 

Par  dedela  vuel  a  aus  asambler  : 
Se  de  dos  pars  les  poons  escrïer, 
Plus  les  ferons  esmaier  et  trambler 
Et  ses  porons  molt  mex  desbareter.  4268 

Ki  a  onor  poroit  cest  jor  passer 
Ja  en  sa  vie  nel  devroit  oblïer.  » 
Dist  l'apostoles  :  «  Or  me  lassiés  parler. 
Ves  ci  paiens  qui  nos  vuelent  mater,  4272 

Ne  vos  puis  pas  longuement  sermoner. 
Dex  vint  en  tere  por  le  pule  salver  ; 
Trente  trois  ans  se  vint  o  nos  meller  ; 
De  saint  batesme  se  fist  rengenerer;  4276 

Ce  nos  comande  a  prendre  et  a  garder. 
Deus  iretages  nos  volt  en  fin  doner  : 
Terre  est  li  uns  a  nos  cors  governer 
Et  cil  del  ciel  par  est  tant  bel  et  cler  4280 

So  siel  n'a  cuer  qui  seùst  porpenser 
Le  grant  biauté  dire  ne  deviser. 
Ci  sont  venu  Sarrasin  d'oltre  mer, 
Qui  bien  nos  cuident  de  nos  onors  jeter,         4284 
Si  nos  en  cuident  corne  caitis  mener  ; 

En  tel  prisson  nos  cuident  enserrer 

Ou  nos  n'orons  ja  mais  de  Deu  parler. 

Ves  ci  païens  qui  nos  vuelent  mater;  .  4288 

Messes,  matines  n'i  porons  escolter.  "    ' 

Or  vos  doit  tos  de  cel  segnor  menbrer 

Qui  se  laissa  por  nos  en  crois  pener, 

En  qatre  lius  laissa  son  cors  navrer  ;  4292 

La  quinte  plaie  fu  fors  a  endurer  : 

Cil  ne  vit  gote  qui  li  ala  doner 

Et  sanc  et  eve  l'en  covint  asuër, 

Ters  l'a  ses  iex,  Dex  le  fist  ralumer,  4296 

Et  des  qu'il  volt  a  Deu  merci  crier, 

Se  li  fist  Dex  ce  qu'il  volt  deviser. 

S'a  cel  pardon  vos  volés  asambler, 

Il  n'i  a  plus  fors  del  bien  encontrer  4300 

Et  Sarrasins  ocire  et  desmenbrer.   » 

236  Dist  l'apostoles  :  «  Or  me  faites  oïr. 
Je  sui  uns  om  qui  ne  vos  doi  mentir  : 
Ki  or  ira  sor  Sarrasins  ferir 
Et  le  martire  voira  por  Deu  sofrir, 
Dex  li  fera  paradis  aovrir  ; 

La  nos  fera  coroner  et  flofir 

Et  a  sa  destre  nos  fera  aseïr.  4308 

Tos  vos  pechiés,  sans  boce  regehir, 

Vuel  hui  sor  moi  de  par  Deu  recuellir  ; 

La  penitance  sera  del  bien  ferir. 

—  Baron,  »  dist  Karles,  «  trop  poomes  sofrir.  4312 

Ci  voi  paiens  aprocier  et  venir. 

237  «  Baron,  »  dist  Karles,  «  or  tost  de  maintenant. 
Ves  ci  paiens  qui  nos  vont  aproçant. 

Devises  moi  mes  escieles  avant  43^6 


4304     : 

Con  l'une  ira  après  l'altre  ferant.  » 

Et  il  si  font  tost  et  delivrement. 

Siet  mile  furent  el  conroi  par  devant  : 

Rois  Salemons  les  va  molt  près  guiant,  n^o 

Joifrois  et  Hues,  Ansquetins  li  Normant 

A  dos  enseignes  de  pâlie  ballïant. 

En  trois  sanlans  va  li  dragons  Mastant. 

kil  ne  font  ne  ciere  ne  sanlant  4324 

Qu'il  aient  ja  de  retorner  talant. 

238  En  l'altre  esciele  furent  siet  mil  baron  : 
Icés  conduist  li  rices  dus  Milon  ; 

Cuens  de  Poitiers,  molt  estoit  nobles  om  ;        4î2^ 

Si  les  conduist  Gondelbues  li  Frisson. 

La  peûsciés  veïr  maint  confanon 

Et  tant  aubère  et  tant  elme  roon 

Et  tante  espee,  tant  escu  a  lion.  4îî2 

Or  sacent  bien  Agolans  et  Eaumon 

Ja  n'aront  France  tant  con  cil  duërron. 

239  Ijl  tierce  esciele  fist  forment  a  prisier. 

Qant  sont  nonbré,  bien  vint  et  cinc  mellier  :  4356 

Si  les  conduist  dus  Namles  de  Bevier  ; 

Ensanle  o  lui  le  bon  Danois  Ogier, 

Et  avuec  cels  le  bon  vasal  Richier. 

La  veïsciés  tant  blanc  aubère  doblier,  4340 

Tant  elme  a  or,  tante  espee  d'acier. 

Molt  cuida  bien  Agolans  esploitier, 

Ki  passa  mer  por  France  calengier  ; 

Ains  qu'il  le  puist  a  son  ues  desraisnier,  4344 

I  morra  tels  qui  11  fist  comencier. 

240  La  qarte  esciele  cevalce  tôt  un  val  : 

Garniers  les  mainne,  li  preus  contes  loial, 

Li  cuens  Antelmes,  del  câstel  de  Wirval  ;         4348 

Rois  Anseïs  i  conduist  l'estaval  ; 

Dis  mile  sont  li  nobile  vasal. 

La  veïsciés  tant  tnul  et  tant  ceval 

Et  tante  espee,  tant  elme  de  cristal.  4352 

Rois  Agolans  n'ot  mie  bon  consal 

Ki  vient  tolir  Karlon  son  iretal  ; 

Hui  en  trairont  Sarrasin  mal  jornal. 

241  Quinse  mellier  furent  el  quint  conroi,  4356 
S'i  ot  trois  contes  et  un  duc  et  un  roi. 

La  veïssiés  tant  bon  elme  a  parroi 

Et  tant  escu,  tant  garnement  d'orfroi 

Et  tante  ensegne  de  paile  blanc  et  bloi.  4360 

Ancui  orés  batalle  et  fier  tornoi. 

Trop  par  pensa  Agolans  grant  desroi 

Qui  cuida  Karle  deseriter  no  roi  ; 

Ains  en  giront  cinqante  mil  tôt  qoi.  *    4364 

242  La  siste  esciele  ot  trente  mile  escus  : 
Li  rois  Droons  en  fu  caans  et  dus, 

Li  rois  Brunols,  quist  de  Hongrie  issus  ; 

Trois  rois  i  ot,  des  mellors  esleùs.  4368 

La  veïssiés  tans  blans  aubers  menus 

Et  tante  espee,  tans  bons  elmes  agus, 

Tans  auferrans,  sors  et  blans  et  grenus. 

Cist  i  ferront  as  brans  d'acier  molus.  4372 

Ains  q' Agolans  soit  a  Paris  venus, 

Tant  i  avra  des  mors  et  des  vencus 

Ja  mais  n'iert  jors  qu'il  n'en  soit  irascus. 

243  La  semé  esciele  fisent  cil  d'Alemagne,  4^76 

De  Loherainne,  de  Pulle  et  de  Romagne: 
Rois  Desiiers  porta  cel  jor  Tensagne  ; 
Li  dus  Fagons  o  lui  cil  de  Toscagne  ; 
Sessante  mile  sont  en  celé  conpagne.  4j8o 

C'est  la  batalle  al  bon  roi  Carlemagne. 

244     Qant  Karlemagnes  ot  devisé  sa  jant, 

Point  par  les  rens,  si  les  vait  confortant, 

Molt  bêlement  les  vait  araisonant  :  4384 

«  Or  cevalciés,  François  et  Alemant, 

Flamenc  et  Fris  et  Englois  et  Normant, 

Cil  de  Tolose  et  tôt  li  Loherant, 

Li  Angevin,  li  Mansel,  li  Torant  ;  4î88 

Car  Dex  et  jo  vos  serai  hui  garant 

Et  vos  espees,  dont  bien  trencent  li  brant. 

Ves  ci  les  os  Eaumon  et  Agolant  ; 

Tant  en  i  a  et  de  divers  sanlant  439* 

Que  il  n'est  om  qui  les  alast  nonbrant. 

Mais  ne  soies  ja  de  rien  redotant, 

Car  a  tort  vont  vos  onors  calenjant. 

Chevalier  Deu  soies  hui  conbatant.  »  4596 

Atant  s'en  tome  Karlemagnes  plorant. 

Et  l'apostole,  par  l'ost  esperonant. 

Le  braç  Saint  Piere  va  trestot  nu  mostrant, 

Envolepé  d'un  vermel  bogerant  ;  4400 

De  renc  en  renc  en  vait  no  jent  segnant  : 

«  Bon  crestïen,  or  cevalciés  avant. 

Paradis  est  overs  des  l'ajornant, 

La  nos  atendent  li  arcangle  en  cantant.  »  4404 

Adont  se  vont  François  resbaudissant. 

Dont  vont  le  pais  l'uns  a  l'altre  prandant, 

Par  ce  seront  lor  âmes  a  garant  ; 

De  roges  crois  se  vont  trestot  croissant,  4408 

Par  ce  ira  l'uns  l'altre  conissant. 

Lors  enbracierent  les  escus  a  itant, 

Les  grosses  hanstes  vont  contre  mont  dreçant. 

A  tels  paroles  Jor  vinrent  Aufricant,  4412 

Sessante  mile  félon  et  sorpoant, 

A  bones  armes  et  a  maint  arc  traiant  ; 

Cors  et  tabors  et  tinbres  vont  sonant  ; 

Une  tel  noisse  vont  entrais  démenant  4416 

N'i  oïst  on  nis  Damedeu  tonant. 

Devant  les  guie  li  rices  rois  Balant; 

En  son  escu  ot  tel  reconissant  : 

Trois  lions  d'or,  petis  ert  li  plus  grant  ;  4420 

S'ot  elme  brun  et  ensegne  pendant, 

Lui  qart  de  rois  de  la  jent  raescreant, 

L'uns  por  Mahon,  l'altres  por  Tervagant 

Et  li  doi  altre  por  Jupiter  le  grant.  4424 

Des  que  les  os  se  vienent  aproçant, 

L'ors  et  l'aciers  en  vait  resplendissant, 

N'en  i  a  nul,  tant  orgellos  proisant, 

De  la  paor  ne  remut  son  talant.  4428 

Huimais  orés  un  jornel  molt  pesant 

Dont  mainte  dame  fu  yeve  o  son  enfant. 

245     Fier  sont  li  cri  de  la  paiene  jent. 

A  l'asambler  i  ot  grant  noisement;  4452 

Sonent  cil  graisle  plus  de  mil  et  siet  cent. 

Li  siet  mellor  de  no  françoise  jent 

Murent  premiers  viers  les  paiens  errent  ; 

C'est  Ansquetins  et  s'est  li  cuens  Flavent,        4436 

Joifrois  et  Hues  :  or  lor  soit  Dex  garant. 

Cil  asanlerent  trestot  premièrement  : 

Destriers  ont  bons  qui  ne  vont  mie  lent, 

Halbers  et  elmes  a  or  et  a  argent.  4440 

Li  qatre  pognent  a  als  molt  fièrement, 

L'uns  vint  vers  l'autre  molt  orgellosement 

Et  no  François  les  hurtent  molt  forment  ; 

Trois  en  abatent  et  ocissent  vilment.  4444 

Balans  feri  si  Hùon  de  Clarvent 

Qu'il  Tabati  contre  terre  sanglent  ; 

Ne  l'ocist  mie,  que  Dex  ne  li  consent. 

Lieve  la  noise,  si  frémirent  li  rent.  444>< 

La  veïsciés  mortel  comencement, 

Tant  bon  vasal  contre  terre  sanglent 

Et  tant  paien  afolé  cruëlment, 

Dont  mainte  dame  ot  puis  son  cuer  dolent,     4452 

De  dars,  de  lances  itel  ajostement 

Et  des  espees  itel  caploiement. 

Aine  ne  vit  on  tant  doleros  torment. 

246  Grans  fu  la  noise  al  comencier  l'estor.  44S6 
De  totes  pars  jostent  li  pogneor, 

Brissent  ces  lances  sor  les  escus  a  flor, 

Vuident  les  seles,  fuient  li  milsodor  ; 

La  trebucierent  chevalier  et  contor  4460 

Et  molt  i  muert  de  la  jent  paienor. 

Bien  les  requièrent  li  nostre  vavasor  ; 

A  lor  espees  fièrent  a  tel  vigor 

Que  arme  nule  n'a  enveçs  els  valor.  4464 

Tels  fu  coars  entrosq'a  icel  jor 

Que  en  la  place  recuelli  tel  vigor 

Poi  en  i  ot  al  besoing  nul  mellor. 

247  Sos  Aspremont  fu  molt  grans  la  bruïe  4468 
Ou  la  batalle  des  Frans  fu  comencie. 

Crestïen  fièrent  desor  la  jent  haïe. 

Cil  elme  fendent  et  cil  clavain  d'or  brie. 

Tant  en  i  ciet  n'est  hon  qui  le  vos  die.  4472 

Se  ne  fust  ce  que  des  ars  ert  garnie, 

Tote  fust  morte  la  pute  jens  haïe  ; 

Tante  saiete  lor  i  ont  descochie, 

Es  bons  destriers  feruë  et  estechie,  4476 

Des  ore  mais  i  tornast  la  folie, 

Qant  une  esciele,  que  Jhesu  beneïe, 

Bien  croit  en  Deu,  le  fil  Sainte  Marie, 

Que  Karles  ot  en  sa  terre  norrie,  44^0 

Vint  asambler  a  la  jent  paienie  : 

A  Tajoster  l'ont  si  bien  envaïe 

Paiene  jent  reculent  une  arcie  ; 

Ja  lor  eûscent  le  canpagne  vuidie,  4484 

Qant  cil  Balans,  qui  les  ot  em  ballie, 

Sona  un  cor,  ses  conforte  et  ralie. 

248  Grans  fu  la  noisse  et  li  cris  et  li  hus. 

Girars  d'Eufrate  ne  s'est  aresteûs  :  4488 

Sessante  mile  de  vasax  conçus 

Avoit  Girars  a  lances,  a  escus, 

A  bons  destriers,  a  blans  halbers  vestus; 

Desor  le  pui  est  a  val  descendus,  449- 

Par  devers  destre  lor  est  sore  corus  ; 

Ne  remanra  n'en  i  ait  de  férus. 

249  Grans  fu  la  noise  et  mervellos  li  ton. 

Qant  Girars  vint  a  l'estor  a  bandon  449'' 

Versent  paien  et  tument  el  sablon. 

Demie  liuë  guencirent  li  félon. 

Bueves  et  Claires  portent  le  confanon  ; 

Par  la  batalle  lor  muevent  tel  tençon  4500 

Claires  ocis  le  roi  d'Angalïon  ; 

Rois  fu  d'Aufrique  li  orgellos  gloton  ; 

Et  Bues  rocist  Tamiral  Malcolon  ; 

Devant  lor  brans  vuidierent  maint  arçon  4S04 

Et  puis  escrïent  :  «  Or  i  ferés,  baron. 

Li  drois  est  nostres:  se  Deu  plaist,  nosvaincron.» 

250  Girars  d'Eufrate,  qui  en  Deu  se  fia, 

Par  mi  l'estor  forment  esperona.  4508 

Fiert  Nabigant,  un  roi  qu'il  encontra, 

Seignor  d'Abisme,  une  terre  delà  ; 

Rois  Agolans  avec  lui  l'amena. 

Tote  Borgogne  al  venir  li  dona.  4513 

Es  vos  Girart  qui  li  calengera  : 

Brandist  le  hanste,  vers  le  païen  s'en  va. 

Si  le  feri  li  dus  et  asena 

Que  son  cscu  li  fendi  et  perça  4$i6 

Et  le  clavain  rpnpi  et  desbenda  ; 

Par  mi  le  cors  son  acier  li  bagna  ; 

Mort  le  trebuce  et  puis  s'en  retorna. 

Dist  a  ses  homes  :  a  Ne  vos  esmaiés  ja.  4520 

Je  sui  Girars,  qui  bien  vos  conduira, 

Et  Damcrdcx  bons  garans  vos  sera. 

Cil  iert  garis  qui  en  cest  canp  morra, 

Trop  sera  rices  qui  vis  en  estordra.  »  4534 

Cil  li  respondent  :  «  Nus  ne  vos  en  faura.  » 

251  Sos  Aspremont,  el  fons  d'une  valee, 
La  comença  celé  dure  mellee. 

Des  le  matin,  que  prime  fu  sonee,  4528 

Des  ci  a  none  que  ele  fu  cantee, 

Que  li  solaus  revint  et  la  vespree, 

Doné  i  ot  tante  pesant  colee. 

Cel  jor  i  ot  mainte  teste  colpee.  4532 

Li  cans  dura  de  lonc  une  loée; 

Lii  Chanson  (TAspremonl.  lO 

Terre  délivre  n'i  fust  ja  tant  trovee 

U  une  mule  peùst  estre  establee, 

N'eùst  halberc  u  escu  u  espee  453^ 

U  home  mort  u  teste  ensanglentee. 

Eaumes  cuidoit  avoir  France  trovee  ; 

Mais  ains  qu'il  l'ait  a  son  ues  conquestee 

Ne  que  sa  teste  en  soit  d'or  coronee,  454" 

De  celé  jent  qu'il  i  a  amenée 

Poi  en  menra  en  la  soie  contrée. 

Et  no  baron  le  ront  si  conparee, 

Poi  ont  en  France  ducee  ne  contée  4544 

Qui  ne  remagne  de  segnor  esgaree. 

A  cels  des  bers  iert  la  terre  aclinee. 

Tant  fort  dura  celé  pesme  jornee 

Que  jors  lor  faut,  si  revint  la  vespree.  454*^ 

La  batalle  est  par  itant  desevree. 

Paien  se  traient  lonc  une  arbalestree, 

Entrais  et  Frans  ot  une  grant  cavee  ; 

Sarrasin  ont  lor  ost  eskergaitee  4552 

Et  crestïan  ausi  la  lor  gardée. 

La  nuis  est  bêle  et  la  lune  levée. 

De  nostre  jent  i  ot  molt  de  navrée 

Et  de  la  lor  ocisse  et  malmenée.  4556 

252     En  l'ost  de  France  ot  celé  nuit  grans  plors  : 
Li  navré  jetent  uns  grans  plains  mervellos  ; 
Li  sain  en  font  uns  sospirs  angossos 
De  lor  amis  qu'il  i  ont  les  plusors.  4560 

Si  font  paien  de  Taltre  part  le  bos  ; 
Florent  et  crient,  qui  molt  sont  doleros  ; 
Li  alqant  ont  les  mains  et  les  bras  ros. 
Dist  l'uns  a  l'altre  des  Turs  maleùros  :  456^ 

«  E  !  Agolans,  trop  estes  covoitos. 


si 

Que  voliés  Karle  si  tolir  ses  honors. 

Franc  ne  sont  pas  trop  por  ce  paoros. 

Ains  q'aiés  France  nel  tegniés  a  estros,  4$68 

Rois  serés  vos  dels  secors  desiros. 

Ne  puet  reraaindre  ne  soies  coreços, 

Que  François  sont  al  conbatre  aïros.  » 

253  Entre  les  os  n'avoit  c'un  petit  plain.  457» 
N'en  i  ot  nul,  ne  cortois  ne  vilain, 

Onques  la  nuit  manjast  ne  car  ne  pain  ; 

11  n'i  manjuë  chevax  orge  ne  fain. 

Cil  vasal  gissent  tôt  travellié  et  vain.  4576 

Li  alqant  tienent  lor  cevax  par  le  frain 

Et  tote  nuë  l'espee  en  l'altre  main. 

254  Sos  Aspremont,  ens  el  fons  contreval, 

La  nuit  i  gist  tant  nobile  vasal  45^ 

Ki  par  le  frain  i  tenoit  son  ce  val. 

Li  mort  i  gissent  et  a  mont  et  a  val. 

Molt  lor  anuie  desci  a  l'ajornal, 

Poés  savoir  n'i  a  ne  giu  ne  bal.  45^4 

255  Icele  nuit  ont  crestïen  vellié  ; 

Li  viels  Girars  les  ot  escrogaitié. 

N'i  ot  un  seul,  tant  i  soit  aaisié, 

Qui  son  elme  ait  de  son  cief  deslacié  4588 

Ne  son  escu  de  son  coi  despendié; 

Li  navre  sont  auques  afebloié  ; 

Lor  ceval  n'ont  ne  beu  ne  mangié. 

Eaumes  d'Aufrike  n'i  a  rien  gaagnié,  459» 

Car  de  sa  jent  est  ja  si  alasquié 

El  canp  en  gist  bien  près  de  la  moitié 

Q'ocis  que  mort  que  navré  que  plaie. 

Et  li  sain  sont  ja  si  fort  esmaié  4596 

Ja  mais  el  camp  ne  mêleront  le  pié, 

Se  il  n'i  sont  par  force  racacié. 

Qant  ce  voit  Eaumes,  a  poi  n'est  enragié  : 

«  Fil  a  putain,  con  m'avés  engignié  !  4600 

Par  vo  conseil  ai  je  ce  comencié, 

Dont  ja  mais  n'iere  en  cest  siècle  haitié.  » 

Dont  s'est  Balans  vers  Ealmon  aprocié  : 

«  N'est  pas  mervelle,  sire,  s'estes  irié.  4604 

Qant  vos  m'eûstes  a  Karlon  envoie 

Et  je  li  eu  vo  mesage  noncié 

Et  je  ariere  fui  a  vos  repairié, 

Lues  m'eurent  il  en  vo  cort  si  jugié  4608 

A  por  un  poi,  li  gloton  renoié, 

Que  il  ne  m'eurent  en  vo  cort  forjugié. 

Et  tôt  avoient  cest  règne  gaagnié. 

S'il  en  estoient  un  petitet  proie,  4612 

A  poi  de  vent  l'aroient  il  lascié.  » 

Et  dist  Eaumes  :  «  Tart  me  sui  castïïé . 

Se  jo  escape,  bien  en  serai  vengié  : 

Il  et  lor  oir  seront  desiretié.  »  4616 

256     A  o-rant  mervelle  fu  coreciés  Eaumon 

Qant  voit  tant  Turc  gissant  mort  el  sablon  : 

Dist  a  Balan  :  «  Mal  esploitié  avon  : 

Perdu  avons  Jupiter  et  Mahon  4620 

Et  tos  les  dex  en  cui  nos  creïon. 

Se  hui  cest  jor  retolir  nés  poon, 

Ja  a  nul  jor  France  ne  conquerron.  » 

Et  dist  Balans  :  «  Ço  ont  fait  li  gloton,  4624 

Je  vos  dis  voir  del  mesage  Karlon  ; 

Se  vos  dis  voir,  orendroit  le  trovon. 

Ja  mais  la  mer,  ce  cuit,  ne  passeron  ; 

Loins  est  Aufriquc,  ja  mais  ne  le  verron  ;        4628 
Et  cil  François  n'atendent  se  vos  non.  » 

257  La  nuis  trespasse  et  li  jors  aproça  ; 
L'aube  est  crevée  et  li  solax  leva. 

Dolans  fu  Aumes  et  forment  s'aïra.  46^2 

Il  va  par  Tost,  ses  paiens  conforta  ; 

Plus  lor  promet  que  il  ne  lor  donra. 

Siet  grans  eskieles  li  rois  raparella  : 

Vint  mile  en  ot  la  u  mains  en  i  a  ;  4656 

Sonent  lor  cor  et  Eaumes  s'escrïa  « 

«  Gir  cevalciés,  ne  vos  atargiés  ja. 

Vengiés  vos  dex  a  cels  qui  resont  la.  » 

Et  crestïen  qui  furent  par  deçà  4640 

Corent  as  armes,  et  cascuns  se  hasta. 

Et  Karlemagnes  par  l'ost  esperona, 

Tos  ses  barons  en  Deu  reconforta  ; 

Tos  ses  conrois  l'emperere  arenia  4644 

Prometent  Deu  qui  vis  en  estordra 

Ja  en  sa  vie  mais  pecié  ne  fera. 

A  tels  paroles  Karles  lor  comanda 

Qu'il  esperonent  et  il  si  feront  ja.  4648 

Molt  ot  grant  duel  la  ou  ce  rasanbla. 

258  François  cevalcent  contre  la  jent  grifagne. 
Al  comencier  i  ot  fiere  bargagne  ; 

Ja  mais  n'iert  jors  que  France  ne  s'en  plagne.  4652 

La  veïsciés  une  fiere  conpagne 

Ht  tel  batalle  que  ne  fu  si  estragne; 

Cel  jor  i  eut  percie  mainte  entragne  ; 

Del  sanc  des  cors  est  vermelle  la  plagne.  4656 

Es  vos  Eaumon  sor  un  destrier  d'Espagne  : 

U  ot  hauberc  de  Tuevre  de  Miçagne 

Et  elme  a  or  u  ot  mainte  sartagne  ; 

Pieres  i  ot  qui  bien  valent  Bretagne,  4660 

Espiel  fraisnin  et  s'i  ot  grant  ensagne. 

De  lui  vengier  n'iert  mais  ou  il  se  fagne. 

Devant  paiens  vint  trestote  une  plagne  ; 

Feri  un  duc,  Antelme  d'Alemagne  :  4664 

N'a  si  bone  arme  qui  son  cop  li  detagne, 

Par  mi  le  cors  son  roit  espiel  li  bagne, 

Mort  le  trebuce  ;  ne  li  caut  qui  le  plagne. 

259  Trïamodés  vint  pognant  la  valcele,  4668 
Bien  fu  armés  el  destrier  de  Castele, 

Et  vait  ferir  Joifroi  Grisse  Gonele  : 

L'escut  li  trence,  l'obère  li  desclavele, 

L'acier  li  met  très  par  mi  le  mamele.  4672 

Eaumes  meïsmes,  a  le  targe  novele, 

Tint  Durendal  dont  trence  la  lemele  ; 

Garnier  a  mort  et  Rainnalt  d'Orbendele. 

«  Dex,  »  dist  Ogiers,  «  con  cis paiens  révèle  !»   467^ 

260  Ogiers  fu  ber  et  si  ot  cors  vallant  ; 
Traite  a  Cortain,  dont  bien  trence  li  brant. 
Et  fiert  Eaumon,  qui  fu  fix  Agolant;^ 

Ne  redota  ne  lui  ne  son  samblant  :  4680 

•  «  Dex,  »  dist  Ogiers,  «  altimes  rois  poissant, 
Ce  m'est  grans  dex  que  cis  glos  dure  tant.  » 
Il  tint  Cortain,  si  l'en  fiert  par  devant  ; 
A  mont  en  l'ialme  le  consiut  en  raiant,  4684 

Tôt  li  trenca  et  la  coife  devant 
Qu'il  en  abat  et  del  cuir  et  del  sanc. 
Corte  trenca,  si  cola  par  devant, 
Par  mi  l'arçon  consuï  l'auferrant,  468S 

Tote  la  cuisse  et  l'espaule  en  desçant  ;  . 

Li  cevax  chiet  et  li  rois  fu  dolant. 

Haumes  saut  sus,  qant  vit  le  covenant, 

Dist  a  Ogier  :  «  As  maufés  te  cornant.  4<>92 

T'espee  fist  u  maufés  ou  tirant  ; 

S'ele  fust  longue,  par  le  mien  essïant, 

A  Durendal  peùst  estre  sanlant  ; 

Forment  te  doit  por  ce  que  trence  tant.  4696 

261     «  Vasal,  »  dist  Eaumes,  «  molt  te  voi  fort  et  fier. 
Espee  as  tele  bien  le  pues  afichier  ; 
Ne  vi  mellor  en  poing  de  chevalier, 
S'auques  fust  longue,  c'on  s'en  peûst  aidier.    47^ 
A  grant  mervclle  te  pues  esleechier  : 
Le  roi  d'Aufrique  as  hui  fait  peonier; 
Ne  trovai  home  tant  m'osast  aprochier. 
Mais,  par  Mahon  qui  nos  a  a  jugier,  4704 

De  Durendal  te  mosterrai  l'acier 
Ki  plus  flanboie  que  carbons  de  brasier.  » 
Eaumes  l'a  traite  et  vait  ferir  Ogier  : 
A  mont  en  l'iaume  le  cuida  essaier  ;  4708 

Li  fers  fu  listes,  si  escola  l'acier, 
Ne  l'enpira  qu'il  l'estut  fors  glachier, 
Mais  de  l'escut  li  abat  un  qartier  ; 
L'arçon  devant  et  le  col  del  destrier  4712 

A  abatu  au  brant  qui  fu  d'achier. 
Que  il  covint  le  Danois  trebucier. 
Ogiers  saut  sus  qui  ne  fu  pas  lanier, 
Ja  se  voira,  ains  qu'il  muire,  vengier.  4716 

Es  Ansquetin  qui  vit  caoir  Ogier  ; 
Fiert  Boidant,  que  Aumes  ot  molt  cier. 
Par  mi  son  elme  d'une  hace  d'acier  ; 
L*a  tôt  fendu  desci  el  hanepier.  4720 

262  En  Ansquetin  ot  molt  hardi  Normant. 
Qant  vit  Ogier  et  Aumon  en  estant, 
Aidier  li  vait,  si  feri  Boïdant, 

Tôt  le  fendi  desci  qu'es  dens  devant.  4724 

Prent  le  ceval,  Ogier  vait  escrïant  : 

«  Montés,  Danois  ;  ne  vos  aies  targant.  » 

Et  Ogiers  vient,  si  saut  en  l'auferrant. 

Aumes  li  vient,  ne  va  plus  demorant.  4728 

Ja  rasanlassent  illuec  de  maintenant, 

Mais  une  flote  se  fiert  entrais  pognant, 

La  le  perdi,  car  la  presse  fu  grant. 

Garda  les  lui,  si  fiert  un  Alemant,  4752 

Onques  nule  arme  ne  li  valut  un  gant, 

Tôt  le  fendi  desci  es  dens  devant. 

Puis  regarda  son  ome,  Boïdant. 

De  son  damage  est  li  rois  molt  dolant  ;  4736 

En  son  langage  va  Mahon  encreant; 

Ne  crera  mais  losengier  son  vivant 

Ne  home  nul  qui  trop  se  voist  vantant. 

263  Sos  Aspremont  sont  grant  li  mariment.  4740 
Karles  i  pert  des  mellors  de  sa  jent, 

Dont  Damedex  fist  son  comandemeiit  ; 

Crestïentés  i  perdi  durement. 

Et  a  Aumon  refu  si  malement  4744 

A  cascun  ome  que  il  a  mais  vivent 

En  gissent  mort  troi  ou  qatre  el  pendent. 

Une  loée  tienent  li  mort  gissent  ; 

N'i  a  de  terre  vuidie  demi  arpent  4748 

N'ait  crestïen  ou  Sarrasin  morent, 

Elme  o  escu,  o  espee  trencent, 

U  bon  destrier  qui  son  segnor  atent. 

Voi  le  Eaumes,  a  poi  d'ire  ne  fent  ;  4752 

Tint  Durendal  qui  si  trence  forment. 

Cui  il  consiut  de  sa  vie  est  nïant, 

Mors  est  en  fin  sor  cui  ele  desçant, 

Que  li  paiens  a  trop  esforcenoant  47S6 

Et  Durendals  trence  trop  malement. 

Se  roiyEaumes  puet  vivre  longuement, 

Soie  estra  France,  se  Dex  ne  l'en  désfent. 

264     Grans  fu  l'estors,  onques  tel  ne  vit  on.  4760 

Conté  vos  ai  del  rice  roi  Aumon 
Qui  par  l'estor  mainne  tel  marisson. 
Mais  or  oies  de  Girart  le  baron 
Ki  se  conbat  par  delà  en  un  mont,  4764 

Claires  et  Bues  et  Rainiers  l'enfançon  ; 
A  grant  mervelle  i  fièrent  Borguegnon  ; 
Mais  tant  i  a  de  la  geste  Mahon  ! 
Voi  le  Girars  ;  il  s'apuie  a  l'arçon  4768 

Et  a  sa  main  apuie  son  baston  ; 
De  caudes  lermes  li  mollent  li  grenon 
Et  de  la  barbe  ambedui  li  forçon. 
o  Dex,  »  dist  Gerars,  <r  par  ton  sainlime  non,  4772 
Ja  ving  jo,  Sire,  por  toi  en  Aspremon. 
De  tant  franc  home  ai  faite  noreçon. 
Dont  je  vos  fis  ier  matin  livrisson  ; 
Ne  vos  sai  traire  de  ce  altre  sermon  :  4776 

Por  nos  morustes  et  nos  por  vos  morron. 
Franc  chevalier,  des  or  nos  enforçon  ; 
Rendons  a  Deu  ce  que  nos  li  devon.  » 
Et  cil  respondent  :  «  Volentiers  le  feron.  4780 

Il  n"i  a  plus  mais  or  nos  comandon 
A  cel  Segnor  cui  batesme  tenon 
Qu'il  nos  garisse  de  mort  et  de  prisson.  » 

265  Girars  cevalce  par  le  camp  doleros.  478, 
Sessante  mile  sont  o  lui  fereor. 

La  ou  il  tornent  sont  paien  angossos  ; 

Mais,  qui  soit  liés  ne  qui  que  soit  iros, 

Karles  est  molt  dolans  et  anuios  4788 

De  ses  frans  homes  que  il  voit  des  ciés  blos. 

De  ses  siet  rois  li  ont  ocis  les  dos, 

Plus  de  qatorse  entre  dus  et  contors. 

A  lui  akeurent  alqant  et  li  plusor  4792 

Qui  li  demandent  :  «  Sire,  que  ferons  nos  ? 

Se  or  n'en  pense  Jhesus  li  glorïos, 

Perdue  est  France;  n'i  avérés  recors.  » 

Gel  jor  fust  Karles  vergondos  et  iros,  4796 

Se  Dex  ne  fust  et  dans  Girars  li  ros. 

266  Grans  fu  li  cans  et  li  estor  sont  fier 
Et  crestïen  prendent  a  esmaier, 

Qant  la  lor  jent  voient  si  enpirier,  4800^ 

Les  cris  caïr  et  la  noise  abascier; 

Cil  ceval  fuient  par  le  canp  estraier, 

Ça  vint,  ça  dis,  n'i  a  home  en  estrier. 

Par  devant  Karle  es  vos  le  duc  Gaifier,  4804 

De  Lohierainne  li  enforciés  Garnier, 

Li  dus  Antomes  et  Sanson  et  Rainnier  ;     . 

N'i  a  celui,  tant  s'i  seûst  gaitier, 

Nen  ait  percié  son  escu  de  qartier,  4808 

Son  elme  frait  u  colpé  son  espier  ; 

Ne  vienent  pas,  saciés,  de  dosnoier  : 

De  l'estor  vienent  nostre  segnor  vengier. 

Karles  les  voit  de  l'estor  repairier,  4812 

Lors  a  tel  duel  le  sens  cuide  cangier, 

Des  iels  del  cief  en  prent  a  larmoier. 

Qui  dont  l'oïst  a  Damerdeu  tenchier  ! 

«  Glorïeus  sire,  »  dist  Caries  al  vis  fier,  4816 

«  Qui  m'as  doné  cest  pule  a  justicier, 

Que  je  voi  chi  devant  moi  detrenchier 

A  ceste  jent  qui  petit  vos  ont  chicr, 

Qui  ne  se  vuelent  lever  et  baptisier  4830 

Ne  vostre  non  aorer  ne  proier, 

Qant  jo  ces  pert  que  je  doi  castoier, 

Bien  vos  devroit,  sire  Dex,  anuier.  » 

A  ces  paroles  es  vos  pognant  Ogier,  4824 

Cinc  fers  de  lances  el  cors  de  son  destrier. 

L'escus  qu'il  porte  ne  fu  pas  si  entier 

Q'a  nul  franc  home  eûst  ja  mais  mestier  ; 

Ses  elmes  bruns  ert  enbarés  derrier,  4828 

Devers  senestre  fausé  l'auberc  doblier  ; 

Le  senc  vermel  en  covint  a  raier 

Que  l'esperon  en  covint  a  moUier  ; 

En  son  poing  destre  Certain,  son  brant  d'achier.  48^2 

Dïent  François,  Alemant  et  Bevier  : 

«  En  cestui  a  nobile  chevalier.  » 

Ogiers  parole  ou  il  n'a  q'aïrier  : 

«  Karles,  bels  sire,  pensés  de  l'esploitier.         4856 

Orains  presimes^  un  paien  latimier  ; 

L'uevre  as  paiens  nos  vint  tôt  acointier.  » 

Eaumes  ne  degne  por  son  père  envoler, 

Ains  se  lairoit,  ce  dist,  le  cief  trenchier.  4840 

Paien  se  prendent,  ce  dist,  a  esmaier. 

Envoies  tost  as  très  un  mesagier, 

N'i  lasciés  ome  qui  ja  se  puist  aidier  ; 

Vignent  al  camp  por  lor  amis  vengier,  4844 

Car,  s'il  nos  voient  un  petit  espessier, 

Ja  lor  verres  la  fuite  comencier. 

—  Ogier,  »  dist  Karles,  «  bien  fait  a  otroier. 

Hastivement  en  covient  esploitier.  »  ^848 

267  Par  le  conseil  Ogier,  le  fil  Gaufroi, 
I  tramet  Karles  Droon  et  Audefroi  : 
«  Aies  as  très  or  tost  a  grant  esploi. 

Dites  lor  tôt  que  il  vignent  o  moi  :  4852 

Qui  n'a  ceval  si  monte  en  palefroi 

Ou  il  acore  a  pié  tôt  le  sabloi.  » 

Et  cil  respondent  :  a  Biax  sire,  a  vostre  otroi.  » 

Et  puis  s'en  tornent  par  le  comant  le  roi.        4856 

Et  l'emperere  chevalce  o  son  conroi 

A  vint  melliers  que  il  a  avuec  soi  ; 

Se  haste  molt  a  force  et  a  esploi. 

Aumes  regarde  par  mi  un  bruieroi,  4860 

Si  a  coisie  l'orieflanbe  le  roi, 

L'empereor  et  ses  homes  o  soi. 

Et  dist  Aumes  :  «  Segnor,  en  moie  foi, 

Molt  me  dist  bien  Balans  ce  que  je  voi.  4864 

Trop  serai  fols,  se  ja  mais  le  mescroi.  » 

268  Nostre  emperere  ot  molt  le  cuer  dolant 
De  sa  maisnie,  qu'il  voit  morir  el  canp. 

A  vint  mil  Frans  vint  a  l'estor  pognant  ;  4868 

Fiert  un  paien  qui  ot  non  Moridant  ; 

L'escu  li  perce  et  le  clavain  luisant, 

Par  mi  le  cors  li  met  l'epiel  trencant. 

Karles  retorne  et  vait  ferir  Morant,  4872 

Un  almaçor,  cosins  fu  Agolant  ; 

El  cors  li  brisse  son  espiel  en  botant. 

Puis  trait  Joiose,  ne  fu  plus  rice  brant 

Fors  Durendal  :  celi  met  je  devant.  4876 

Devers  Aufrique  ocist  un  Alfricant. 

Crie  «  Monjoie  !  »  haltement  en  oiant  : 

«  Or  i  ferés,  mi  chevalier  vallant. 

Deffendés  vos  de  la  jent  mescreant  4880 

Qui  vostre  onor  vo  vont  si  calenjant.  » 

Namles  le  voit,    Ansquctin  le  Normanl, 

Fagon  le  mostre  et  Ogier  maintenant  : 

«  Ves  de  no  roi  con  il  se  vait  mostrant.  4084 

Ce  poise  moi  qu'il  se  met  si  avant. 

Se  le  perdons,  n'i  avérons  garant 

Ne  nos  odent  cil  orgellos  Persant.  » 

Ogiers  et  Namles  viencnt  al  roi  pognant  :        4888 

«  Drois  eraperere,  por  Deu  le  raemant, 

Ne  vos  metés  hui  mais  si  al  devant. 

Se  vos  perdiens,  nos  remanriens  dolant  ; 

Tos  seroit  mors  certes  li  remanant  ;  4892 

Tant  somes  nos  seûr  et  conbatant 

Con  nos  savrons  que  vos  serés  vivant.  » 

Karles  respont  :  «  De  ce  n'i  a  noiant. 

Ja  ne  mis  vivre  por  que  soies  morant,  4896 

Car  ensement  m'ociroient  Persant. 

Ne  place  Deu,  le  roi  de  Biaulïant, 

Que  jo  escap,  se  vos  estes  fallant.  » 

Dont  plora  Namles,  Anquetin  li  Normant        4900 

Et  tôt  li  autre  environ  lui  estant. 

Es  Turs  se  fièrent  a  itel  maltalant 

Tôt  cil  vint  mil  n'i  a  nul  sejornant  ; 

Siet  mil  paiens  ocïent  maintenant  4904 

Ki  tôt  creoient  Mahon  et  Tervagant. 

Dusq'a  Aumon  s'enfuient  tel  siet  cent, 

Li  plus  en  vont  lor  boiax  traînant  : 

o  Hé  !  Aumes,  sire,  ves  ci  no  finemant.  49°* 

A  toi  fuions  que  nos  soies  garant.  » 

Aumes  l'entent  a  poi  d'ire  ne  fant. 

Tint  Durendal,  s'a  entesé  le  brant, 

Tôt  mailenté,  desci  es  poins  sanglant.  49" 

Dusq'a  petit  fera  Karlon  dolant. 

Fiert  Ansquetin,  un  tel  prince  vallant, 

Karles  n'ot  orne  gaires  mels  conbatant. 

Li  rois  Eaumes  le  fiert  par  tel  sanlant  4916 

Onques  del  hialme  ne  pot  avoir  garant, 

Coife  de  fer  n'i  contrevalt  un  gant  ; 

Dusqu'es  espaules  le  va  tôt  porfendant. 

Oies  mervelle,  por  Deu  le  raeraant  :  4920 

Li  cors  caï,  tant  ala  tornïant 

Que  il  revint  a  tere  en  son  séant, 

Ses  mains  tendues  al  ciel  vers  Eurïant  ; 

L'arme  enporterent  li  angele  tôt  cantant.  4924 

Karles  le  vit,  qui  bien  ert  Deu  créant, 

Et,  Dex,  quel  duel  il  en  va  démenant. 

269  Dolans  fu  Karles,  onques  mais  ne  fu  si, 

Qant  il  vit  mort  Ansquetin  qui  caï.  492S 

Il  le  regrete  :  «  Tant  mar  fustes,  ami. 

Hé  !  sire  dus,  vos  m'eûstes  nori  : 

Qant  tos  li  mons  m'ot  a  estros  falli; 

Par  vos  fui  jo  a  Rome  recuelli  ;  4932 

La  toie  terre  a  le  moie  verti. 

Se  onques  Dex  de  nule  rien  m'oï. 

Dont  li  proi  jo  qu'il  ait  de  vos  merci.  » 

Lors  broce  Karles,  un  Sarrasin  feri,  4936 

«  Mon  joie,    »  crie,  «  chevalier,  ferés  i.  » 

Et  il  si  font  qant  il  l'ont  enlroï. 

Li  josters  fu  del  tôt  mis  en  obli. 

As  brans  d'achier  sont  li  caple  verti  ;  4940 

S'un  petitet  se  tenissent  ensi, 

Sarrasin  fuscent  dusq'a  poi  départi. 

270  Grans  fu  l'estors,  molt  fist  a  resognier. 

Or  des  mesages  vos  vuel  jo  acointier  4944 

Qui  vont  as  très  le  mesage  nonchier. 

Vienent  as  tentes,  si  pensent  del  hucier  : 

a  Or  tost,  baron,  venés  Karlon  aidier. 

Ses  Aspremont  est  a  tel  enconbrier,  4948 

Et  vos  amis  qui  en  ont  grant  mestier  ; 

Se  tost  nel  faites,  nés  verres  repairier. 

Qui  al  besoing  demoërra  arrier, 

Karles,  nos  rois,  le  fera  detrenchier.  »  4953 

Qant  cil  l'oïrent,  or  n'i  a  q'aïrier. 

As  armes  corent  serjant  et  escuier 

Et  canberlenc  et  keu  et  boutellier 

Et  escançon  et  vallet  et  huissier  ;  4956 

Nis  li  navré  vont  lor  plaies  loier  ; 

El  palefroi  monta  qui  n'a  destrier  ; 

Qui  n'a  espe,  baston  quiert  ou  levier; 

Portent  maçuës  et  grans  cotials  d'achier  ;  4960 

Perces  de  caisne  corurent  aguissier; 

Colpent  et  fendent  toalles  et  doblier  ; 

Confanons  font  por  paiens  esmaier. 

En  RoUandin  ne  n'ot  que  aïrier.  4964 

Haton  apele,  Guion  et  Berengier. 

«  Baron,  »  dist  il,  «  mes  oncles  a  mestier. 

Or  verrai  jo  certes  qui  m'ara  cier 

Et  qui  mon  oncle  m'aidra  a  raplegier.  »  4968 

Rollandins  saut  et  monte  en  un  destrier  ; 

Cort  a  val  i'ost  et  comence  a  hucier. 

A  son  col  tint  un  grant  pel  de  qartier. 

a  Or  tost,  baron,  et  pensés  del  coitier,  4972 

Que  l'eraperere  vos  donra  jent  loier. 

Je  serai  hui  vostre  confanonier.  » 

Dïent  li  altre  :  «  Cis  om  sera  molt  fier 

Et  orgellos  por  estor  comencier.  »  4976 

Des  très  s'en  issent  tel  qarantc  mcUier, 

Trestot  mescin  et  baceler  legier. 

Ja  ne  fuiront  por  les  menbres  trenchier. 

Et  RoUandins  tos  tans  el  cief  premier;  4980 

Dejoste  lui  Haton  et  Berengier. 

Dex,  con  il  pensent  d'errer  et  cevalchier  ! 

Aumes  d'Aufrique  cuida  bien  esploitier 

Qu'il  lor  cuida  Deu  faire  renoier  4984 

Et  Mahomet  aorer  et  proier, 

Qui  ne  valt  mie  le  monte  d'un  denier. 

En  cest  secors  ne  me  vuel  mais  targier  ; 

De  la  batalle  vos  redoi  acointier,  4988 

De  la  grant  noise  et  del  fort  destorbier. 

Et  a  Girart  vos  vorrai  repairier. 

271  Or  faites  pais,  por  Deu  le  creator. 

De  dant  Girart  dirai,  le  pogneor,  4992 

Celui  d'Eufrate,  le  bon  tornoieor  ; 

N'asambla  mie  as  jens  l'empereor; 

Mais  ou  Aumes  fait  tenir  s'orieflor 

La  vint  Girars  et  tôt  si  fereor;  4996 

Cinqante  mile  furent  tôt  d'un  ator  ; 

Cent  mile  i  sont  de  la  jent  paienor. 

Li  dus  Girars  les  asalli  cel  jor. 

Dex  le  maintiegne,  li  père  creator.  5000 

Huimais  orés  del  jentil  pogneor 

Qui  l'estandart  conquist  par  sa  valor. 

272  Girars  se  fiert  ens  el  conroi  Aumon. 

Cinqante  mile  sont  o  lui  Borgegnon  ;  5004 

Li  Gilvodain  li  sont  a  l'esperon, 

Cil  de  Cosence  entor  et  environ, 

Que  ne  l'ocïent  li  Sarrasin  félon. 

Girars  parla  et  cria  a  hait  ton  :  5008 

«  Or  m'entendes,  et  Claires  et  Boson, 

Email,  Rainier  et  trestot  mi  baron. 

Ne  somes  mie  la  u  nos  solïon. 

Se  mes  voisins  movoit  vers  moi  tençon,  $013 

Ardoit  ma  tere  a  fu  et  a  carbon 

Et  je  la  soie  entor  et  environ, 

S'il  me  toloit  o  castel  o  dognon, 

Tant  aloit  l'uevre  que  nos  racordion,  soi6 

Ou  jel  metoie  ou  il  moi  en  prisson  ; 

S'il  me  caçoit  a  coite  d'esperon, 

Jo  revenoie  la  nuit  a  ma  maizon  ; 

Mais  cist  paien,  ou  nos  nos  conbaton,  5010 

Se  il  nos  cacent,  dites  ou  nos  fuiron. 

Nos  somes  pris  quel  part  que  nos  tornon. 

Il  n'i  a  plus  a  Deu  nos  comandon, 

Qui  nos  forma,  qant  nos  nen  estïon.  »  ^024 

A  icest  mot  que  nos  ci  vos  disson, 

Li  viels  Girars  broce  Matefelon, 

Brandist  le  hanste,  destort  le  confanon, 

Fiert  un  paien  qui  Macabres  ot  non,  5038 

L'escut  li  perce  et  l'obère  fremellon. 

Qu'il  li  perça  le  foie  et  le  polmon  ; 

Entre  paiens  l'abat  mort  de  l'arçon. 

Crie  :  «  Vïene,  or  i  ferés,  baron.  $o}i 

Li  drois  est  nostre  :  se  Deu  plaist,  si  vaintron.  » 

273     Girars  d'Eufrate  s'est  a  vois  escriés: 
M  Ferés,  baron,  onques  n'i  arestés. 
Un  don  vos  ruis,  ne  le  me  deveés  :  5056 

C'est  l'estandart  Aumon  que  me  donés. 
Jel  vuel  avoir:  tels  est  ma  volentés. 
Se  vos  nel  faites,  ves  vos  desiretés.  » 
Dïent  si  home  ;  «  Est  nos  sire  dervés  ?  ^040 

La  CImiisoh  d'Aspretiwnt  ii 

Desci  que  la  qu'il  les  aroit  nonbrés, 
Sessante  mile  i  a  de  Turs  armés.  » 

274     Et  dist  Girars  ;  «  Claires,  aies  avant. 

Bues  et  Ernals  et  Rainiers,  mi  enfant,  >04.i 

Et  cil  qui  sont  de  moi  terre  tenant, 

Cel  estandart  vos  reqier  et  demant. 

Se  vos  nel  faites,  dirai  vos  mon  sanlant: 

Se  en  Borgogne  sui  ja  mais  repairant,  5048 

De  tos  vos  fiés  ne  vos  lairai  niant. 

Desireté  en  ierent  vostre  enfant.  » 

Dïent  si  home  :  «  Girars  se  va  dervant. 

Et  neporqant  faire  estuet  son  comant.  »  5052 

Sonent  lor  graisles,   si  rehurtent  avant. 

Tant  ont  féru  et  deriere  et  devant 

Que  l'estandart  vont  ja  si  aproçant 

C'on  i  poroit  d'illuec  jeter  un  gant.  5056 

Rois  Mahugons  et  li  rois  Esperrant, 

Qant  voient  Frans  les  vont  si  aproçant, 

Li  uns  a  l'altre  le  va  soëf  dissant  : 

«  Molt  nos  dist  voir  li  mesagiers  Balant,  5060 

Que  crestïen  erent  preu  et  vallant 

Et  en  batalle  hardi  et  conbatant. 

Trop  est  Aumes  orgellos  et  prinsant 

Qui  se  conbat  sans  son  père  Agolant.  5064 

Aine  tel  oltrage  ne  fist  mais  nul  enfant. 

Fust  chi  li  rois  o  tôt  le  remanant, 

Vencus  fust  Karles,  ja  n'en  alast  avant; 

France  eûssons  tote  en  nostre  comant.  )o6.s 

Ja  ne  verra  le  solel  esconsant 

De  son  orguel  pora  veïr  sanlant; 

Geste  folie  nos  ieit  aparissant, 

Molt  nos  devons  tenir  a  non  saçant  5072 


K'a  l'esWndart  nos  deniorons  itant. 

Que  faisons  nous,  qui  n'en  alons  fuiant?  » 

275  A  Testandart  sont  paien  esperdu. 

Qant  ont  Girart  le  viel  aperceù,  S076 

Tote  sa  jent,  qui  si  près  sont  venu, 

Dist  l'uns  a  l'altre  :  «  Trop  avons  atendu. 

Ves  l'estandarl  dusc'a  petit  perdu.  0 

Et  Girars  crie  :  «  Niés  Claires,  que  fais  tu  ?     jo«o 

Bues  et  Rainiers  et  Ernals,  ou  ics  tu, 

Et  mi  baron  qui  o  moi  sont  venu  ? 

Se  or  ne  m'est  cel  estandart  rendu, 

Ne  vos  doi  mais  amistié  ne  salu.  »  5084 

Li  Borgegnon  n'i  ont  plus  atendu  ; 

As  brans  d'achier  i  ont  tant  cop  féru 

Q'a  une  lance  en  sont  ja  près  venu. 

276  Grans  fti  la  noisse  ;  les  puis  font  retentir  ;        5088 
Li  Borgegnon  se  fissent  bien  oïr. 

L'estandart  vuelent  as  Sarrazins  tolir  ; 

S'il  le  pooient  devers  aus  détenir, 

Petit  poroient  puis  Sarrazin  garir,  5092 

Ne  la  batalle  endurer  ne  sofrir. 

Que  dusc'a  poi  nés  covenist  fuir. 

La  veisciés  tel  estor  maintenir, 

Paiens  verser,  trebucier  et  caïr.  5096 

La  gent  Girart  sorent  molt  bien  ferir  ; 

Tant  ont  féru  que  près  sont  del  saisir. 

Mais  Sarrasin  ne  le  porent  sofrir. 

L;i  veisciés  tant  aubère  desartir,  5100 

Tant  Sarrazin  par  mi  le  cors  ferir. 

Girars  lor  crie  :  «  Baron,  or  del  sofrir. 

Se  ci  morés,  tôt  esterés  marlir  ; 

) 

Avuec  les  sains  vos  fera  Dex  servir,  5104 

Em  paradis  coroner  et  florir  ; 

lUuec  ares  trestot  vostre  désir.  ». 

Dist  Esperrans  a  Amaugon  de  Tyr  : 

«  Nos  ne  porons  plus  l'estandart  tenir.  5108 

Ves  le  perdu  ;  nel  poons  détenir. 

Aumes,  nos.  sire,  nos  met  el  covenir. 

Tant  puet  li  hon  son  segnor  cier  tenir 

Que  il  i  pert  qant  vient  al  départir.  «  5 112 

A  icest  mot  ne  porent  plus  sofrir  ; 

Tornent  les  resnes  et  pensent  del  fuir. 

277     Grans  fu  l'estors,  aine  n'oïstes  si  grant. 

Girars  s'escrie  :  «  Borgegnon,  or  avant  !  5 116 

Li  Gilvodain,  k'alés  vos  atargant  ? 

Cil  de  Cosence,  q'alés  vos  arestant  ? 

Li  Alvernas  mar  iront  demorant. 

Cel  estandart  me  rendes  maintenant.  »  5120 

Et  cil  respondent  :  «  Vos  Tarés,  sire,  errant.   » 

Lors  se  ferirent  es  Sarrasins  avant  ! 

Rois  Amaugons  et  li  rois  Esperrant 

Qui  l'estandart  avoient  en  comant  5124 

Tornent  les  resnes  et  si  s'en  vont  fuiant. 

L'estandart  lascent  en  mi  le  pré  estant, 

Qu'il  orent  mis  desor  un  olifant; 

Li  Borgegnon  l'ont  saisi  maintenant.  5128 

Le  duc  Girart  i  mainnent  pié  estant 

Et  si  nevou  l'ont  desarmé  errant  ; 

En  l'estandart  l'ont  asis  maintenant. 

«  Sire,  »  font  il,  «  or  avés  vo  talant.  »  5152 

Et  dist  Girars  ;  «  Grans  mercis,  bel  enfant. 

Or  ne  plaing  mie  que  vos  ai  noris  tant. 

Mi  chevalier,  cent  mercis  vos  en  rant. 

J'ai  esté  fel,  mais  or  vos  ferai  tant  :  sn6 

Por  cest  serN'ice,  se  nos  sons  repairant, 

Tos  mes  trésors  vos  irai  desfremant  ; 

Qui  n'a  mollier,  je  li  donrai  vallant.  » 

Girars  fu  las  qui  ot  conbatu  tant.  SMo 

Par  mi  le  nés  li  vait  li  sans  colant. 

Plorent  si  home  qui  le  vont  regardant. 

Et  dist  Girars  :  ««  Ja  n'en  aies  plorant  ; 

Ço  est  por  Deu  que  nos  sofromes  tant.  s  144 

Remontés  tost  et  feromes  avant. 

Qiicrons  .\union,  que  jo  mels  ne  demant,  w 

278  Grans  fu  la  noisse,  li  cri  et  li  content. 
L'estandart  ot  Girars  tôt  voirement.  $148 
Grant  noisse  i  a  et  grant  paticlement. 

Karles  l'oï,  s'esregarde  sovent. 

Ogier  apele  et  Namlon  ensement. 

«  Baron,  »  dist  il,  <«  or  soies  ça  gardent.  51 52 

Ça  oi  grant  noise  en  cest  tornoiement. 

Li  viels  Girars  s'i  conbat  molt  forment. 

Se  jo  ri  pert,  molt  en  serai  dolent.  » 

Et  dans  Girars  ne  s'atarja  nient.  5156 

Il  en  apele  des  siens  desci  q'a  cent. 

«  Cest  estandart  prendés  isnelement. 

A  Karlemagne,  envers  cui  France  apent, 

De  moie  part  l'en  faites  un  présent  5160 

Et  se  li  dites  qu'il  ne  s'esmait  nient, 

Que  cist  paien  vont  molt  afcbloient.  » 

Cist  respondirent  :  «  A  vo  comandcment.    » 

279  Cil  s'en  tornerent  a  coite  d'esperon  5164 
Qui  de  (jirart  ont  le  comandisson. 

Vienent  a  Karle  le  pas  et  le  treton  : 

«  Dex  beneïe  le  rice  roi  Karlon. 

De  par  Girart  un  présent  li  faison  5168 

De  l'estandart  al  rice  roi  Aumon. 

Ne  t'esmaier,  Karlemagnes,  frans  hom  : 

Paien  afoiblent;  nos  n'arons  se  bien  non. 

—  Ha!  Dex,  »  dist  Karles,  par  ta  redenptïon  5172 

Gardés  Girart  de  mort  et  de  prisson 

Et  se  li  dites  que  nos  l'en  merdon. 

Se  Dex  ce  donc,  par  son  saintime  non, 

Que  je  repair  en  France  a  Monloon,  5176 

Girart  rendrai  molt  bien  le  gueredon.  » 

Et  cil  retornent  ariere  a  la  tençon. 

Aumes  estoit  en  la  defolisson  ; 

De  l'estandart  ne  set  ne  o  ne  non.  5180 

Tint  Durendal  dont  fait  grant  marisson, 

Fiert  sor  François  a  guisse  de  félon  ; 

Tant  en  ocit  n'est  se  mervelle  non. 

280     A  grant  mervelle  fu  Aumes  bien  armé;  5184 

Tint  Durendal,  maint  cop  en  a  doné; 
Trïamodés  l'en  a  araisoné  : 
«  Par  foi,  Aumes,  trop  avés  mal  erré, 
Q,ui  sans  ton  père  t'es  a  Karlon  mellé.  5188 

A  molt  grant  blasme  vos  estera  torné, 
Que  cist  François  ne  sont  mie  emprunté. 
Bien  nos  calengent  forment  lor  ireté. 
Ja  cist  damage  n'ierent  mais  restoré;  5192 

Perdu  avés  del  mex  de  vo  barné. 
Et  car  soit  ore  vostre  olifant  soné. 
Li  rois  l'ora  a  Risse  la  chité. 
Secorra  vos;  ja  n'estra  trestorné,  5196 

U,  se  ce  non,  mal  somes  atorné.  » 
Aumes  l'entent,  si  l'en  a  regardé. 

Trîamodés  respont  par  grant  fierté. 

«  Par  Mahon,  oncles,  bien  est  tôt  avéré  5200 

Qanquc  Balans  m'ot  et  dit  et  conté. 

\'os  vos  soliés  vanter  en  mon  régné 

Qui  vos  aroit  oltre  la  mer  mené 

Par  vo  cors  seul  le  m'ariés  vos  livré  :  $104 

Malvaisement  sont  vo  dit  avéré 

Qui  dites  q'aie  mon  olifant  soné. 

\'os  et  li  altre  m'avés  mal  encanté 

Qi  prometés  ou  n'avés  pocsté.  5208 

Mais,  s'en  Alfrique  sui  ja  mais  retorné, 

Et  vos  et  il  serés  desireté. 

Jo  ai  pieça  a  Mahomet  voé 

Ja  por  François  n*i  avrai  cor  soné.  5212 

Ja  n'en  estra  mon  ami  reprové 

Que  en  ma  vie  aie  fiiit  malvaisté.  » 

Es  un  paien  pognant  tôt  esfreé  ; 

De  son  escu  ot  un  qartier  colpé;  5216 

De  son  clavain  sont  li  flanc  desciré  ; 

Li  sans  li  ist  en  maint  liu  del  costé  ; 

Sa  resne  ot  rote  et  son  fust  tronçonc  ; 

Forment  pert  bien  qu'en  estor  ait  esté.  5220 

F!n  mi  la  presse  a  Aumon  encontre. 

Pren  l'a  l'escu,  si  l'en  a  apelé  : 

«  Hé!  rois  d'Aufrique,  con  estes  vergondc  ! 

Une  partie  de  la  crestïenté,  5224 

Mais  nules  jens  ne  furent  si  armé, 

Haubers  ont  blans  con  argent  esmeré 

Et  lor  espiel  sont  si  bien  acejé, 

Elmes  ont  bruns  de  fin  achier  tenpré,  ;2;.s 

A  l'estandart  ont  contre  nos  esté. 

Que  vos  diroie  ?  Nos  somes  desroté. 

Vostre  estandart  en  ont  o  els  mené 

Et  si  l'ont  ja  a  Karlon  présenté.  »  5252 

Aumes  l'entent,  si  l'en  a  regardé. 

De  maltalant  a  tôt  le  sanc  miié  : 

«  Tais  toi,  «•  dist  il,  «  leciere  nature. 

Ce  n'est  pas  voirs  que  tu  m'as  ci  conté  5256 

Que  François  aient  si  faitement  ovré. 

Se  il  estoient  de  dur  acier  tenpré, 

N'aroient  il  envers  cels  poësté 

A  cui  jo  ai  mon  estandart  livré.  »  5240 

Et  cil  respont:  «  Ço  est  tôt  trespassé. 

De  l'estandart  vos  ont  il  délivré; 

Rois  Mahugons  s'en  est  fuiant  torné 

Et  Esperrans  est  après  lui  aie.  »  5244 

Aumes  l'entent  ;  or  est  desconforté  ; 

Trait  Durendal,  son  rice  brant  letré  ; 

Por  lui  vengier  rest  en  l'estor  entré  ; 

Mahomet  jure  ja  iert  geredoné.  5248 

Fiert  Engerran,  un  chevalier  menbré 

De  le  maisnie  Salemon  le  barbé  ; 

A  mont  en  l'iaume  l'a  si  bien  asené 

Tôt  11  trenca  qanqu'il  a  encontre;  5252 

Dusqu'en  la  sele  est  Durendal  colé. 

Se  li  destriers  ne  se  fust  trestorné, 

Aumes  l'eûst  très  par  mi  liu  colpé. 

Refiert  un  altre  que  il  ra  encontre.  5256 

Par  mi  le  çaint  l'a  en  travers  colpé  ; 

Le  tierç  fendi  dusqu'el  neu  del  baldré; 

De  nostre  jent  a  tel  essart  mené 

Devant  lui^ fuient,  que  molt  l'ont  redoté.  5260      . 

A  vois  escrïent  :  «  Karles,  ou  ies  aie  ? 

Se  cis  deables  a  longuement  duré. 

Tôt  somes  mort  ;  ja  n'estra  trestorné  ; 

France  iert  perdue  a  trestot  nostre  aé.  »  5264 

Es  vos  Ogier  qui  ce  a  esgardé, 

De  Danemarce  le  preu  et  l'aduré. 

Conbateor  ot  en  lui  esprové, 

Meldres  de  lui  ne  fu  adont  trové  ;  5368 

Tint  un  espiel  trencant  et  acéré. 

.<  Dex,  »  dist  li  dus,  «  par  la  toie  pité  ! 

Cil  Sarrasin  nos  a  hui  molt  grevé. 

Une  altre  fois  le  rai  hui  encontre.  5372 

S'or  nel  requier,  dont  aie  mal  dehé.  *» 

Point  le  ceval,  si  a  esperoné. 

Il  fiert  Aumon,  qu'il  ne  s'en  fu  gardé. 

Sor  son  escu  l'a  Ogiers  si  hasté  s  276 

Que  tôt  envers  le  trebuca  el  pré. 

Halberc  ot  bon  qui  ne  fu  dessafré  ; 

Dedens  le  malle  en  est  li  fers  entré. 

Si  caï  Aumes  et  si  fu  reversé  S^So 

Que  Durendal  li  fu  del  poing  volé. 

Ogiers  faut  jus  del  destrier  abrievé. 

Prendre  le  cuide,  mais  Aumes  l'a  hasté  : 

Reprent  s'espee,  Ogier  a  escrïé  :  5284 

a  Par  mon  cief,  glos,  mar  estes  démonté.  » 

281     A  grant  mervelle  fu  coreciés  Aumon, 
Qant  il  se  vit  contre  terre  el  sablon. 
Reprent  s'espee,  lieve  soi  contre  mon;  5288 

Dist  a  Ogier  :  «  Or  te  tieng  a  bricon, 
Qui  contre  moi  te  mes  si  a  bandon. 
Or  est  bien  drois  qu'en  aies  geredon.  » 
11  fiert  Ogier  sor  son  elme  roon  ;  5292 

Li  dus  guenci,  li  cols  va  par  en  son  ; 
Ne  l'empira  qu'i  valist  un  boton,    / 
Mais  de  l'escu  li  colpa  un  coron  ; 
Rest  li  la  jambe  desci  a  l'esperon.  5296 

282     Ogiers  fu  preus;  si  traist  Certain  s'espee. 
O  Durendal  fut  forgie  et  ovree  ; 
Qant  cil  l'ot  faite  qui  si  l'ot  acesmee, 
En  une  englume  fu  sempres  esprovee  ;  5300 

Desci  el  tronc  fu  l'englume  colpee. 
Corte  brissa  qui  molt  ert  bien  tempree. 
S'ele  ne  fust  issi  a  mal  alee, 
Ce  dist  li  fevre  qui  la  l'ot  manovree,  5504 

Ja  Durendals  n'eûst  a  li  durée 
Ne  ne  valsist  vers  li  une  denrée. 
Por  sa  bonté  Tôt  li  fevre  aceree. 
Ogiers  l'a  traite,  qui  maint  jor  l'ot  gardée;      5308 
Plus  luist  li  brans,  qant  il  l'ot  fors  jetée, 
Que  ne  fait  cire  en  celier  alumee. 
Et  fîert  Aumon:  tele  li  a  donee 
A  mont  en  l'ialme  en  la  cercle  dorée  5312 

S'Aumes  n'eûst  la  teste  trestornee 
Ja  mais  a  Karle  ne  fesist  jor  mellee. 
Sor  son  escu  est  l'espee  colee  ; 
Tôt  li  trenca  si  con  ele  est  alee  ;  5316 

Mainte  grant  bende  de  fer  i  a  colpee  ; 
Près  de  la  jambe  sor  le  cauce  dorée 
En  a  cent  malles  de  l'espee  portée  ; 
Desci  qu'en  terre  s'en  est  tote  avalée;  5320 

S'ele  fust  longue,  ja  i  fust  bien  entrée. 
Aumes  le  voit,  si  l'a  molt  redotee. 
Dist  a  Ogier:  «  Bone  m'avés  donee; 
Bien  te  conois  a  celé  corte  espee.  5324 

Une  altre  fois  fui  o  toi  a  mellee  ; 
Tu  ies  prodom,  ne  t'en  ferai  celée. 
S'en  moi  et  toi  voloies  l'acordee 
Que  tu  laiasses  la  lor  crestïenee,  5328 

De  Femenie  t'estra  l'onors  donee, 

Roi  te  ferai  de  corone  portée 
Qant  je  avrai  lote  France  aquitee. 

—  V^oir,  «  distOgiers,  «  onques  n'en  eu  pensée.  îîîj 
En  moi  et  toi  n'avra  ja  desevree. 

Si  n'avra  ains  l'uns  la  teste  coipee. 

Se  jo  i  muir,  fait  ai  bone  jornee; 

Em  paradis  sera  m'ame  salvee.  5Jî6 

Mais  se  tu  muers,  la  toie  ame  est  danpnec, 

Que  li  tiens  dex  ne  valt  une  denrée. 

—  Voir,  »  dist  Aumes,  «  or  est  ta  mors  jurée.  » 

283     Que  que  Aumons  vait  Ogier  maneçant  5^40 

Ht  il  estoient  illueques  pié  estant, 
Es  vos  Namlon  et  Salemon  pognant, 
Le  duc  Fagon  et  Richier  l'Alemant, 
Le  roi  Droon  et  Desiier  le  grant;  SM4 

En  lor  conpagne  mile  ome  conbatant. 
Ogier  rescossent  le  preu  conte  vallant. 
De  totes  pars  vont  Aume  avironant  ; 
Il  li  demandent,  se  li  vont  escrïant  :  $^48 

«  Qui  estes  vos,  dites,  sire  persant  ? 
Dites  nos  voir,  par  vo  Deu  Tervagant. 

—  Voir,  »  dist  Aumes,  «  nen  iere  mençognant 
N'onques  ne  fui  a  jor  de  mon  vivant.  s}S2 
Se  vos  estiés  encor  cent  altretant, 

Si  vos  diroie  trestot  mon  covenant. 

Que  mon  lignage  ne  fu  onques  mentant. 

Rois  sui  d'Alfrique,  oltre  la  mer  corant  ;  5356 

S'ai  non  Aumes  et  sui  fix  Agolant. 

Moie  est  Alfagne,  Befanie  la  grant  ; 

Moie  est  Persie  que  tienent  li  Persant  ; 

Moie  est  Surie  desci  qu'ai  flun  Jordant;  5^60 

Et  Morïane  est  a  moi  aclinant  ; 

Et  Babilonie  est  a  moi  apendant  ; 

Alixandre  est  a  moi  obéissant  ; 

Inde  maior  est  tote  a  mon  cornant;  5364 

La  terre  lient  de  moi  prestre  Johant  ; 

Ço  est  la  terre  ou  nus  hom  ne  me  mant. 

Que  vos  diroie  n'iroie  dévissant? 

Rois  sui  d'Aufrique  dusq'a l'arbre  qui  faut;       5j68 

Si  con  la  mers  va  entor  tornïant, 

Tôt  est  a  moi  par  devers  Orïant. 

Se  or  peûsce  conquester  Occidant, 

Lors  fust  a  moi  tos  li  mons  apendant.  5372 

Mais  Karlemagnes  le  me  vee  et  desfant. 

S'il  n'en  ert  hontes  de  moi  et  de  ma  jant, 

Mandé  eusse  a  Risse  la  devant 

Le  grant  secors  qui  la  vait  sejornant.  ^^76 

Il  sont  molt  plus,  par  le  mien  essïant, 

Qu'en  amenai  avuec  moi  en  cest  canp.  » 

Dïent  François:  «  Dex,  soies  nos  aidant. 

Qui  cest  rice  home  aroit  en  son  cornant  5580 

Et  a  Karlon  peiist  faire  presant 

N'estroit  mais  eure  que  il  n'en  fust  joiant.  » 

Aumon  asalent  et  derrière  et  devant. 

Et  li  païens  fu  fors  et  sorpoant;  5384 

Entre  dos  iels  plainne  palme  tenant. 

Tient  Durendal,  dont  bien  trence  li  brant; 

Cui  il  consiut  ne  puet  aler  avant. 

Et  neporqant  ne  li  valist  niant,  S 388 

Ne  fust  «  Aufrique  !  »  que  il  vait  escrïant. 

A  tant  i  vint  pognant  rois  Mo\'sant, 

Salatïel,  un  molt  rice  amirant, 

Trïamodés  le  parcreû,  le  grant,  539a 

Cador  d'Egypte  et  li  fors  roi  Balant 

Et  Sarrasin  plus  de  mile  et  set  çant. 

La  veïssiés  un  estor  molt  pesant. 

Aumon  rescossent,  car  il  en  i  ot  tant,  5596 

Ht  son  destrier  li  rendent  maintenant. 

284  A  le  rescosse  le  rice  roi  Aumon 
Vinrent  doi  roi  brocant  a  esperon. 

Trïamodés  vint  a  le  contençon  5400 

Et  fiert  duc  Mile  sor  l'escu  a  lion 

Qu'il  li  tresperce  l'auberc  et  le  blason 

Et  le  samin  et  l'ermin  peliçon. 

Par  mi  le  cors  li  mist  son  confanon  5404 

Que  la  boële  en  chiet  desor  l'arçon. 

285  Trïamodés  fu  molt  bon  chevalier  ; 
Le  duc  Milon  nos  a  mort  el  gravier. 

A  vois  escrie  et  comence  a  hucier  :  5408 

«  E!  Aumes,  sire,  pense  de  toi  vengier. 

Ja  mais  cis  dus  ne  te  fera  dangier. 

N'encontre  toi  ne  venra  gerroier.  » 

A  tant  es  vos  apognant  Berengier.  54»^ 

Le  duc  Milon  voit  jesir  el  gravier. 

S'or  ne  le  venge,  ja  mais  ne  s'ara  chier. 

Brandist  le  hanste  al  fer  trencant  d'achier. 

Trïamodés  feri  a  l'encontrier  ;  $416 

El  pis  devant  li  embat  son  espier 

Tant  con  tint  l'anste,  le  fist  jus  trebuchier. 

«  Oltre,  »  fait  il,  «  Dex  te  doinst  enconbrier. 

Mon  frère  as  mort  ;  or  en  as  ton  loier.  »  )42o 

286  Trïamodés  jut  mort  en  mi  le  canp. 
Aumes  le  plore,  molt  le  vait  regretant 
En  son  langage,  va  tenrement  plorant. 

Es  desrengié  et  Ricier  et  Morant.  S424 

Morans  fiert  Macre  d'oltre  Jherusalant, 

Roi  de  Surie,  orgellos  et  poissant; 

Par  mi  le  cors  li  met  l'espiel  trencant  ; 

Mort  le  trebuce  contre  tere  gissant.  5428 

Et  cil  Riciers  vait  ferir  Moysaut; 

Del  brant  d'acier  li  donc  un  cop  si  grant 

Que  dusqu'es  dens  le  va  tôt  porfendant. 

Et  l'apostoles  le  segna  en  plorant.  5432 

287     Qant  voit  Aumes  ses  bons  amis  morir 
Et  le  caopagne  de  ses  omes  covrir, 
Tel  duel  en  a  le  sens  cuide  marir. 
Dist  a  Balan  :  «  Ne  me  sai  contenir.  5436 

Molt  voi  no  gent  mater  et  decaïr. 
Ja  envers  Karle  ne  les  porai  garir. 
—  Voir,  »  dist  Balans,  «  mervelles  puis  oïr 
Que  vos  volés  de  si  poi  esmarir;  544° 

Ja  volés  vos  siet  roiames  tenir  ? 
Bien  le  vos  dis  por  voir,  al  revenir, 
Que  François  erent  de  mervellos  air 
Qu'il  n'erent  mie  jens  a  espeûrir;  S444 

U  ci  morront  u  ci  voiront  garir. 
Vostre  olifant  ne  degnastes  tentir; 
Tart  en  rirons  sempres  al  pariscir.  » 
Aumes  l'entent,  si  a  fait  un  sospir;  5448 

Prent  l'olifant  nel  pot  mais  consentir, 
Si  l'a  soné  par  mervellos  aïr. 
Risse  fu  lonc,  ne  l'i  pot  on  oïr. 
Ja  Agolant  ne  pora  mais  veïr,  5452 

Mais  il  a  fait  les  fuians  revenir. 
Qant  l'olifant  oïrent  resbaudir, 
Dont  comença  la  noise  a  enforcir 
Et  la  batalle  del  tôt  a  revenir.  54S6 

Se  Dex  nel  fait,  ne  le  poront  sofrir. 

288  Dolans  fu  Aumes  et  espris  de  dolor. 
Son  olifant  sona  par  tel  vigor 

Tentist  li  vais,  li  puis  et  la  ruistor.  5460 

Trop  fu  lonc  Risse,  la  grans  cités  maior  ; 

Nel  pot  oïr  Agolans  l'almaçor 

Ne  les  grans  jens  qui  li  sïent  entor  ; 

Mais  li  fuiant  prisent  trestot  retor.  5464 

A  Tasambler  i  ra  si  grant  dolor 

Onques  nus  hom  ne  vit  tel  a  nul  jor. 

Molt  en  i  ciet  et  des  nos  et  des  lor. 

Sonent  cil  graisle,  cil  cor  et  cil  tabor,  5468 

Et  l'apostoles  vint  criant  par  l'estor  : 

«  Tenés  vos  bien,  nobile  jens  Francor. 

Rendes  vos  tôt  a  Deu  le  creator 

Qui  vos  traist  fors  de  le  grant  tenebror.       *    5473 

Qui  en  ccst  camp  sera  bons  fereor, 

Tôt  si  pechié,  li  grant  et  li  menor, 

Soient  sor  moi.  Car  or  sons  a  no  jor.  » 

289  Grans  fu  la  noise,  li  criée  et  li  brin.  ^476 
Qant  a  l'estor  revinrent  Sarrasin,         ^ 

Tôt  s'esbahirent  François  et  Lymosin 

Et  Loherenc,  Normant  et  Poitevin  ; 

Karles  meïsmes  en  tint  le  cief  enclin  ;  5480 

Tença  a  Dcu  con  fust  a  son  voisin. 

«  Hé  !  Dex,  »  dist  Karles,  «  qui  d'eve  fesis  vin 

Et  convertistes  Saint  Pol  et  Saint  Fremin, 

Soferrés  vos  issi  grant  miserin  5484 

Crestïentés  soit  a  paiens  aclin  ? 

Se  de  cest  canp  traient  paien  a  fin, 

Ja  mais  en  France  n'orai  messe  al  matin. 

Ains  m'ocirai  a  mon  brant  acerin.  »  5488 

Adont  plorerent  maint  rice  palasin. 

Au  dol  qu'il  font  et  qu'il  sont  enterin, 

Es  Andefroi  apognant  le  cemin. 

«  Ke  te  démentes,  Karles,  li  fix  Pépin  ?  5492    j^. 

Ne  t'esmaier  de  la  jent  ApoUin. 

Secors  te  vient,  mais  n'est  mie  frarin  '. 

En  un  conroi  qarante  mil  mescin. 

N'i  a  un  seul,  tant  povre  miserin,  5496 

N'ait  confanon  ou  de  soie  ou  de  lin. 

El  premier  cief  ton  neveu  Rollandin 

Et  Berengier,  Haton  et  Guielin. 

Celx  conperront  li  cuvert  Beduïn.  »  5500 

290  Qant  Karles  ot  Andefroi  en  estant 
Que  al  secors  li  vienent  li  enfant, 
Qarante  mile  armé  en  un  tenant 
A  pels,  a  armes  et  a  maint  garnement  5504 

-    Et  del  venir  sont  durement  hastant, 
Deu  en  mercie  le  sovrain  roi  poissant. 
Gregnor  mervelle  a  li  rois  de  Rollant, 
De  Berengier,  de  Hatonet  l'enfant.  5508 

«  Hé  !  Dex,  »  dist  Karles,  «  biax  père  raemant, 
Je  les  cuidoie  a  Loon  la  devant. 
Quels  bons  eûrs  les  va  aconduisant  !  » 
Karles  regarde;  si  les  voit  a  itant.  5512 

D'une  valee  issoient  li  enfant. 
Del  bruit  qu'il  mainnent  et  de  la  noise  grant 
En  retentiscent  li  pui  et  li  pendant. 
Karles  les  sainne  de  Deu  le  tôt  poisçant.  5516 

291  Tant  cevalcierent  li  gentil  escuier 
Et  li  mescin  et  tôt  li  canberier 

Qjic  Karles  ot  lascié  as  trcs  aricr 

En  Aspremont  comencent  a  puier.  $5*0 

Lor  confanon  n'erent  mie  trop  chier. 

Li  plusor  sont  de  toile  ou  de  doblier 

U  de  linçuel  de  toie  ou  d'orellier. 

Qui  les  veist  qant  vint  al  cevalcier  ssM 

A  grant  mervelle  se  peùst  d'els  segnier. 

L'uns  porte  pel  et  li  altres  levier, 

L'altres  maçuë  qu'il  prist  el  cuisenier  ; 

Li  alqant  portent  grans  perces  d'alïer  js»" 

Que  il  ont  fait  en  dos  pars  aguisier; 

Li  alqant  haces  et  grans  cotials  d'acier. 

Ce  samble  d'els  que  fust  uns  bos  plenier. 

Rollandins  sist  cel  jor  sor  un  somier,  5532 

N'i  ot  poitral  ne  sele  ne  estrier. 

11  nel  set  tant  ferir  ne  manechier 

Que  il  le  puist  de  son  pas  esforcier. 

Ce  fait  RoUant  dcrver  et  marvoier  5Sî6 

Qui  molt  se  haste  de  son  bon  oncle  aidier. 

Puis  li  ot  il  cel  jor  itel  mestier. 

Droës  d'Estampes,  quist  lor  confanonier. 

Tant  les  mena  le  pui  et  le  terrier  SJ40 

Vienent  al  camp  ou  ot  grant  destorbier. 

Rollandins  garde,  si  trova  un  destrier, 

Sen  somier  lait,  se  li  sait  en  l'estrier. 

Un  paien  mort  vait  l'alberc  dcspoUier  ;  5544 

Del  dos  li  trait,  si  s'en  va  halbergier  ; 

Un  elme  a  or  trova  en  un  sentier  ; 

Cel  elme  fait  en  sa  teste  lacier  ; 

Espee  nuë  ne  degna  il  ballier^  5S48 

Car  il  n'ert  mie  encore  chevalier. 

Mais  il  saisist  a  dos  mains  un  levier; 

Uns  fors  vilains  i  eûst  que  ballier; 

Lm  Chanson  cT Aspremont.  12 

RoUans  ert  jovenes  mais  fors  estoit  et  fier.       s 5 52 

Ensement  s'arment  Hâtes  et  Berengier 

Et  tôt  li  altre  q'armes  puent  ballier  : 

Assés  en  truevent  et  avant  et  arier 

Dont  li  segnor  gissent  mort  en  l'erbier.  5556 

Qant  sont  armé,  RoUans  prant  a  huchier  : 

«  Huimais  pensés,  baron,  de  l'eslaischier. 

Cascuns  tant  valle  con  s'il  fust  ciievalier. 

Querés  vos  pères  par  cel  grant  destorbier  :       îs^o 

S'il  ont  mestier,  bien  lor  devés  aidier. 

En  l'onor  Deu,  qui  nos  puist  conseiller, 

Ferrai  en  als  por  païens  damagier.  » 

Vint  en  la  presse,  si  comence  a  mallier,  5564 

Fiert  sor  ces  hialmes  a  dos  poins  del  levier, 

Froisce  les  elmes,  s'i  enbare  l'acier, 

Ront  lor  les  testes  et  les  dos  par  detrier, 

Devant  lui  fait  les  rens  aclaroier.  ss68 

Dïent  paien  :  «  Mal  ait  cel  carpentier. 

Par  Mahomet,  molt  fait  a  resognier.  » 

Rollans  retorne  vers  les  enfans  arier  ; 

Crie  :  «  Monjoie,  ferés  i,  escuier.  5572 

Mes  oncles  Karles  donra  cascun  mollier.  » 

La  veïsciés  tant  mescin  eslaiscier 

Et  sor  paiens  ferir  et  adrecier 

Et  tans  halbers  desronpre  et  desmallieT,  5576 

Tant  Sarrasin  morir  et  trebucier. 

A  icel  poindre  en  cïent  dis  mellier 

Qui  n'aront  soing  ja  mais  de  redrechier. 

Paien  regardent,  voient  l'ost  espeschier,  5s8o 

La  jent  Karlon  acroistre  et  aslongier. 

Dist  l'uns  a  l'altre  :  «  Ci  n'a  confors  mestier. 

Mandé  a  Karles  Tarière  ban  arier. 

Ne  nos  i  valt  ferir  ne  caploier.  5584 


Fuions  nos  ent,  que  n'avons  d'el  mesticr. 
Aumes,  nos  rois,  mar  i  mut  l'encombrier. 

*  Bien  nos  dist  voir  Balan  le  messagier 

*  Que  Karles  iert  trop  posteis  et  fier  s$8« 

*  Soe  estra  France;  nus  ne  l'en  puet  chacier; 

*  N'avons  nul  droit  de  s'honor  porchacier.  » 

*  A  ice  mot  prennent  a  desrengier; 

*  Fuiant  s'en  vont  li  gloton  pautonier.  )>9' 

*  laraons  regarde  et  avant  et  arier 
Et  voit  des  siens  le  place  aclaroier 
Et  ses  batalles  refuser  et  plascier, 

Ça  dis,  ça  vint  fiiïr  et  eslongier;  >)96 

De  maltalent  cuide  le  sens  cangier. 

Il  point  avant  por  se  honte  vengier. 

Il  crie  «  Alfrique  !  »  et  coraence  a  hucier. 

Que  il  cuidoit  Sarrasins  raloier  ;  s^oo 

Qant  sor  lui  prant  Girars  a  cevalchier 

Et  Bues  et  Claires  et  plus  de  cinc  mellier, 

U  vuelle  o  non,  Aumes  se  trait  arier  ; 

Par  droite  force  l'ont  il  mis  al  frapier.  5604 

292     Aumes  d'Aufrique  fu  molt  hardis  et  os, 
Fors  et  isniax;  ascs  ot  pris  et  los. 
Qant  vit  sa  )ent  et  fuians  et  desclos. 
Tel  dol  en  a  ne  puet  avoir  repos  s^^ 

Et  ses  amis  voit  par  mi  le  camp  mors. 
Tint  Durendal  dont  li  brans  fu  mignos  ; 
Fiert  Anseïs,  un  duc  de  grant  conplos  ; 
Le  cief  li  trence  et  le  car  et  les  os.  5613 

Devant  s'espee  en  caï  jus  li  cors. 
Mais  ne  li  valt,  ja  n'en  avra  confors, 
Q'al  dos  le  suit  Claires,  Reniers  et  Bos 
Et  tamaint  altre  a  rotes  et  a  âos  S^^^ 

Et  Carlemagnes  a  trestot  son  esfors. 
Se  il  le  tienent,  mais  sera  ses  despors  : 
Perdra  le  cief,  ce  sera  ses  escos. 

293  Vait  s'ent  Aumes,  coreços  et  dolant.  S620 
Qant  vit  sa  jent  de  totes  pars  fuiant, 

Por  un  petit  ne  s'ocit  a  son  brant . 

Destrier  a  bon,  isnel  et  remuant, 

Il  n'a  mellor  dusqu'en  Jerusalant.  5624 

Les  une  roce  s'en  va  li  rois  fuiant, 

A  soi  meïsme  mervellos  dol  faisant. 

Ne  mainne  o  lui  ne  mais  le  roi  Balant 

Et  Sinagon  et  le  fort  roi  Gorhant.  5628 

«  Baron,  »  dist  Aumes,  «  je  cuidai  valoir  tant  ; 

Malvaisement  m'est  hui  aparissant 

A  si  grant  tort  aloie  cels  blasmant 

Qui  desloérent  a  mon  père  Agolant  5632 

Que  coronés  ne  fusse  a  son  vivant. 

Fols  est  li  om  qui  trop  creit  son  enfant.  » 

Balans  respont  haltement  en  oiant  : 

«  Hé  !  Aumes,  sire,  q'alés  vos  démentant  ?       5636 

Estes  vos  feme  qui  plagne  son  amant  !  » 

294  Vait  s'ent  Aumes,  n'i  ot  que  corechier, 
Soi  qart  de  rois  qui  molt  l'avoient  chier. 
Sovent  s'apuie  al  col  de  son  destrier  ;  5640 
Plore  ses  homes  que  mors  laioit  arier. 

De  son  grant  dol  ne  se  set  conseiller. 

Karles  le  siut  et  Girars  et  Ogier 

Et  Rollandins  et  tôt  li  escuier.  5644 

«  Baron,  »  dist  Karles,  «  nobile  chevalier, 

Ves  la  Aumon,  a  cel  escu  d'or  mier  ; 

Soi  qart  de  rois  s'en  cuide  repairier  ; 


"t. 

S'or  nos  escape,  molt  nos  puet  cnpirier.  '>64&^ 

Or  tost  après  pensés  de  l'encauchier 
Et  je  meïsmes  vos  i  voirai  aidier.  » 
Lors  l'acuellirent,  si  lievent  le  poirier. 
Li  qatre  roi  n'ont  soing  de  Tatafgier  ;  5652 

Aumes  meïsmes  pense  molt  del  coitier. 
Sos  Sinagon  estance  son  destrier 
Et  dist  Aumes  :  «  Ne  me  sai  consellier, 
Se  Synagon  nos  i  estuet  lascier  ;  5656 

Mes  maistres  est,  si  me  nori  premier. 
Qatre  François  nos  sivent  ci  derrier  ; 
Lonc  sont  li  altre  le  trait  a  un  archier  ; 
Car  les  alons  ore  descevalcier  :  s66o 

Se  poïons  un  destrier  gaagnier, 
*  A  Sinagon  poïst  avoir  mestier.  » 

Et  dist  Balans  :  «  Tôt  ce  n'en  a  mestier. 

Lasciés  ester  :  pensés  de  vos  coitier.  566^ 

Se  il  vos  ballent,  n'i  ares  anparlier 

Ne  vos  covigne  morir  a  lor  acier,  » 

Aumes  nel  volt  onques  por  ce  lascier  ; 

Brandist  le  iianste  et  broce  le  destrier  s668 

Et  vait  ferir  duc  Namlon  le  Bevier 

Sus  en  le  targe  el  premerain  qartier. 

Par  sos  le  bocle  li  fist  fendre  et  percier. 

Mais  li  halbers  ne  pot  pas  desmallier  5672 

Nel  pot  en  car  ferir  ne  atochier, 

Mais  il  li  fist  les  dos  arçons  vuidier. 

Namies  le  voit,  le  sens  cuide  cangier. 

Il  trait  l'espee,  prant  soi  a  redrecier,  5676 

Fiert  Synagon  qu'il  encontra  premier  : 

Le  cief  en  fait  voler  desor  l'erbier . 

295     Qant  vit  Ogiers  le  duc  Namlon  ceù, 

Le  ceval  broce,  brandist  l'espiel  molu.  5680 

Sor  son  escu  a  si  Gorhant  féru 

L'escu  li  perce  et  le  halberc  menu  ; 

Par  mi  le  cors  li  a  l'acier  cosu. 

Mort  le  trestorne  en  mi  le  pré  erbu.  568} 

Qant  vit  Aumes  qu'ensi  est  avenu 

Son  senescal  et  son  maistre  a  perdu, 

De  grant  dolor  a  son  cuer  esmeû. 

Tint  Durendal,  a  Ogier  est  venu.  5688 

«  E  !  glos,  »  dist  il,  «  allors  t'ai  hui  veû. 

Molt  m'aras  hui  et  mort  et  confondu  ; 

Molt  sui  malvais  qant  je  nel  t'ai  rendu.  » 

Ferir  le  cuide  par  mi  le  hialme  agu  ;  5692 

Ogiers  guenci  qu'il  n'i  a  point  féru  ; 

Par  mi  l'arçon  a  li  cols  descendu  ; 

Al  ceval  trence  le  col  desor  le  bu. 

Es  vos  Ogier  a  terre  descendu.  5696 

S'Aumes  l'eust  a  plain  cop  conseû, 

Le  mort  Gorhant  li  eûst  cier  vendu. 

296     Qant  vit  Balans  ceste  dolor  mortal, 

Son  fil  Gorhant  vit  mort  sor  le  terrai,  5700 

Al  cuer  en  a  un  duel  issi  coral 

Ne  puet  mot  dire,  ains  broce  le  ceval  ; 

Brandist  l'espiel  al  fer  orientai, 

Fiert  Karlemagne,  l'empereor  roial  ;  5704 

L'escu  li  fent  mais  il  ot  halberc  tal 

Qu'il  ne  crient  arme  ne  acier  ne  métal. 

Et  l'emperere  referi  le  vasal. 

Nel  pot  tenir  ne  çaingle  ne  poitral,  5708 

Qu'il  l'abati  les  lui  el  sablonal  : 

Terrox  en  ot  son  bon  elme  a  cristal. 

Puis  siut  Aumon  par  mi  le  fons  d'un  val. 


Por  qoi  le  siut  nostre  rois  natural  ?  S71J 

Aiuë,  Dex,  vrais  père  esperital. 
N'en  revenra,  s'ara  trait  mal  jornal. 

297  Or  fu  Balans  ceûs  de  son  destrier  j 

Il  resaut  sus,  n'i  a  que  corechier,  5716 

Qu'il  se  cuida  reprendre  a  son  destrier; 

Mais  li  dus  Namles  li  vint  a  l'encontrier, 

L'espee  traite,  li  ala  calengier. 

Li  rois  Balans  retrait  le  brant  d'achier,  S720 

Qu'il  se  cuida  vers  le  duc  ostegier, 

Qant  i  sor\'int  li  bons  Danois  Ogier. 

Estols  li  enfes,  Hâtes  et  Berengier. 

Et  Rollandins  ot  brisié  son  levier,  5724 

Encore  en  a  l'un  tronçon  tôt  entier. 

A  Karlemagne  avra  ancui  mestier. 

Balans  voit  bien  ne  s'i  pora  aidier; 

Dist  al  duc  Namle  :  «  Estes,  dans  chevalier.      5728 

Que  poriés  vos  en  ma  mort  gaagnier  ? 

Jo  me  feroie  lever  et  baptissier, 

Se  je  trovoie  duc  Namlon  le  Bevier. 

Je  sai  molt  bien  que  li  dus  m'a  tant  chier        57?^ 

Qu'il  me  fesist  chi  ma  mort  respitier.  » 

Et  dist  dus  Namles  :  «  Q.ui  ies  tu,  chevalier  ? 

—  Sire,  je  suis  Balans,  li  messagier, 

Ki  fui  en  France  le  mesage  nonchier.  S756 

—  Dex,  »  dist  dus  Namles,  «  toi  puisse  graciier. 
Ogier,  »  dist  il,  «  por  Deu  ne  le  tochier. 
Onques  nus  hon  ne  m'ot  si  grant  mestier.  » 

298  Et  dist  dus  Namles  :  «  Es  tu  dont  ce  Balant      5740 
Qui  si  m'aidas  vers  le  roi  Agolant? 

La  me  jujoient  Sarrasin  et  Persant  : 

Tu  m'en  traisis,  la  toie  merci  grant, 

Et  ton  avoir  m'alas  tu  présentant  5744 

Et  me  desis  qu'ères  en  Deu  créant. 

Voiras  tu  Deu  tenir  son  covenant? 

—  Oïl  voir,  sire,  des  or  mais  en  avant.  » 

Dist  dus  Namles  :  «  Tu  n'as  garde,  Balant.  »   S748 

Es  Rollandin  par  mi  le  canp  pognant. 

Tant  ot  corut  tôt  le  jor  l'alferrant 

Ne  puet  aler,  sos  lui  va  recréant; 

Sen  oncle  vait  ce  que  il  puet  sivant, 

Trueve  Morel,  le  sien  laia  a  tant. 

Montés  i  est  que  bien  cort  et  destant; 

Après  le  roi  s'en  vait  esperonant. 

Qui  vait  Aumon  a  esperon  caçant.  S756 

Namles  remaint  quin  a  grant  maltalant. 

299     Vait  s'en  Aumes  ;  n'i  a  que  corecier. 
Cangie  est  l'uevre  :  desci  que  il  fu  ier 
Al  matinet,  qant  vint  a  l'esclairier,  5760 

Avoit  Aumes  sor  lui  a  justicier 
Par  set  foies  cent  mil  Turs  a  ballier 
Et  or  n'en  mainne  le  noaudre  escuier  ; 
U  il  sont  mort,  ocis  o  prisonier  ;  5764 

Fui  s'en  sont  li  sain  et  li  entier, 
Karles  l'encauce,  mais  il  nel  puet  ballier. 
Li  rois  en  jure  le  père  justicier 
Qu'il  ne  laira  en  nul  fuer  l'aversier  5768 

Qui  tant  baron  nos  a  fait  martirier. 
Por  qoi  le  siut,  Dex,  père  droiturier  ? 
Ancui  en  iert  a  si  fort  enconbrier, 
Se  Dex  nel  fait,  n'en  pora  repairier.  S772 

Et  Rollandins  le  suit  par  dederrier  ; 
U  mort  ou  vif  ja  nel  voira  laschier  : 

Son  bon  parent  doit  on  molt  avoir  chier. 

V^ait  s'ent  Aumes,  s'avala  un  rocier.  -^--S 

El  fons  d'un  val  desos  un  olivier 

Sort  la  fontainne,  molt  i  a  bel  gravier. 

Qant  le  voit  Aumes,  sel  prent  a  covoitier. 

Ne  cuide  mais  c'on  le  doie  encalchier  ;  5780 

Bien  a  trois  jors  ne  s'en  pot  aaisier  ; 

Tant  entendi  tos  dis  al  tornoier 

Qu'il  ne  li  lut  ne  boire  ne  mangier. 

Lors  descendi,  s'atacha  son  destrier  ;  -)784 

Met  jus  l'escu  et  Tespee  et  l'espier 

Et  va  son  elme  après  ce  deslacier. 

A  la  fontainne  s'est  aies  abascier  ; 

Aumes  en  but  qnin  ot  grant  desirier.  5788 

Ains  que  del  tôt  se  puist  rasasiier, 

Es  vos  Karlon  qui  descent  del  rocier  ; 

Mais  aine  Aumes  ne  se  sot  tant  coitier, 

Qant  il  l'oï,  qu'il  peùst  repairier  5792 

A  son  ceval  ne  l'escu  manoier  ; 

Ne  aine  ses  armes  ne  li  lut  il  ballier. 

De  ce  se  prist  Aumes  a  corecier. 

«  Paien,  »  dist  Karles,  «  ne  te  caut  d'esmaier.  5796 

Ja,  par  mon  cief,  n'en  avrai  reprovier 

Que  om  sopris  ait  par  moi  enconbrier. 

Or  pren  tes  armes  et  remonte  el  destrier. 

Que  la  fontainne  te  vuel  je  calengier  ;  )8oo 

Car  ele  est  moie,  si  le  doi  desraisnier  ; 

Mar  en  beûstes  :  vos  le  conperrés  cier.   » 

Aumes  l'entent,  n'i  a  qu'esleecier 

Qant  a  ses  armes  avéra  recovrier.  5804 

Ses  armes  prant,  n'a  soing  de  l'atargier; 

De  plainne  tere  est  salis  el  destrier 

Et  son  escu  comence  a  embracier. 

U  voit  Karlon,  se  li  prent  a  hucier  :  5808 

«  Par  Mahomet,  »  dist  il,  «  dans  chevalier, 

Peciés  vos  fist  ceste  uevre  comenchier. 

Ne  sui  pas  hom  que  on  doie  encaucier. 

Ceval  avés  mervellos  et  corsier  5S12 

Qui  si  vos  fist  des  altres  eslongier. 

N'ies  pas  armés  a  guise  de  forier. 

Tu  as  el  dos  molt  bon  aubère  doblier, 

Si  as  el  cief  molt  bon  elme  d'or  mier.  îSi6 

Tu  ne  fus  onques  enfes  a  pautonier  ; 

Jentils  om  les,  ne  le  me  pues  nïer. 

Gel  seu  molt  bien  jehui  a  l'aprocier, 

Qui  sans  mes  armes  ne  me  degnas  tocier,        s^zo 

Ains  me  laissas  monter  sans  enconbrier. 

Tu  m'as  servi  ;  or  t'ara  grant  mestier  : 

Or  t'en  lairai  sain  et  sauf  repairier. 

Mais  que  tes  armes  t'estara  ains  laschier.  5824 

Et  se  voloies  le  tien  Deu  renoier, 

Par  Mahomet,   je  te  cuit  si  paier 

Tos  tes  lignages  en  avra  recovrier.  » 

Dist  Karlemagnes  :  «  Mal  est  a  otroier.  "  5828 

Trop  malement  me  cuides  engigniér. 

—  Con  as  tu  non,  »  dist  Aumes,  «  chevalier  ?  » 

Li  rois  respont  :  «  Je  nel  te  doi  noier. 

Por  un  paien  nen  iere  mencognier.  5852 

J'ai  a  non  Karle  ;  si  ai  France  a  ballier. 

Si  sont  a  moi  et  Normant  et  Ponhier 

Et  Alemant  et  Frisson  et  Bavier 

Et  Loherenc,  Mansel  et  Berruier  5856 

Desci  a  Rome  ai  tôt  a  justicier. 

Venus  le  sui  contre  toi  calengier.  » 

Aumes  Tentent  ;  n'i  a  qu'esleecier. 

Dist  a  Karlon  :  «Or  ai  ce  que  je  quier.  5840 

Tote'ma  perte  ne  pris  mais  un  denier. 
Trestot  mon  dol  voirai  sor  toi  vcngier.  » 

300  Et  dist  Aumes:  «  les  tu  ce  Charlemagne 

Qui  m'as  tolu  tante  rice  conpagne,  s8m 

Tant  rice  roi  et  tant  prince  demagne  ? 

Or  te  des6  sans  nule  demoragne  : 

Sor  toi  calenç  et  Calabre  et  Romagne 

Et  Loheraine,  Beviere  et  Alemagne,  $848 

Tote  la  terre  desci  que  en  Espagne. 

—  Certes,  »  dist  Karles,  «  ci  a  bele  bargagne. 

Por  nient  a  tere  qui  ensi  le  gaagne. 

Ne  puet  fallir  que  cis  plais  si  remagne,  s^sz 

Li  quels  que  soit  au  partir  ne  s'en  plagne. 

301  «  Vasal,  »  dist  Karles,  l'emperere  loial, 
a  De  Damerdeu,  le  père  esperital. 

Et  de  mon  cors  te  calenç  l'iretal.  $8^6 

Nel  doi  tenir  de  nul  home  camal 

Ne  mais  de  Deu,  le  roi  celestïal.  » 

Aumes  respont  :  «  Parler  vos  estuet  d'al. 

Je  vos  desfi,  qant  vos  n'en  dites  al.  »  5860 

Lors  s'entrevienent  anbedoi  li  vasal. 

Grans  cols  se  donent  es  escus  comunal. 

Qu'il  les  percierent  cascun  sos  le  bocial. 

Tant  roidement  corurent  li  ceval  5864 

Et  tant  sont  fort  li  doi  roi  par  igal 

Que  de  lor  seles  vuidierent  tôt  Testai  ; 

Ne  les  retint  ne  çaingle  ne  poitral. 

Si  fort  caïrent  li  doi  impérial  5868 

Que  li  doi  hialme  ficierent  el  terrai. 

Tôt  sont  terrox  desci  que  el  nasal. 

Aumes  saut  sus,  si  a  trait  Durcndal 

Et  l'emperere  Joiose  le  roial  :  5872 

Bien  se  requièrent  li  doi  roi  natural. 

302     Li  doi  roi  furent  orgellos  et  poissant, 
Fier  et  hardi  et  bien  entreprendant, 
De  grant  riceche  entrepris  et  manant.  5876 

Tant  con  la  nuë  et  li  ciels  va  courant. 
Ne  trovissiés  dos  homes  si  poissant. 
Li  uns  est  sire  dedevers  Orïant. 
L'altres  est  rois  dedevers  Occidant.  5880 

Entre  ces  dos  a  un  orguel  si  grant 
Que  tos  li  pire  ne  prise  l'altre  un  gant. 
Aumes  s'escrie  :  «  Charlemagnes,  entant  : 
les  tu  mes  hom  et  en  as  tu  talant  ?  5884 

Rendras  tu  France?  Que  t'en  est  il  sanlant? 
Et  creras  tu  en  mon  deu  Tervagant? 
—  Naie,  »  dist  il,  «  ja  ne  vive  jo  tant.  » 
A  tels  paroles  resaut  Aumes  avant;  5888 

Fiert  Charlemagne  un  ruiste  cop  pesant 
A  mont  en  l'ialme  el  premier  qoing  devant  : 
Se  ce  fust  altres,  ja  n'en  eûst  garant 
Que  dusqu'es  dens  ne  l'alast  porfendant.  5892 

Mais  l'elme  Karle  estoit  si  sorpoant, 
Une  piere  ot  el  nasal  par  devant, 
Dex  ne  fist  arme  qui  l'enpirast  niant. 
Karles  fiert  lui,  nel  va  mie  espargnant,  5896 

Que  de  l'escu  dont  il  se  va  covrant 
Li  abati  un  grant  qartier  el  camp  : 
Se  or  n'alast  l'espee  escaucirant. 
Perdu  eiist  Eaumes  le  pié  devant  ;  5900 

Par  mi  les  malles  de  la  janbe  en  raant 
En  vait  l'espee,  contre  tere  colant. 

303  Dolans  fu  Eaumes,  s'ot  la  ciere  marie. 

Qant  voi  son  sanc,  a  poi  qu'il  ne  marvie.        $904 

Tint  Durendal  qui  tos  tans  ert  forbie  ; 

Fiert  Karlemagne  a  deus  mains  les  l'oïe. 

Pieres  i  ot  des  le  tans  Jeremie 

Qui  nostre  sire  dona  tel  segnorie  S9o8 

Que  ja  par  armes  ne  sera  empirie. 

L'elme  Karlon  n'empira  une  alie. 

Aumes  le  voit  ;  n'a  talent  que  il  rie . 

Trait  soi  ariere.  s'espee  a  laidoïe  :  s»»* 

«  Hé  I  Durendal,  mal  fusces  tu  forgie  ? 

Porté  vos  ai  tos  tans  grant  segnorie  ; 

De  vos  pris  l'ordene  de  la  chevalerie. 

Puis  ne  feri  de  vos  ome  en  ma  vie  sqi6 

Qui  devant  vos  en  peûst  vivre  mie. 

Aine  mais  n'eu  ge  mestier  de  vostre  aïe 

Et  or  vos  voi  si  forment  redossie  : 

Ne  trenciés  mais  nés  c'une  vies  cuignie.  »        5920 

304  Aumes  et  Karles  s'esturent  en  la  pree 
Espees  traites,  cascuns  targe  levée  ; 
L'uns  asaut  l'altre,  molt  i  a  fort  mellee. 

Li  rois  de  France  tint  Joiose  levée,  59-4 

Envers  Aumon  l'a  par  dos  fois  jetée, 

La  vielle  brogne  li  a  rote  et  falsee, 

En  dos  lius  a  Aumon  le  car  navrée. 

Aumes  li  a  Durendal  regctee  ;  $9^8 

Refiert  en  l'ialme  mainte  dure  colee, 

Ne  l'empira  vallant  une  denrée. 

Que  ens  el  hialme  avoit  enseelee 

Une  tel  piere  que  Dex  ot  tant  amee  S93» 

Et  se  li  ot  itel  vertu  donee 

Tant  con  el  soit  sus  en  l'elme  enseree 

N'iert  empiriés  par  nule  destinée. 

Qant  ce  vit  Aumes,  s'a  la  color  mûee  ;  5936 

Durendal  a  laidengie  et  blasmee  : 

«  Hé  !  Durendal,  con  estes  redocee. 

Très  icel  jor  que  vos  eu  conquestee 

Ne  feri  home  vie  en  eûst  portée.  5940 

Or  estes  si  del  tôt  racahotee.  » 

Le  hiaume  Karle  a  le  cercle  dorée 

Regarde  Aumes,  s'a  la  piere  avisée. 

Tost  le  conut,  mais  point  ne  li  agrée.  5944 

Il  dist  em  bas  a  parole  secree  : 

«  Hé  !  Durendal,  a  tort  vos  ai  blasmee  : 

N'est  pas  mérvelle,  se  estes  refusée.  » 

305  Molt  fu  Aumes  iriés  et  plains  d'aïr,  5948 
Qant  il  ne  puet  le  hialme  desconfir 

Et  Durendal  voit  arier  resortir. 

L'elme  Karlon  regarda  par  aïr  ; 

El  cercle  d'or  vit  les  pieres  luisir;  5952 

Bien  les  conut  qant  il  les  pot  coisir. 

Ne  peut  Karlon  son  corage  covrir 

Ke  par  sa  boce  ne  li  estuist  jehir  : 

«  Rois  crestïens,  molt  par  ai  grant  désir  5956 

Que  de  cel  hialme  te  puise  desaisir  : 

Tant  con  ces  pieres  i  poront  sus  jesir, 

Ne  te  puis  jo  empirier  ne  laidir  ; 

Mais  s'or  te  puis  a  mes  dos  poins  tenir,  5960 

Je  te  ferai  de  maie  mort  morir.  » 

Or  ot  bien  Karles,  s' Aumes  le  puet  ballir, 

S'or  ne  le  garde  et  Dex  et  Sains  Espir, 

Ja  mais  en  France  ne  pora  revenir.  5964 

306  Aumes  voit  bien  que  rien  ne  li  valra, 

Que  plus  el  hialme  Karlemaigne  ferra 

Et  Durendals  plus  H  resortira  ; 

Mais,  se  il  puet,  dusc'a  poi  li  toira.  5968 

a  Karles,  »  dist  il,  «  ne  vos  cèlerai  ja  : 

Par  Mahomet,  mervelles  vos  ama 

Qui  de  cel  cercle  les  pieres  vos  dona. 

Molt  valent  plus  de  teles  en  i  a  $972 

Que  li  bernois  que  jo  amenai  cha. 

Ne  puet  morir  nus  om  qui  sor  lui  l'a  : 

Mais,  par  Mahon  1  il  ne  vos  remanra.  » 

Karles  respont  :  a  Se  Deu  plaist,  si  fera.  »      5976 

307     A  la  fontainne,  sos  l'olivier  follu, 
U  li  doi  roi  se  sont  tant  conbatu, 
Karles  le  fiert  del  brant  d'acbier  tôt  nu  ; 
Son  aubère  a  fausc  et  desronpu  ;  5980 

Endroit  les  costes  l'a  n'avré  nu  a  nu  ; 
En  qatre  lius  en  est  li  sanc  coru. 
Or  voit  Aumes,  s'il  a  plus  atendu. 
Que  il  ne  l'ait  a  ses  deus  poins  tenu  5984 

Et  de  cel  elme  n'ait  Karlon  devestu 
U  la  piere  est  qui  a  si  grant  vertu. 
Karlon  aert  li  paiens  malostru 
Et  l'emperere  raert  lui  a  vertu  :  $988 

Molt  ruistement  se  sont  des  poins  féru  ; 
Tant  a  l'uns  l'altre  sacié  et  portendu 
Que  li  paiens  a  le  hialme  tenu. 
Que  trop  ert  fors  et  trop  estoit  menbru  ;  599^ 

Par  l'un  des  cercles  l'a  si  trait  et  tendu 
Que  del  cief  Carie  l'a  osté  et  ronpu. 
Si  que  li  ciés  del  roi  remest  tôt  nu 
Fors  de  l'auberc  dont  la  coife  ot  vestu.  5996 

Qant  ce  voit  Karles,  auques  fu  esperdu. 

«  Ha  !  Dex,  »  dist  il,  «  qui  ies  et  tos  tans  fu, 

Regarde  moi  contre  cel  mescreù. 

Se  jo  i  muir,  bien  sont  François  vencu.  6000 

Et,   Dex,  mi  home  que  sont  il  devenu  ?  » 

Aumes  tint  Karle  qui  molt  ert  irascu 

Et  li  rois  lui  molt  s'est  bien  desfendu. 

Huimais  eûst  Karles  li  rois  perdu,  6004 

Qant  Rollandins  ot  ja  tant  coreù 

Desor  Morel  que  Namlon  ot  tolu, 

Si  con  Dex  volt,  li  vrais  père  Jesu, 

Qui  ne  volt  mie  que  Karles  fust  vencu,  6008- 

Que  Rollandins  est  sor  als  enbatu. 

A  vois  escrie  :  «  Sire  oncles,  que  fais  tu  ? 

Je  sui  tes  niés,  Rollandins,  vostre  dru. 

En  halte  cort  ne  devons  estre  eii,  601 

Se  ne  poons  tenir  un  mescreù. 

—  Ha  !  Dex,  »  dist  Karles,  «  toi  en  rent  je  salu.  » 

Aumes  le  voit,  mais  molt  petit  l'en  fu. 

Es  vos  RoUant  jus  a  pié  descendu  ;  60? 

Tint  le  tronçon,  sin  a  Aumon  féru, 

A  mont  en  l'elme  l'a  forment  conseû, 

Q'a  genellons  a  le  Turc  abatu . 

Aumes  ot  honte  :  es  le  vos  sus  sallu .  60 

Molt  se  tint  vil  qant  por  lui  est  caû . 

308     A  grant  mervelle  fu  Aumes  vertûos, 
Karles  torna  plus  de  qarante  tors. 
Se  Damerdex  ne  li  fesist  secors  6(| 

Et  Rollandins  qui  la  i  vint  le  cors, 
Ja  mais  en  France  ne  fust  rois  ne  allors. 
Et  Rollans  tint  de  son  grant  pel  le  tros 
Dont  il  a  mors  mains  Sarrasins  estols;  «|8» 

Refiert  Aumon  qui  molt  fu  corajos 

Que  l'un  des  cercles  li  brissa  mervellos. 

Dure  ot  la  teste  plus  que  toriaus  ne  ors  ; 

U  vuelle  u  non,  le  rabat  a  génois.  boj2 

Aumes  redrece  qui  molt  fu  aïrols  ; 

En  hait  s'escrie  si  con  hom  vigoros  : 

«  Karles,  »  dist  il,  «  vos  n'estes  mie  sols. 

Preus  est  cil  gars  et  envers  et  estols.  6oj6 

Li  vif  deable  li  ont  doné  tel  tros 

Certes,  s'il  vit,  molt  iert  cevaleros . 

Se  ço  est  voirs  que  ici  soit  mes  jors, 

Jeproi  Mahon,  le  mien  dieu  glorïos  6040 

Que  Durendals  li  remagne  a  tos  jors. 

Que  trop  seroit  grans  dels  et  fors  irors 

Se  celé  espee  portoit  om  pereços 

Qui  de  batalle  ne  fust  molt  covoitos  ;  6044 

Mais  je  sai  bien,  n'en  sui  mie  dotos. 

Que  dusq'a  poi  vos  ocirai  ansdos. 

Ja  vostres  Dex  ne  vos  fera  secors  : 

S'estïés  siet  et  je  fusse  tos  sols,  6048 

Ne  sériés  vos  ne  garis  ne  rescols. 

Ne  c'uns  agnials  seroit  a  qatre  lous.  » 

Aumes  fu  tristes,  si  ot  le  cuer  dolant  ; 

Forment  l'engressent  et  Karles  et  Rollant.         60,2 

Tint  Durendal  ou  il  se  fia  tant  ;  « 

Si  con  Aumes  hauça  en  haut  le  brant 

Qu'il  cuida  Karle  ferir  el  cief  devant, 

Rollans  rehauce  le  grant  tronçon  pesant,  6056 

Si  fiert  Aumon  ens  el  braç  par  devant 

Que  Durendal  li  fist  voler  avant 

En  sus  de  lui  une  lance  tenant. 

Aumes  remaint  desaisis  de  son  brant  ;  6060 

Corus  i  fust,  Karles  le  tint  formant  ; 

La  ChantoH  iPAsfn-emont.  1 5 

Des  ore  enpire  Aumon  son  covenant, 

Que  RoUandins  salli  molt  tost  avant  ; 

Envers  Aumon  est  venus  acorant  ;  6064 

Tel  cop  li  done  en  son  elme  devant 

Que  la  cervele  li  fist  caïr  errant  ; 

Fiert  et  refiert  trois  cols  en  un  tenant. 

Aumes  caï,  ne  pot  mais  en  avant,  6068 

Et  sa  cervele  dejoste  lui  gissant. 

Illuec  se  muert  et  se  va  toëllant. 

Or  poés  dire,  et  bien  le  vos  créant, 

Que  ja  mais  Karles,  a  jor  de  son  vivant,  6072 

En  dolce  France  ne  fust  mais  repairant 

Ne  ne  portast  corone  d'or  luisant, 

Se  Dex  ne  fust  et  son  neveu  Rollant . 

Illuec  conquist  RoUandins  l'olifant,  6076 

Le  bone  espee  Durendal  le  vallant 

Et  Vielantiu  qui  tant  estoit  corant. 

Vint  a  son  oncle  qui  la  estoit  séant, 

De  grant  lasté  travellié  et  suant  ;  6080 

Tôt  son  vïaire  ot  en  siet  lius  sanglant . 

Devant  lui  vint,  vait  soi  agenellant  ; 

Tenrement  plore,  sel  vait  araisonant  : 

«  Oncles,  vis  tu,  por  Deu  le  raemant?  6084 

—  O  je  voir,  niés,  mais  dolorai  molt  grant, 

Q'a  grant  mervelle  estoit  fors  cel  tirant.  » 

Rollans  s'abasse,  si  le  va  essuant. 

Es  vos  Ogier  et  Namlon  apognant  6088 

Et  Salemon,  Tiorin  le  Normant, 

Le  duc  Fagon  et  le  conte  Elinant. 

De  lorsegnor  vont  molt  grant  duel  menant. 

Florent  et  crient  et  font  un  duel  pesant,  6092 

Qu'il  cuident  bien  por  voir  et  a  créant 

Q'Aumes  l'ait  mort,  qui  fu  fix  Agolant, 

Por  ce  qu'il  ert  molt  fors  et  sorpoant. 

Tant  ont  corui  et  ariere  et  avant  t>oqb 

Karlon  troverent  sor  l'erbe  verdoiant. 

310     Ogiers  et  Namles  sont  descendu  a  pié; 
Truevent  Karlon  issi  mesaessié 
Que  le  vïaire  ot  tôt  de  sanc  moUié.  6100 

«  Sire,  »  dist  Namles,  «  mal  avés  esploitié, 
Qui  tant  suies  cel  paien  renoié  ; 
Cert  uns  deables  tos  vis  et  enragié. 
Voies  quel  teste  ei  quel  cors  et  quel  pié.  6104 

Se  veïssiés  cornent  il  m'abatié 
Et  le  ce  val  Ogier  par  mi  trencié, 
Con  il  nos  mist  ansdeus  si  tost  a  pié  ! 
Qant  il  nos  ot  ensi  aparellié,  6108 

Il  n'aloit  mie  corne  bon  esmaié. 
Se  vos  a  moi  vos  fusciés  consellié. 
Ne  l'eûsciés  sïu  ne  encalcié. 
—  Baron,  »  dist  Karles,  «  jo  m'en  sui  castoié.    61 12 
Ce  que  fait  est  ne  puet  estre  lascié . 
Se  savïés  con  il  m'ot  tiavellié  ! 
Se  Damerdex  ne  m'eùst  tant  aidié 
Et  Rollandins,  qui  bien  m'en  a  vengié,  61 16 

Ce  saciés  vos  q'a  mort  ère  jugié.  i> 
Le  paien  ont  reversé  a  lor  pié. 
a  Certes,  »  dist  Namles,  «  ja  ne  vos  iert  noie. 
Se  cis  rois  fust  levés  et  baptissié,  61  ao 

Plus  hardis  om  de  mère  ne  nasquié.  » 
Dont  a  dus  Naimes  Rollant  trois  fois  baisié. 
«  Icis  gaains  vos  soit  tos  otroié. 
Avoir  le  doit  qui  si  l'a  gaagnié.  »  6"4 

314     Sos  l'olivier  en  ont  Aumon porté. 

llluec  le  misent,  si  l'ont  envers  torné. 

a  Certes,  »  dist  Namles,  «  il  a  grant  poësté. 

S'il  fust  en  fons  baptisié  et  levé,  6128 

N'eûst  tel  home  en  la  crestïenté.  » 

A  tels  paroles  ont  Karlon  remonté. 

Si  s'en  revont  et  si  ont  tant  erré 

d'à  le  batalle  sont  ariere  torné.  6152 

La  a  li  rois  son  barnage  trové 

Issi  dolantetsi  desconforté. 

Qant  il  le  voient  sain  et  sauf  retorné, 

De  joie  en  ont  mainte  larme  ploré.  6156 

Au  tref  Aumon  l'en  ont  soëf  mené. 

La  descent  Karles,  si  l'a  on  desarmé. 

312     El  tref  Aumon  sont  François  herbegié. 

Li  dus  Girars  a  avant  envoie.  6140 

Tant  en  i  sont  et  mort  et  detrencié 

Li  canp  en  sont  enconbré  et  joncié  ; 

Mais  li  vif  ont  tant  d'avoir  gaagnié 

Que  del  veïr  doit  on  estre  anvïé.  6144 

Tels  n'avoit  aine  eu  sellier  em  pié 

Cor  eut  destrier  mervellos  et  proisié. 

Li  viels  Girars  a  la  tor  descendié, 

Dont  li  mellor  lar  sont  si  esmaié  6148 

Qu'il  ont  dos  jors  et  une  nuit  veillé 

Que  il  n'en  ont  ne  beû  ne  mangié. 

De  cel  repos  fu  cascuns  d'als  molt  lié. 

A  la  viande  es*  lor  dex  repairié.  61  s* 

Qant  ce  estra  a  Agolant  noncié, 

Poés  savoir  molt  en  iert  corecié. 

